**LAZDIJŲ RAJONO SAVIVALDYBĖS ATLIEKŲ PREVENCIJOS IR**

**TVARKYMO 2021-2027 M. PLANAS**

Turinys

[Sąvokos 6](#_Toc142403357)

[Įvadas 7](#_Toc142403358)

[1. Esamos atliekų prevencijos ir tvarkymo būklės analizė 9](#_Toc142403359)

[1.1 Komunalinių atliekų tvarkymo sistemos organizavimas 9](#_Toc142403360)

[1.2.4 Poskyrio apibendrinimas 14](file:///C:\Users\kblia\OneDrive\Desktop\Consulting\0.%20Othala_data\1.%20Projects\1.%20ARATC%20APTP\0.%20Galutiniai%20planai%20siuntimui\FINAL\Lazdijų-r-ATP-2023_08_08.docx#_Toc142403361)

[1.2 Komunalinių atliekų srautai ir jų tvarkymas 14](#_Toc142403362)

[1.2.1 Komunalinių atliekų susidarymas 14](#_Toc142403363)

[1.2.2 Susidariusių komunalinių atliekų tvarkymas 16](#_Toc142403364)

[1.2.3 Namų ūkiuose sukompostuotos ir pirminio rūšiavimo būdu surinktos atliekos 19](#_Toc142403365)

[1.2.4 Po rūšiavimo likusios mišrios komunalinės atliekos 23](#_Toc142403366)

[1.2.5 Poskyrio apibendrinimas 26](file:///C:\Users\kblia\OneDrive\Desktop\Consulting\0.%20Othala_data\1.%20Projects\1.%20ARATC%20APTP\0.%20Galutiniai%20planai%20siuntimui\FINAL\Lazdijų-r-ATP-2023_08_08.docx#_Toc142403367)

[1.3 Atliekų prevencijos priemonių organizavimas 26](#_Toc142403368)

[1.3.1 Atliekų prevencijos organizavimas 26](#_Toc142403369)

[1.3.2 Poskyrio apibendrinimas 29](file:///C:\Users\kblia\OneDrive\Desktop\Consulting\0.%20Othala_data\1.%20Projects\1.%20ARATC%20APTP\0.%20Galutiniai%20planai%20siuntimui\FINAL\Lazdijų-r-ATP-2023_08_08.docx#_Toc142403370)

[1.4 Atliekų tvarkymo infrastruktūra 29](#_Toc142403371)

[1.4.1 Atliekų paruošimo pakartotiniam naudojimui infrastruktūra 29](#_Toc142403372)

[1.4.2 Pirminio rūšiavimo, paruošimo perdirbti / panaudoti infrastruktūra 29](#_Toc142403373)

[1.4.3 Antrinio rūšiavimo, paruošimo perdirbti / panaudoti infrastruktūra 34](#_Toc142403374)

[1.4.4 Atliekų šalinimo infrastruktūra 37](#_Toc142403375)

[1.4.4 Poskyrio apibendrinimas 38](file:///C:\Users\kblia\OneDrive\Desktop\Consulting\0.%20Othala_data\1.%20Projects\1.%20ARATC%20APTP\0.%20Galutiniai%20planai%20siuntimui\FINAL\Lazdijų-r-ATP-2023_08_08.docx#_Toc142403376)

[1.5 Komunalinių atliekų tvarkymo sistemos finansavimas Lazdijų rajono savivaldybės teritorijoje 40](#_Toc142403377)

[1.6 2014-2020 m nustatytų užduočių įgyvendinimas 42](#_Toc142403378)

[1.7 Lazdijų rajono savivaldybės atliekų tvarkymo plane 2014-2020 metams nustatytų priemonių įgyvendinimas 47](#_Toc142403379)

[1.8 Stiprybių, silpnybių, galimybių ir grėsmių analizė 52](#_Toc142403380)

[2. Atliekų prevencijos ir tvarkymo strategija 54](#_Toc142403381)

[2.1 Atliekų prevencijos ir tvarkymo tikslai bei uždaviniai 55](#_Toc142403382)

[2.1.1 Atliekų tvarkymo sektoriui nacionaliniu mastu nustatyti uždaviniai 55](#_Toc142403383)

[2.1.2 Lazdijų r. sav. atliekų prevencijos ir tvarkymo tikslai bei uždaviniai 56](#_Toc142403384)

[2.2 Atliekų prevencijos ir tvarkymo priemonės 60](#_Toc142403385)

[2.2.1 Atliekų prevencijos ir tvarkymo priemonių planas 2021-2027 m. 60](#_Toc142403386)

[2.2.2 Plano įgyvendinimo vertinimo kriterijai 72](#_Toc142403387)

[2.3 Komunalinių atliekų tvarkymo 2023-2027 m. vertinimas 74](#_Toc142403388)

[2.3.1 Komunalinių atliekų susidarymo prognozė 74](#_Toc142403389)

[2.3.2 Komunalinių atliekų prevencija ir pakartotinis naudojimas 76](#_Toc142403390)

[2.3.3 Biologinių atliekų tvarkymas 77](#_Toc142403391)

[2.3.4 Pakuočių atliekų ir antrinių žaliavų tvarkymo ateityje vertinimas 78](#_Toc142403392)

[2.3.5 Kitų atliekų tvarkymo ateityje vertinimas 78](#_Toc142403393)

[2.3.6 Po pirminio rūšiavimo likusių komunalinių atliekų tvarkymas 79](#_Toc142403394)

[2.3.7 Komunalinių atliekų šalinimas 80](#_Toc142403395)

[2.3.8 Komunalinių atliekų tvarkymo prognozė 80](#_Toc142403396)

[2.3.9 Poveikio vietinės rinkliavos už komunalinių atliekų iš atliekų turėtojų ir atliekų tvarkymą dydžiui vertinimas 83](#_Toc142403397)

[1 Priedas 87](#_Toc142403398)

Lentelės ir paveikslai

[1 lentelė. Prie plano rengimo prisidėjusios institucijos, organizacijos ir asmenys 8](#_Toc142323252)

[2 lentelė. Komunalinių atliekų vežimo paslaugas teikiantys subjektai 10](#_Toc142323253)

[3 lentelė. PA tvarkymo paslaugų organizavimo ir finansavimo laikinosios sutartys 11](#_Toc142323254)

[4 lentelė. Atliekų, kurioms taikomas gamintojo atsakomybės principas, surinkimo ir finansavimo sutartys 11](#_Toc142323255)

[5 lentelė. Papildančios atliekų surinkimo sistemos Lazdijų r. sav. 12](#_Toc142323256)

[6 lentelė. Komunalinių atliekų susidarymas Lazdijų r. sav. ir regione 2014-2021 m. 14](#_Toc142323257)

[7 lentelė. Detali Lazdijų r. sav. komunalinių atliekų sudėtis, 2016-2021 m. 15](#_Toc142323258)

[8 lentelė. Kompostavimo būdu sutvarkytos atliekos, tonos 17](#_Toc142323259)

[9 lentelė. Perdirbimui perduotų PA ir AŽ kiekis 18](#_Toc142323260)

[10 lentelė. Kitos perdirbimui perduotos atliekos 18](#_Toc142323261)

[11 lentelė. Deginimo įrenginiuose ir kt. panaudotos ir sąvartyne pašalintos atliekos 19](#_Toc142323262)

[12 lentelė. Pirminio rūšiavimo būdu surinktos bei namų ūkiuose sukompostuotos atliekos, tonos 20](#_Toc142323263)

[13 lentelė. Atskirai surenkamų PA ir AŽ apimtys pagal surinkimo būdus, tonos 21](#_Toc142323264)

[14 lentelė. Surinktas maisto-virtuvės atliekų kiekis, tonos 21](#_Toc142323265)

[15 lentelė. Atskirai surenkamų augalinės kilmės ir kt. BSA kiekis pagal surinkimo būdus, tonos 22](#_Toc142323266)

[16 lentelė. Atskirai surenkamų tekstilės atliekų kiekis pagal surinkimo būdus, tonos 22](#_Toc142323267)

[17 lentelė. Atskirai surenkamų didelių gabaritų ir kt. atliekų kiekis pagal surinkimo būdus, tonos 23](#_Toc142323268)

[18 lentelė. Susidariusių bešeimininkių komunalinių atliekų kiekis, tonos 23](#_Toc142323269)

[19 lentelė. Mišrių komunalinių atliekų kiekis, 2014-2021 m. 24](#_Toc142323270)

[20 lentelė. Lazdijų r. sav. veikiančių taisyklų, nuomos punktų ir kt. skaičius 2023 m. 27](#_Toc142323271)

[21 lentelė. Taikomos visuomenės švietimo ir informavimo priemonės ir jų sklaidos kanalai 28](#_Toc142323272)

[22 lentelė. Kolektyvinės PA ir AŽ rūšiavimo konteinerių aikštelės, 2023 m. 30](#_Toc142323273)

[23 lentelė. Atliekų turėtojų aprūpinimas individualiais PA ir AŽ surinkimo konteineriais, 2023 m. 30](#_Toc142323274)

[24 lentelė. Kolektyvinės MA rūšiavimo konteinerių aikštelės, 2023 m. 31](#_Toc142323275)

[25 lentelė. Atliekų turėtojų aprūpinimas individualiais MA surinkimo konteineriais, 2023 m. 31](#_Toc142323276)

[26 lentelė. Miestų individualioms valdoms išdalintų kompostavimo dėžių skaičius, 2023 m. 32](#_Toc142323277)

[27 lentelė. Mišrių komunalinių atliekų tvarkymo paslaugos prieinamumas 33](#_Toc142323278)

[28 lentelė. MKA apdorojimas MBA įrenginiuose, tonos 34](#_Toc142323279)

[29 lentelė. Mineralinės medžiagos, tonos 35](#_Toc142323280)

[30 lentelė. Vidutinės namų ūkių ir gyventojų vietinės rinkliavos išlaidos Alytaus regione, 2021 m. 41](#_Toc142323281)

[31 lentelė. Atliekų tvarkymo sektoriui 2014-2020 m. nustatyti uždaviniai 42](#_Toc142323282)

[32 lentelė. Biologiškai skaidžių atliekų šalinimo užduoties įgyvendinimas 43](#_Toc142323283)

[33 lentelė. KA perdirbimo ir kt. panaudojimo užduoties įgyvendinimas, tonos 43](#_Toc142323284)

[34 lentelė. PA ir AŽ paruošimo naudoti pakartotinai, perdirbimo uždavinio įgyvendinimas, tonos 44](#_Toc142323285)

[35 lentelė. Kitų VATP nustatytų užduočių įgyvendinimas 44](#_Toc142323286)

[36 lentelė. Lazdijų r. sav. atliekų tvarkymo plane 2014-2020 metams nustatytų priemonių įgyvendinimas 47](#_Toc142323287)

[37 lentelė. Lazdijų r. sav. atliekų tvarkymo sistemos SSGG analizė 52](#_Toc142323288)

[38 lentelė. ES atliekų prevencijos ir tvarkymo užduotys 54](#_Toc142323289)

[39 lentelė. VATPT nustatytos KA tvarkymo užduotys ir jų įgyvendinimas Lazdijų r. sav. 55](#_Toc142323290)

[40 lentelė. Atliekų tvarkymo tikslai 58](#_Toc142323291)

[41 lentelė. Atliekų prevencijos ir tvarkymo priemonės 60](#_Toc142323292)

[42 lentelė. Plano įgyvendinimo vertinimo rodikliai 72](#_Toc142323293)

[43 lentelė. Lazdijų r. sav. ir Alytaus regiono gyventojų skaičiaus pokyčio prognoze 74](#_Toc142323294)

[44 lentelė. KA susidarymo vienam gyventojui prognozė 74](#_Toc142323295)

[45 lentelė. Komunalinių atliekų susidarymo prognozė 75](#_Toc142323296)

[46 lentelė. Susidarančių komunalinių atliekų sudėties prognozė 2023-2027 m. 75](#_Toc142323297)

[47 lentelė. Komunalinių atliekų atskiro surinkimo prognozė 2023-2027 m. 80](#_Toc142323298)

[48 lentelė. Vidutinės namų ūkių vietinės rinkliavos išlaidos Alytaus regione 84](#_Toc142323299)

[1 paveikslas. Lazdijų rajono sav. komunalinių atliekų tvarkymo sistemos organizacinė schema 13](#_Toc142323300)

[2 paveikslas. Apibendrinta Lazdijų r. sav. komunalinių atliekų sudėtis, 2016-2021 m. 15](#_Toc142323301)

[3 paveikslas. KA tvarkymo būdų pasiskirstymas Lazdijų r. sav. 17](#_Toc142323302)

[4 paveikslas. Pirminio rūšiavimo, kompostavimo ir MKA apimtys 2014-2021 m. 19](#_Toc142323303)

[5 paveikslas. MKA esančių BSA sudėtis, 2016, 2021 m. 24](#_Toc142323304)

[6 paveikslas. MKA esančių PA ir AŽ sudėtis, 2016, 2021 m. 25](#_Toc142323305)

[7 paveikslas. MKA esančių inertinių ir kt. atliekų sudėtis, 2016, 2021 m. 25](#_Toc142323306)

[8 paveikslas. BA įrenginiuose apdorotas kitų komunalinių atliekų kiekis 36](#_Toc142323307)

[9 paveikslas. Lazdijų r. sav. komunalinių atliekų tvarkymo organizavimo schema 39](#_Toc142323308)

[10 paveikslas. Vidutinės namų ūkių KA tvarkymo išlaidos Lietuvos regionuose, 2021 m. 41](#_Toc142323309)

[11 paveikslas. Atliekų tvarkymo sistemos finansavimas, 2021 m. 42](#_Toc142323310)

[12 paveikslas. Rūšiavimo būdu surinktų ir pakartotiniam naudojimui paruoštų, perdirbtų atliekų kiekis 82](#_Toc142323311)

[13 paveikslas. Pakartotiniam naudojimui paruoštų, perdirbtų atliekų kiekis 82](#_Toc142323312)

[14 paveikslas. Sąvartyne šalinamų atliekų kiekis 83](#_Toc142323313)

[15 paveikslas. Vidutinių namų ūkių išlaidų ir pirminio rūšiavimo apimčių santykis 83](#_Toc142323314)

# Sąvokos

| Santrumpa | Reikšmė |
| --- | --- |
| AAA | Aplinkos apsaugos agentūra |
| ARATC | UAB Alytaus regiono atliekų tvarkymo centras |
| AŽ | Antrinės žaliavos |
| BSA | Biologiškai skaidžios atliekos |
| BPA | Buityje susidarančios pavojingos atliekos |
| DGA | Didelių gabaritų atliekos |
| EEĮ | Elektros ir elektroninės įrangos atliekos |
| ES | Europos Sąjunga |
| KA | Komunalinės atliekos |
| LR | Lietuvos Respublika |
| LRATCA | Lietuvos regioninių atliekų tvarkymo centrų asociacija |
| MA | Maisto atliekos |
| MBA | Mechaninio biologinio apdorojimo įrenginiai |
| MKA | Mišrios komunalinės atliekos |
| NP | Naudotos padangos |
| PA | Pakuotės atliekos |
| RC | Rūšiavimo centras |
| SPAV | Strateginio poveikio aplinkai vertinimas |
| USAD | Užstato sistemos administratorius |
| VATP | Valstybinis atliekų tvarkymo 2014-2020 metų planas |
| VAPTP | Valstybinis atliekų prevencijos ir tvarkymo 2021-2027 metų planas |
| VR | Vietinė rinkliava už komunalinių atliekų surinkimą ir tvarkymą |
| ŽAKA | Žaliųjų atliekų kompostavimo aikštelė |

# Įvadas

*Lazdijų rajono savivaldybės atliekų prevencijos ir tvarkymo 2021–2027 m.* *plano* tikslas – nustatyti komunalinių atliekų tvarkymo sistemų organizavimo priemones, kurios užtikrintų aplinkosaugos, techninius-ekonominius ir higienos reikalavimus atitinkančios komunalinių atliekų tvarkymo paslaugos pasiūlą visiems savivaldybės teritorijoje esantiems asmenims.

*Lazdijų rajono savivaldybės atliekų prevencijos ir tvarkymo 2021–2027 m. planas* atnaujina 2012 m. gruodžio 27 d. Lazdijų rajono savivaldybės tarybos sprendimu Nr. 5TS-576 patvirtintą [*Lazdijų rajono savivaldybės atliekų tvarkymo planą 2014–2020 metams*](https://www.e-tar.lt/portal/lt/legalAct/SAV.510068), numatant priemones, užtikrinančias Lietuvos Respublikos Vyriausybės 2020 m. rugsėjo 9 d. nutarimu Nr. 998 patvirtintame[*2021-2030 metų nacionalinio pažangos plane*](https://e-seimas.lrs.lt/portal/legalAct/lt/TAD/c1259440f7dd11eab72ddb4a109da1b5/asr)nustatytų tikslų ir Lietuvos Respublikos Vyriausybės 2022 m. birželio 1 d. nutarimu Nr. 573 patvirtintame [*Valstybiniame atliekų prevencijos ir tvarkymo 2021–2027 metų plane*](https://e-seimas.lrs.lt/portal/legalAct/lt/TAP/17c6f7c0c7e011ecb69ea7b9ba9d787b?jfwid=-1cly91frph)nustatytų užduočių įgyvendinimą. Planas prisidės prie 2015 m. spalio 26 d. Alytaus regiono plėtros tarybos sprendimu Nr. 51/6S-34 patvirtinto [*Alytaus regiono 2014–2020 plėtros plano*](https://2014.esinvesticijos.lt/lt/dokumentai/alytaus-regiono-2014-2020-metu-pletros-planas) iki 2021 metų tikslo – darniai tvarkyti ir vystyti regiono teritoriją, įgyvendinimo.

Vadovaujantis [*Lietuvos Respublikos atliekų tvarkymo įstatymo*](https://e-seimas.lrs.lt/portal/legalAct/lt/TAD/TAIS.59267/asr) nuostatomis, savivaldybės lygmens atliekų prevencijos ir tvarkymo plano vykdymo laikotarpis sutampa su [*Valstybinio atliekų prevencijos ir tvarkymo 2021-2027 metų plano*](https://e-seimas.lrs.lt/portal/legalAct/lt/TAP/17c6f7c0c7e011ecb69ea7b9ba9d787b?jfwid=-1cly91frph) vykdymo laikotarpiu. *Lazdijų rajono savivaldybės atliekų prevencijos ir tvarkymo 2021–2027 m. planas* parengtas pagal [*Lietuvos Respublikos atliekų tvarkymo įstatymo*](https://e-seimas.lrs.lt/portal/legalAct/lt/TAD/TAIS.59267/asr) ir 2022 m. rugpjūčio 19 d. LR aplinkos ministro įsakymo Nr. D1-274 *Dėl Lietuvos Respublikos aplinkos ministro 2010 m. gruodžio 16 d. įsakymo Nr. D1-1004 „*[*Dėl Reikalavimų regioniniams ir savivaldybių atliekų tvarkymo planams patvirtinimo*](https://e-seimas.lrs.lt/portal/legalAct/lt/TAD/TAIS.389385/asr)*“ pakeitimo* nuostatas.

Lazdijų rajono savivaldybės atliekų prevencijos ir tvarkymo 2021–2027 m. planą sudaro šios pagrindinės dalys:

1. Esamos atliekų prevencijos ir tvarkymo būklės apžvalga;
2. Atliekų prevencijos ir tvarkymo strategija;
3. Atliekų prevencijos ir tvarkymo priemonių planas.

Už *Lazdijų rajono savivaldybės atliekų prevencijos ir tvarkymo 2021–2027 m. plano* rengimą ir įgyvendinimo koordinavimą yra atsakinga UAB Alytaus regiono atliekų tvarkymo centras. Planą įgyvendina Lazdijų rajono savivaldybės administracija. Sprendimus dėl *Lazdijų rajono savivaldybės atliekų prevencijos ir tvarkymo 2021–2027 m. plano* įgyvendinimo įvertinimo ir plano pakeitimų priima Lazdijų rajono savivaldybės taryba, atsižvelgdama į UAB Alytaus regiono atliekų tvarkymo centro ir Lazdijų r. savivaldybės administracijos siūlymus.

1 lentelė. Prie plano rengimo prisidėjusios institucijos, organizacijos ir asmenys

| **Institucija / organizacija** | **Pareigos** | **Vardas, pavardė** |
| --- | --- | --- |
| UAB Alytaus regiono atliekų tvarkymo centras | Direktorius | Algirdas Reipas |
| Aplinkosauginio ugdymo ir pakartotinio naudojimo padalinio vadovė | Agnė Jučienė |
| Aplinkosaugos valdymo ir planavimo padalinio vadovė | Erika Mockevičienė |
| Smart Continent LT | Direktorius | Andrius Jaržemskis |
| UAB Othala | Direktorius | Karolis Bliabas |

Planui, vadovaujantis [*Planų ir programų strateginio pasekmių aplinkai vertinimo tvarkos apraše*](https://e-seimas.lrs.lt/portal/legalAct/lt/TAD/TAIS.239479/asr) numatyta tvarka, atliktas strateginis pasekmių aplinkai vertinimas (toliau – SPAV). Visuomenė bei SPAV subjektai su SPAV rezultatais supažindinti ir informuoti, vadovaujantis 2005 m. liepos 26 d. aplinkos ministro įsakymu Nr. D1-381 patvirtintu [*Visuomenės informavimo ir dalyvavimo rengiant planus ir programas, skirtas aplinkos oro ir vandens apsaugai bei atliekų tvarkymui, tvarkos aprašu*](https://e-seimas.lrs.lt/portal/legalAct/lt/TAD/TAIS.260913/asr).

# Esamos atliekų prevencijos ir tvarkymo būklės analizė

Esama atliekų prevencijos ir tvarkymo būklės analizė parengta 2014-2021 m. laikotarpiui vadovaujantis UAB Alytaus regiono atliekų tvarkymo centro, Lazdijų rajono sav. administracijos, Aplinkos apsaugos agentūros, Lietuvos statistikos departamento bei kitų oficialių šaltinių aprobuotais duomenimis.

## Komunalinių atliekų tvarkymo sistemos organizavimas

Remiantis [*Lietuvos Respublikos atliekų tvarkymo įstatymo*](https://e-seimas.lrs.lt/portal/legalAct/lt/TAD/TAIS.59267/asr) (toliau – Įstatymas) nuostatomis, savivaldybės organizuoja komunalinių atliekų tvarkymo sistemas, būtinas jų teritorijose susidarančioms komunalinėms atliekoms tvarkyti, užtikrina tų sistemų funkcionavimą, organizuoja šiukšlių ir atliekų, kurių turėtojo nustatyti neįmanoma arba kuris neegzistuoja, tvarkymą ir administruoja komunalinių atliekų tvarkymo paslaugos teikimą. Kelios ar visos į komunalinių atliekų tvarkymo regioną įeinančios savivaldybės, didindamos atliekų tvarkymo sistemos efektyvumą, gali bendradarbiauti ir kartu įsteigti juridinį asmenį – komunalinių atliekų tvarkymo sistemos administratorių.

Siekiant efektyvaus regioninės komunalinių atliekų tvarkymo sistemos organizavimo, 2007 m. liepos 17 d. Lazdijų r. sav. tarybos sprendimu Nr. 5TS-60 (papildomas pakeitimas 2021 m. vasario 12 d., Nr. 5TS-665) ir 2007 m. rugsėjo 2 d., bendradarbiavimo sutarties Nr. 146 pagrindu pavedė UAB Alytaus regiono atliekų tvarkymo centro (toliau – ARATC) vykdyti dalį [*Lietuvos Respublikos atliekų tvarkymo įstatymu*](https://e-seimas.lrs.lt/portal/legalAct/lt/TAD/TAIS.59267/asr) pavestų funkcijų.

ARATC nepavestas komunalinių atliekų tvarkymo organizavimo bei kitas funkcijas įgyvendina Lazdijų rajono savivaldybė: organizuoja atliekų, kurių turėtojo nustatyti neįmanoma arba kuris neegzistuoja tvarkymą, nustato komunalinių atliekų tvarkymo paslaugos teikimo taisykles, priima kitus teisės aktus reglamentuojančius komunalinių atliekų tvarkymą bei vykdo atliekų tvarkymo taisyklių, kitų teisės aktų reikalavimų vykdymo kontrolę[[1]](#footnote-1).

[Lietuvos Respublikos viešųjų pirkimų įstatymo](https://e-seimas.lrs.lt/portal/legalAct/lt/TAD/b63962122fcb11e79f4996496b137f39/asr) 10 str. nėra perkeltos [Direktyvos 2014/24/ES](https://eur-lex.europa.eu/legal-content/LT/ALL/?uri=celex:32014L0024) 12 str. 4 dalies teisės normos dėl horizontalaus, t. y. dviejų savarankiškų (nepavaldžių viena kitai) perkančiųjų organizacijų arba vadinamojo viešo – viešo (angl. public to public) bendradarbiavimo bei kelių perkančiųjų organizacijų kontrolės vienos perkančiosios organizacijos atžvilgiu, todėl dalis funkcijų, kurias būtų galima pavesti komunalinių atliekų tvarkymo sistemos administratoriui, yra įgyvendinamos viešųjų pirkimų būdu pasitelkiant paslaugų teikėjus.

Komunalinių atliekų vežimo funkciją savivaldybėje įgyvendina LR teisės aktų nustatyta tvarka parinkti atliekų vežėjai. Komunalinių atliekų surinkimas Lazdijų rajono savivaldybėje vykdomas remiantis [*Lietuvos Respublikos aplinkos ministro įsakymu dėl minimalių komunalinių atliekų tvarkymo paslaugos kokybės reikalavimų*](https://e-seimas.lrs.lt/portal/legalAct/lt/TAD/TAIS.435756/asr) bei [*savivaldybės atliekų tvarkymo taisyklių*](https://www.e-tar.lt/portal/lt/legalAct/SAV.510009) nuostatomis.

2 lentelė. Komunalinių atliekų vežimo paslaugas teikiantys subjektai[[2]](#footnote-2)

| **Atliekų vežėjas** | **Sutartis** | **Konteineriais** | | | **Apvažiavimo būdu[[3]](#footnote-3)** | | |
| --- | --- | --- | --- | --- | --- | --- | --- |
| MKA | MA | ŽA | DGASA | BPA | EEĮ |
| UAB Alytaus regiono atliekų tvarkymo centras | 2021 02 23 Nr. 5TS-665[[4]](#footnote-4) | + | + | + | + | - | - |

Šaltinis: ARATC

Lazdijų rajono savivaldybėje surinktos ir apdorotos komunalinės atliekos, kurios nėra galutinai sutvarkomos regioniniuose įrenginiuose - perduodamos teisės aktų nustatyta tvarka parinktiems atliekų tvarkytojams (žr. *1 Priedas)*.

Įstatyme nustatytas gaminiams ir pakuotėms taikomas gamintojo atsakomybės principas įtvirtina pagrindines gamintojų ir importuotojų atsakomybes. Gamintojai ir importuotojai privalo dalyvauti organizuojant gaminių ar pakuočių atliekų tvarkymą savivaldybių organizuojamose komunalinių atliekų tvarkymo sistemose bei finansuoti šių atliekų tvarkymą. Įstatyme įtvirtintas gamintojų atsakomybės principas taikomas tik pakuočių, elektros ir elektroninės įrangos atliekoms bei baterijoms ir akumuliatoriams, nors į komunalinių atliekų tvarkymo sistemą šiuo metu patenka ir kitų probleminių atliekų srautų, kuriems galėtų būti taikomas gamintojų atsakomybės principas (pvz. tekstilės, baldų atliekos, higienos priemonių atliekos).

Pakuočių atliekų tvarkymo srityje ši Įstatymo nuostata iki 2022 m. buvo įgyvendinama pasirašant bendradarbiavimo dėl savivaldybių komunalinių atliekų sraute susidarančių pakuočių atliekų rūšiuojamojo surinkimo, vežimo ir paruošimo naudoti organizavimo sutartis (toliau – Bendradarbiavimo sutartys) su gamintojus ir importuotojus atstovaujančiomis organizacijomis. 2022 m. sausio 1 d. įsigaliojus naujai Lietuvos Respublikos pakuočių ir pakuočių atliekų tvarkymo įstatymo redakcijai visos Bendradarbiavimo sutartys dėl pasikeitusių teisinių reikalavimų nutrauktos bei pradėtos rengti, derinti ir pasirašinėti naujos sutartys dėl:

* bendradarbiavimo šviečiant ir informuojant visuomenę pakuočių atliekų tvarkymo klausimais;
* pakuočių atliekų tvarkymo organizavimo ir finansavimo;
* komunalinių atliekų sraute susidarančių pakuočių atliekų rūšiuojamojo surinkimo ir vežimo pakuočių atliekų tvarkytojams paslaugų.

*Lazdijų rajono savivaldybės atliekų prevencijos ir tvarkymo 2021–2027 m. plano* rengimo laikotarpiu Įstatymo nuostatos buvo įgyvendinamos laikinųjų pakuočių atliekų tvarkymo organizavimo ir finansavimo sutarčių pagrindu.

3 lentelė. PA tvarkymo paslaugų organizavimo ir finansavimo laikinosios sutartys[[5]](#footnote-5)

| **Organizacija** | **Atliekų tvarkytojas** | **Sutartys** |
| --- | --- | --- |
| VšĮ „Žaliasis taškas“ | UAB Ecoservice projektai | 2013 m. spalio 29 d. sutartis Nr. T-13-123 |
| VšĮ „Gamtos ateitis“ | 2015 m. balandžio 20 d. sutartis Nr. S-1 |

Šaltinis: ARATC

Įstatyme taip pat nustatyta, kad sudarydami sutartis su savivaldybėmis, gamintojai ir importuotojai ar licencijuotos organizacijos gali diegti papildančias atliekų surinkimo sistemas, prioritetą teikdami savivaldybių organizuojamoms komunalinių atliekų tvarkymo sistemoms ir tokiu būdu organizuoti atliekų, kurios susidarė naudojant gamintojų ir importuotojų tiektus Lietuvos Respublikos vidaus rinkai verslo tikslais gaminius (elektros ir elektroninę įrangą, baterijas ir akumuliatorius, apmokestinamuosius gaminius), tvarkymą.

Atsižvelgiant į tai, kad tam tikros atliekos, kurioms taikomos gamintojo atsakomybės principas, yra surenkamos regioninėje komunalinių atliekų tvarkymo sistemos infrastruktūroje, jos eksploatavimo išlaidos yra dalinai finansuojamos gamintojų ir importuotojų organizacijų, pagal su ARATC sudarytas finansavimo sutartis.

4 lentelė. Atliekų, kurioms taikomas gamintojo atsakomybės principas, surinkimo ir finansavimo sutartys

| **Organizacija** | **Sutarties dalykas** | **Sutarties data** | **Sutarties Nr.** |
| --- | --- | --- | --- |
| VšĮ „Elektronikos gamintojų ir importuotojų asociacija“ | Sutartis dėl buityje naudojamos elektros ir elektroninės įrangos atliekų surinkimo savivaldybių įrengtose didelių gabaritų atliekų surinkimo aikštelėse ir šių aikštelių eksploatavimo dalinio finansavimo | 2018-04-12 | Nr. 222 |
| Asociacija „EEPA“ | Buityje naudojamos elektros ir elektroninės įrangos atliekų surinkimo savivaldybių įrengtose didelių gabaritų atliekų surinkimo aikštelėse ir šių aikštelių eksploatavimo dalinio finansavimo | 2018-03-08 | Nr. 89 |
| Autogamintojų ir importuotojų asociacija | Laikinoji sutartis dėl padangų atliekų surinkimo savivaldybių įrengtose didelių gabaritų atliekų surinkimo aikštelėse ir šių aikštelių eksploatavimo dalinio finansavimo | 2017-10-16 | Nr. 229 |
| Gamintojų ir importuotojų asociacija | Sutartis dėl gaminių atliekų surinkimo bei visuomenės informavimo ir švietimo | 2019-03-13 | Nr. 2017/12/18-1/293 |
| UAB Ekobazė | Dėl padangų atliekų surinkimo savivaldybių įrengtose didelių gabaritų atliekų surinkimo aikštelėse ir šių aikštelių eksploatavimo dalinio finansavimo bei padangų atliekų sutvarkymo | 2021-09-10 | Nr. 539 |
| UAB Antrinis perdirbimas | Dėl padangų atliekų surinkimo Alytaus regiono savivaldybių įrengtose didelių gabaritų atliekų surinkimo aikštelės ir šių aikštelių eksploatavimo dalinio finansavimo | 2020-08-17 | Nr. 318 |

Šaltinis: ARATC

Vyriausybės gamintojams ir importuotojams nustatytų elektros ir elektroninės įrangos, baterijų ir akumuliatorių ir apmokestinamųjų gaminių užduotims įgyvendinti Lazdijų r. sav. taip pat diegiamos savivaldybės organizuojamą komunalinių atliekų tvarkymo sistemą papildančios atliekų surinkimo sistemos.

5 lentelė. Papildančios atliekų surinkimo sistemos Lazdijų r. sav.

| **Organizacija** | **Sutarties data** | **Sutarties Nr.** | **Sutarties dalykas** |
| --- | --- | --- | --- |
| Asociacija ,,EEPA“ sutartys | 2016-04-15 | Nr. 89 | Dėl papildančios elektros ir elektroninės įrangos bei baterijų ir akumuliatorių atliekų surinkimo sistemos |

Šaltinis: ARATC

Alytaus regiono savivaldybių veiksmai organizuojant komunalinių atliekų tvarkymo sistemą – planuojami ir suderinami regioninių ir savivaldybių atliekų prevencijos ir tvarkymo planų pagrindu, kaip tai nustato [*Lietuvos Respublikos atliekų tvarkymo įstatymas*](https://e-seimas.lrs.lt/portal/legalAct/lt/TAD/TAIS.59267/asr). Savivaldybė komunalinių atliekų tvarkymo sistemai organizuoti savo teritorijoje, 2012 m. gruodžio 27 d. Lazdijų r. sav. taryba sprendimu Nr. 5TS-576 patvirtino [*Lazdijų rajono savivaldybės atliekų tvarkymo planą 2014-2020 metams*](https://www.e-tar.lt/portal/lt/legalAct/SAV.510068).

Komunalinių atliekų tvarkymo paslaugų teikimas Lazdijų r. sav. detaliai reglamentuojamas 2013 m. vasario 7 d. Lazdijų rajono savivaldybės tarybos sprendimu Nr. 5ts-594 patvirtintose [*Lazdijų rajono savivaldybės komunalinių atliekų tvarkymo taisyklėse*](https://www.e-tar.lt/portal/lt/legalAct/SAV.510009).

Lazdijų rajono sav. komunalinių atliekų tvarkymo sistemos organizacinė schema pavaizduota 1 paveiksle.

1 paveikslas. Lazdijų rajono sav. komunalinių atliekų tvarkymo sistemos organizacinė schema



Šaltinis: sudaryta autorių

### Poskyrio apibendrinimas

Lazdijų rajono savivaldybėje komunalinių atliekų (toliau – KA) tvarkymo sistema organizuojama remiantis LR teisės aktais, todėl jų trūkumai atliekų tvarkymo sistemos funkcijų pasiskirstymo, vidaus sandorių, gamintojų atsakomybės atžvilgiu riboja tiek savivaldybės, tiek viso regiono atliekų tvarkymo sistemos efektyvumą. Teisės aktų nuostatos ribojančios vidaus sandorius neleidžia išnaudoti Alytaus regiono komunalinių atliekų tvarkymo sistemos administratoriaus potencialo organizuojant komunalinių atliekų tvarkymą, o tai kartu su pilnos gamintojų atsakomybės nebuvimu, didina atliekų tvarkymo finansinę naštą regiono gyventojams bei neleidžia pasiekti maksimalios viešosios paslaugos kokybės.

## Komunalinių atliekų srautai ir jų tvarkymas

### 1.2.1 Komunalinių atliekų susidarymas

Vertinant komunalinių atliekų[[6]](#footnote-6) susidarymą nagrinėti 2014-2021 m. atliekų kiekių bei 2016-2021 m. komunalinių atliekų sudėties duomenys. Atitinkami laikotarpiai pasirinkti atsižvelgiant į Alytaus regiono atliekų tvarkymo plano 2014-2020 m. taikymo laikotarpį bei egzistuojančių duomenų struktūrą.

Nagrinėjamu laikotarpiu susidarančių komunalinių atliekų kiekis Lazdijų r. sav. liko beveik nepakitęs, t. y. išaugo nuo 7,8 iki 7,9 tūkst. t.. Vienam gyventojui susidarančių KA kiekis išaugo 18 proc., nuo 368 iki 435 kg/gyv. (Lietuvos vidurkis - 481 kg, ES šalių-narių vidurkis - 530 kg) ir buvo vienas žemiausių visame regione.

6 lentelė. Komunalinių atliekų susidarymas Lazdijų r. sav. ir regione 2014-2021 m.

|  |  |  |  |  |  |  |
| --- | --- | --- | --- | --- | --- | --- |
| **Teritorija** | **Matavimo vnt.** | **KA susidarymas, tonos** | | | | |
| **2014** | **2016** | **2018** | **2020** | **2021** |
| Lazdijų r. sav. | tonos | 7.813 | 6.917 | 7.037 | 7.699 | 7.943 |
| kg / gyv. | 368 | 338 | 368 | 420 | 435 |
| **Alytaus regionas** | tonos | **70.938** | **70.036** | **74.591** | **76.616** | **79.769** |
| kg / gyv. | **388** | **395** | **442** | **462** | **477** |

Šaltinis: ARATC

Atitinkami atliekų susidarymo pokyčiai mažėjant gyventojų skaičiui tiek Alytaus regione, tiek visoje Lietuvoje yra siejami su bendra ekonomine plėtra bei didėjančiu vartotojiškumu, kuris taip pat susijęs su trumpo gyvavimo ciklo ar vienkartinių produktų naudojimu. Bendram atliekų kiekio augimui poveikį taip pat gali daryti ir atliekų tvarkymo infrastruktūros prieinamumas, kadangi patogi ir finansiškai racionali sistema skatina atliekų turėtojus vengti nelegalių atliekų „tvarkymo“ būdų.

Vertinant komunalinių atliekų sudėtį pastebėtina tai, kad nuo 2016 iki 2021 m. biologiškai skaidžių atliekų dalis visose susidarančiose komunalinėse atliekose išaugo nuo 41 iki 51 proc., o inertinių ir kitų – sumažėjo nuo 29 iki 23 proc. Atitinkamus pasikeitimus lėmė šios pagrindinės priežastys: 1) įsigaliojus atliekų direktyvai (2018/851) atskirai surinktos statybinės atliekos nebėra priskiriamos KA, todėl vertinant susidarančių KA sudėtį nėra įtraukiamos, 2) nuo 2016 iki 2021 m. ženkliai išaugo atskirai surenkamų statybos ir griovimo atliekų kiekis, todėl inertinių atliekų kiekis mišriose atliekose reikšmingai sumažėjo, 3) nuo 2020 m. atliekamų MKA sudėties tyrimų rezultatai rodo ženklų maisto atliekū (toliau – MA) kiekio mišriose komunalinėse atliekose išaugimą[[7]](#footnote-7).

2 paveikslas. Apibendrinta Lazdijų r. sav. komunalinių atliekų sudėtis, 2016-2021 m.

Šaltinis: ARATC

Komunalinių biologiškai skaidžių atliekų sudėtyje 2021 m. dominavo žaliosios atliekos (66%) bei MA (32%), kurios bendrai sudarė 98 proc. visų biologiškai skaidžių atliekų. Savivaldybėje susidarančių MA kiekis vienam gyventojui sudarė ~71 kg / gyv. ir buvo 18 proc. žemesnis nei regiono statistinis vidurkis (87 kg/ gyv.). Stiklo (35%), plastiko (27%) ir popieriaus ir kartono (18%) atliekos sudarė didžiąją dalį (80%) visų 2021 m. susidariusių PA ir AŽ. Vienam Lazdijų r. sav. gyventojui vidutiniškai teko 112 kg PA ir AŽ, regiono vidurkis 2021 m. - 136 kg / gyv. Kitose KA struktūroje reikšmingiausią atliekų dalį 2021 m. sudarė kitos atliekos[[8]](#footnote-8) (49%), didžiosios atliekos (24%) bei tekstilės atliekos (21%). Lazdijų r. sav. susidaro ~21 kg / gyv. tekstilės atliekų.

7 lentelė. Detali Lazdijų r. sav. komunalinių atliekų sudėtis, 2016-2021 m.

| **Atliekų kategorija** | **KA sudėtis, tonos** | | | | **KA sudėtis, kg/gyv.** |
| --- | --- | --- | --- | --- | --- |
| **2016** | **2018** | **2020** | **2021** | **2021** |
| **Lazdijų r. sav. susidarančios KA iš viso** | **6.917** | **7.038** | **7.700** | **7.953** | **436** |
| Biologiškai skaidžios atliekos, iš jų: | 2.870 | 2.944 | 3.818 | 4.052 | 222 |
| Žaliosios atliekos | 2.204 | 1.988 | 2.453 | 2.685 | 147 |
| Medienos atliekos | 14 | 54 | 32 | 14 | 1 |
| Maisto ir virtuvės atliekos | 553 | 473 | 1.292 | 1.304 | 71 |
| Kitos biologiškai skaidžios atliekos | 98 | 429 | 41 | 48 | 3 |
| Pakuočių atliekos ir antrinės žaliavos, iš jų: | 2.046 | 1.638 | 1.990 | 2.042 | 112 |
| Popieriaus ir kartono atliekos | 330 | 246 | 415 | 363 | 20 |
| Plastikų atliekos | 708 | 501 | 589 | 561 | 31 |
| Kombinuotų pakuočių atliekos | 61 | 48 | 55 | 63 | 3 |
| Metalų atliekos | 120 | 111 | 133 | 155 | 9 |
| Stiklo atliekos | 583 | 554 | 603 | 720 | 39 |
| Mišrios pakuotės | 56 | 29 | 42 | 19 | 1 |
| Kita pakuotė | 188 | 149 | 152 | 160 | 9 |
| Medinė pakuotė | - | - | - | - | - |
| Kitos komunalinės atliekos, iš jų: | 2.001 | 2.456 | 1.892 | 1.859 | 102 |
| Inertinės atliekos | 188 | 485 | 198 | 9 | 0 |
| Tekstilės atliekos | 380 | 380 | 401 | 382 | 21 |
| Elektros ir elektroninės įrangos atliekos | 86 | 122 | 128 | 103 | 6 |
| Baterijų ir akumuliatorių atliekos | 14 | 0 | 0 | 0 | 0 |
| Pavojingosios atliekos | 18 | 8 | 4 | 4 | 0 |
| Didelių gabaritų atliekos | 109 | 203 | 457 | 453 | 25 |
| Kitos atliekos | 1.206 | 1.258 | 705 | 908 | 50 |

Šaltinis: ARATC

### 1.2.2 Susidariusių komunalinių atliekų tvarkymas

Atliekų tvarkymo apimtys šiame skyriuje įvertinamos preliminariai, kadangi nėra galimybės tiksliai atskirti atliekų tvarkymo srautų sutvarkytų bendruose regioniniuose atliekų tvarkymo įrenginiuose. Preliminarus vertinimas atliekamas remiantis Alytaus regiono atliekų prevencijos ir tvarkymo 2021-2027 m. plane pateikta informacija.

2021 m. perdirbtų ar kt. panaudotų KA dalis Lazdijų r. sav. išaugo iki 90 proc. visų susidarančių KA, kai tuo tarpu 2014 m. siekė tik ~53 proc. Savivaldybėje šalinamų atliekų kiekį reikšmingai mažino augančios atliekų perdirbimo apimtys, tačiau vis dar didelė MBA įrenginiuose sukompostuotų KA dalis – panaudojama sąvartyno eksploatacijoje, o ateityje (2027 m.) toks atliekų panaudojimas bus prilyginamas atliekų šalinimui.

3 paveikslas. KA tvarkymo būdų pasiskirstymas Lazdijų r. sav.

Šaltinis: ARATC

Regione pradėjus veikti paruošimo pakartotiniam naudojimui infrastruktūrai 2020 m. pakartotiniam naudojimui perduota 5 t., o 2021 m. – 16 t. komunalinių atliekų, kurių reikšminga dalis – tekstilės atliekos. Ankstesniu laikotarpiu didžioji dalis šių atliekų patekdavo į sąvartyną.

2021 m. savivaldybės namų ūkiuose sukompostuotų ir atskirai surinktų bei kompostavimo būdu sutvarkytų atliekų dalis sudarė 72 proc. visų susidariusių BSA. Didžioji dalis likusių BSA pateko į MKA, kurios buvo apdorotos MBA įrenginiuose. Apdorojimo metu atskirtos biologiškai skaidžios ir mineralinės frakcijos taip pat sutvarkytos kompostavimo būdu biologinio apdorojimo įrenginiuose.

8 lentelė. Kompostavimo būdu sutvarkytos atliekos, tonos

|  | **2014** | **2016** | **2018** | **2020** | **2021** |
| --- | --- | --- | --- | --- | --- |
| Sukompostuota namų ūkiuose | 1.678 | 1.678 | 1.678 | 1.678 | 1.531[[9]](#footnote-9) |
| Sukompostuota ŽAKA | 29 | 203 | 386 | 543 | 999 |
| Sukompostuota žaliųjų atliekų surinktų RC | 15 | 21 | 24 | 41 | 48 |
| Tiesiogiai į BA pristatytos ir sukompostuotos atliekos | - | 55 | 0 | 44 | 57 |
| Sukompostuota MA | - | - | 56 | 165 | 257 |
| BA įrenginiuose sukompostuotas popierius | - | - | - | 48 | 31 |
| **Sukompostuota namų ūkiuose, atskirai surinktų BSA** | **1.722** | **1.957** | **2.144** | **2.519** | **2.923** |
| **Sukompostuotų namų ūkiuose, atskirai surinktų BSA dalis nuo visų susidariusių BSA** | **-** | **68%** | **73%** | **66%** | **72%** |
| MKA apdorojimo metu sukompostuotas atliekų kiekis, iš jų: | 1.012 | 1.360 | 1.156 | 1.474 | 1.339 |
| Iš jų biologiškai skaidžios atliekos | 1.012 | 740 | 710 | 497 | 467 |
| Iš jų mineralinės atliekos | - | 748 | 300 | 909 | 771 |
| MKA apdorojimo MBA metu susidaręs drėgmės nuostolis | - | 142 | 146 | 68 | 101 |
| **Sukompostuota iš viso** | **2.778** | **3.596** | **3.766** | **4.835** | **5.653** |

Šaltinis: ARATC

Perdirbimui perduotų PA ir AŽ dalis 2021 m. sudarė ~73 proc. visų regione susidariusių PA ir AŽ. Likusios PA ir AŽ po MKA apdorojimo MBA įrenginiuose buvo panaudojamos deginimo įrenginiuose, kaip perdirbimui netinkamos, tačiau energetinę vertę turinčios atliekos.

9 lentelė. Perdirbimui perduotų PA ir AŽ kiekis

|  | **2014** | **2016** | **2018** | **2020** | **2021** |
| --- | --- | --- | --- | --- | --- |
| Surinktos užstato sistema | - | 84 | 112 | 124 | 133 |
| Surinktos konteineriais | 768 | 947 | 985 | 1.181 | 1.220 |
| Surinktos RC | 14 | 38 | 49 | 109 | 112 |
| Išrūšiuotos MBA | 117 | 51 | 50 | 38 | 33 |
| **Perduota perdirbti iš viso** | **899** | **1.120** | **1.196** | **1.452** | **1.499** |
| **Perduotų perdirbti PA ir AŽ dalis nuo susidarančių** | **-** | **55%** | **73%** | **73%** | **73%** |

Šaltinis: ARATC

Regiono rūšiavimo centruose, papildančiomis sistemomis 2021 m. atskirai surinkta ir perdirbimui perduota reikšminga dalis susidariusių elektros ir elektroninės įrangos atliekų, baterijų ir akumuliatorių. Iš rūšiavimo centrų taip pat perdirbimui perduota buityje susidarančių pavojingų bei didelių gabaritų atliekų.

10 lentelė. Kitos perdirbimui perduotos atliekos

|  | **2014** | **2016** | **2018** | **2020** | **2021** |
| --- | --- | --- | --- | --- | --- |
| **MBA atskirtos kitos atliekos, iš jų:** | **-** | **2** | **0** | **0** | **0** |
| Tepalų filtrai | - | - | 0 | - | - |
| Naudotos padangos | - | 2 | - | - | - |
| Baterijų ir akumuliatorių atliekos | - | 0 | 0 | 0 | 0 |
| **Papildančiomis sistemomis surinktos atliekos, iš jų:** | **-** | **43** | **65** | **34** | **20** |
| Baterijos ir akumuliatoriai | - | 0 | 0 | 0 | 0 |
| Elektros ir elektroninė įranga | - | 43 | 65 | 33 | 20 |
| Dienos šviesos lempos ir kt. atliekos, kuriose yra gyvsidabrio | - | 0 | 0 | 0 | 0 |
| **Rūšiavimo centruose surinktos atliekos, iš jų:** | **95** | **148** | **256** | **549** | **527** |
| Buityje susidarančios pavojingos atliekos | 1 | 1 | 1 | 4 | 4 |
| Baterijos ir akumuliatoriai | 0 | 0 | 0 | 0 | 0 |
| Elektros ir elektroninė įranga | 21 | 37 | 52 | 87 | 76 |
| Didelių gabaritų atliekos | 24 | 109 | 203 | 457 | 448 |
| Mediena | 49 | - | - | - | - |
| **ŽAKA surinkta mediena** | **-** | **-** | **-** | **2** | **1** |
| **Perdirbti perduota iš viso** | **95** | **193** | **321** | **585** | **549** |

Šaltinis: ARATC

2021 m. deginimo įrenginiuose ir kt. panaudota ~1 tūkst. t. komunalinių atliekų, didžiąją jų dalį (80%) sudarė MBA įrenginiuose rūšiavimo metu susidariusios energetinę vertę turinčios atliekos[[10]](#footnote-10). Likusios pakartotiniam panaudojimui, kompostavimui, perdirbimui, panaudojimui deginimo ir kt. įrenginiuose netinkamos atliekos buvo pašalintos sąvartyne (780 t.).

11 lentelė. Deginimo įrenginiuose ir kt. panaudotos ir sąvartyne pašalintos atliekos

|  | **2014** | **2016** | **2018** | **2020** | **2021** |
| --- | --- | --- | --- | --- | --- |
| **Panaudota deginimo ir kt. įrenginiuose, iš jų:** | **474** | **701** | **850** | **1.115** | **966** |
| Po MKA apdorojimo MBA įrenginiuose susidariusios perdirbimui netinkamos ir energetinę vertę turinčios atliekos | 342 | 687 | 551 | 1.113 | 775 |
| Kitos atliekos | 133 | 14 | 299 | 3 | 192 |
| **Pašalinta sąvartyne, iš jų:** | **3.684** | **1.353** | **1.455** | **773** | **780** |
| Po MKA apdorojimo MBA įrenginiuose susidariusios šalintinos atliekos | 1.059 | 461 | 532 | 394 | 589 |
| Kitos atliekos (tekstilės, didelių gabaritų ir kt. atliekos) | 2.625 | 892 | 923 | 380 | 191 |

Šaltinis: ARATC

### 1.2.3 Namų ūkiuose sukompostuotos ir pirminio rūšiavimo būdu surinktos atliekos

Atskirai surinktų, namuose sukompostuotų ir į MKA nepatekusių komunalinių atliekų dalis Lazdijų r. sav. nuo 2014 m. išaugo ~31 proc. ir 2021 m. sudarė 64 proc. visų susidariusių KA. Savivaldybėje atskiro KA surinkimo (įskaitant namudinį kompostavimą) lygis 2021 m. buvo vienas aukščiausių regione.

4 paveikslas. Pirminio rūšiavimo, kompostavimo ir MKA apimtys 2014-2021 m.[[11]](#footnote-11)

Šaltinis: ARATC

Lazdijų r. sav. atskirai surinkta / namų ūkiuose sukompostuota 74 proc. visų susidariusių biologiškai skaidžių atliekų, t. y. 7 proc. daugiau nei vidutiniškai regione. Savivaldybėje daugiausiai atskirai surinkta / namų ūkiuose sukompostuota žaliųjų (97%) atliekų.

Savivaldybėje 2021 m. atskirai surinkta ~72 proc. visų susidariusių PA ir AŽ, daugiausia atskirai surinkta plastiko (75%) ir stiklo (72%) atliekų.

Kitų atliekų apimtyje reikšmingiausi trūkumai pastebimi tekstilės rūšiavimo srityje, kadangi jų išrūšiavimas siekia tik 28 proc. visų susidariusių atliekų.

12 lentelė. Pirminio rūšiavimo būdu surinktos bei namų ūkiuose sukompostuotos atliekos, tonos

| **Atliekų kategorija** | **Atskirai surinktos, namų ūkiuose sukompostuotos KA, tonos** | | | | | **KA sudėtis, kg/gyv, 2021 m..** | **Dalis nuo KA susidarymo, proc., 2021 m.** |
| --- | --- | --- | --- | --- | --- | --- | --- |
| **2014** | **2016** | **2018** | **2020** | **2021** |
| **Lazdijų r. sav. atskirai surinktos, sukompostuotos KA iš viso** | **2.612** | **3.254** | **3.657** | **4.560** | **5.109** | **255** | **64%** |
| Biologiškai skaidžios atliekos, iš jų: | 1.771 | 1.970 | 2.164 | 2.493 | 2.982 | 149 | 74% |
| Žaliosios atliekos | 1.678 | 1.894 | 1.678 | 2.238 | 2.618 | 131 | 97% |
| Medienos atliekos | 49 | - | - | 4 | 3 | 0 | 19% |
| Maisto ir virtuvės atliekos | - | 32 | 56 | 209 | 313 | 16 | 24% |
| Kitos biologiškai skaidžios atliekos | 44 | 44 | 429 | 41 | 48 | 2 | 100% |
| Pakuočių atliekos ir antrinės žaliavos, iš jų: | 781 | 1.072 | 1.135 | 1.399 | 1.466 | 73 | 72% |
| Popieriaus ir kartono atliekos | 85 | 121 | 165 | 185 | 249 | 12 | 68% |
| Plastikų atliekos | 224 | 267 | 326 | 399 | 419 | 21 | 75% |
| Kombinuotų pakuočių atliekos | 10 | 13 | 32 | 25 | 27 | 1 | 43% |
| Metalų atliekos | 22 | 39 | 44 | 68 | 70 | 3 | 45% |
| Stiklo atliekos | 220 | 387 | 390 | 528 | 522 | 26 | 72% |
| Mišrios pakuotės | 31 | 56 | 29 | 42 | 19 | 1 | 100% |
| Kitos pakuotės | 190 | 188 | 149 | 152 | 160 | 8 | 100% |
| Medinės pakuotės | - | - | - | - | - | - | 0% |
| Kitos atliekos, iš jų: | 60 | 212 | 359 | 668 | 661 | 33 | 36% |
| Tekstilės atliekos | 14 | 21 | 37 | 86 | 107 | 5 | 28% |
| Elektros ir elektroninės įrangos atliekos | 21 | 80 | 117 | 121 | 97 | 5 | 93% |
| Baterijų ir akumuliatorių atliekos | 0 | 0 | 0 | 0 | 0 | 0 | 100% |
| Pavojingosios atliekos | 1 | 1 | 1 | 4 | 4 | 0 | 100% |
| Didelių gabaritų atliekos | 24 | 109 | 203 | 457 | 453 | 23 | 100% |

Šaltinis: ARATC

PAKUOČIŲ IR ANTRINIŲ ŽALIAVŲ ATSKIRAS SURINKIMAS

2014-2021 m. Lazdijų rajone atskiras pakuočių atliekų surinkimas išaugo 53 proc., t. y. nuo 781 iki 1.463 t. 2021 m. atskirai surinkta ~72 proc. visų susidariusių PA ir AŽ. Didžioji dalis susidariusių PA ir AŽ buvo surenkama konteinerine sistema (83%), likusi dalis užstato sistema (9%) bei rūšiavimo centruose (7%).

13 lentelė. Atskirai surenkamų PA ir AŽ apimtys pagal surinkimo būdus, tonos

|  | **2014** | **2016** | **2018** | **2020** | **2021** | **Surinkta lyginant su susidarymu 2021 m., proc.** |
| --- | --- | --- | --- | --- | --- | --- |
| Lazdijų rajono savivaldybė | | | | | | |
| Konteineriais surinkta | 768 | 947 | 985 | 1.181 | 1.220 | 60% |
| Užstato sistema surinkta | - | 84 | 112 | 124 | 133 | 7% |
| Rūšiavimo centruose surinkta | 14 | 41 | 38 | 93 | 109 | 5% |
| **Iš viso surinkta** | **781** | **1.072** | **1.135** | **1.399** | **1.463** | **72%** |
| Alytaus regionas | | | | | | |
| Konteineriais surinkta | 7.614 | 9.552 | 11.066 | 11.427 | 12.810 | 57% |
| Užstato sistema surinkta | - | 938 | 1.262 | 1.348 | 1.475 | 7% |
| Rūšiavimo centruose surinkta | 185 | 462 | 632 | 1.253 | 1.389 | 6% |
| **Iš viso surinkta** | **7.800** | **10.952** | **12.960** | **14.028** | **15.674** | **69%** |

Šaltinis: ARATC

MAISTO-VIRTUVĖS ATLIEKŲ SURINKIMAS

2021 m. Lazdijų rajone atskirai surinkta 313. t. arba 21 proc. visų susidariusių MA. Didžioji dalis (77%) šių atliekų surinkta iš gyventojų, likusi surinkta iš juridinių asmenų (5%) arba pristatyta tiesiogiai į biologinio apdorojimo įrenginius (18%).

14 lentelė. Surinktas maisto-virtuvės atliekų kiekis, tonos

|  | **2014** | **2016** | **2018** | **2020** | **2021** | **Surinkta lyginant su susidarymu 2021 m., proc.** |
| --- | --- | --- | --- | --- | --- | --- |
| Lazdijų r. sav. savivaldybė | | | | | | |
| Surinkta iš gyventojų | - | - | - | 153 | 240 | 18% |
| Surinkta iš juridinių asmenų[[12]](#footnote-12) | - | - | 56 | 12 | 17 | 1% |
| Pristatyta tiesiogiai į BA įrenginius | - | 32 | - | 44 | 56 | 4% |
| **Surinkta iš viso** | **-** | **32** | **56** | **209** | **313** | **23%** |
| Alytaus regionas | | | | | | |
| Surinkta iš gyventojų | - | - | 23 | 1.572 | 2.586 | 18% |
| Surinkta iš juridinių asmenų | - | - | 1.876 | 621 | 647 | 4% |
| Pristatyta tiesiogiai į BA įrenginius | - | 320 | - | 436 | 562 | 100% |
| **Surinkta iš viso** | **1** | **320** | **1.898** | **2.628** | **3.795** | **26%** |

Šaltinis: ARATC

ŽALIOSIOS IR KT. BIOLOGIŠKAI SKAIDŽIŲ ATLIEKŲ SURINKIMAS

Lazdijų r. sav. 2021 m. atskirai surinkta arba namų ūkiuose sukompostuota ~97 proc. visų susidariusių augalinės kilmės ir kt. biologiškai skaidžių atliekų. Didžioji dalis šių atliekų surenkama namudiniu kompostavimo būdu (57%) ir žaliųjų atliekų kompostavimo aikštelėse (41%).

15 lentelė. Atskirai surenkamų augalinės kilmės ir kt. BSA kiekis pagal surinkimo būdus, tonos

|  | **2014** | **2016** | **2018** | **2020** | **2021** | **Surinkta lyginant su susidarymu 2021 m., proc.** |
| --- | --- | --- | --- | --- | --- | --- |
| Lazdijų r. sav. savivaldybė | | | | | | |
| Namudinis kompostavimas | 1.678 | 1.678 | 1.678 | 1.678 | 1.531 | 56% |
| Surinkta ŽAKA | 29 | 215 | 405 | 564 | 1.089 | 40% |
| Surinkta RC | 64 | 21 | 24 | 41 | 48 | 2% |
| Pristatyta tiesiogiai į BA įrenginius | - | 23 | 0 | 0 | 1 | 0% |
| **Iš viso surinkta BSA** | **1.771** | **1.938** | **2.107** | **2.283** | **2.668** | 97% |
| Alytaus regionas | | | | | | |
| Namudinis kompostavimas | 9.400 | 9.400 | 9.400 | 9.400 | 8.575 | 39% |
| Surinkta ŽAKA | 3.773 | 6.200 | 7.717 | 9.339 | 11.217 | 51% |
| Surinkta RC | 281 | 377 | 424 | 636 | 821 | 4% |
| Pristatyta tiesiogiai į BA įrenginius | - | 237 | 1 | 0 | 6 | 0% |
| **Iš viso surinkta BSA** | **13.455** | **16.214** | **17.542** | **19.376** | **20.619** | **94%** |

Šaltinis: ARATC

TEKSTILĖS ATLIEKŲ SURINKIMAS

Lazdijų r. sav. 2021 m. surinkta 29 proc. susidariusių tekstilės atliekų, t. y. 106 t. arba net 7 kartus daugiau nei 2014 m. Didžiausia dalis tekstilės atliekų rajone surenkamos rūšiavimo centruose, t. y. 90 proc..

16 lentelė. Atskirai surenkamų tekstilės atliekų kiekis pagal surinkimo būdus, tonos

|  | **2014** | **2016** | **2018** | **2020** | **2021** | **Surinkta lyginant su susidarymu 2021 m., proc.** |
| --- | --- | --- | --- | --- | --- | --- |
| Lazdijų r. sav. savivaldybė | | | | | | |
| Surinkta konteineriais | - | - | - | - | 11 | 3% |
| Surinkta RC | 14 | 21 | 37 | 86 | 95 | 26% |
| Surinkta Tiko Tiks |  |  |  |  |  | 0% |
| **Iš viso surinkta** | **14** | **21** | **37** | **86** | **106** | **29%** |
| Alytaus regionas | | | | | | |
| Surinkta konteineriais | - | - | - | 18 | 458 | 11% |
| Surinkta RC | 78 | 164 | 252 | 704 | 790 | 19% |
| Surinkta Tiko Tiks | - | - | - | - | 1 | 0% |
| **Iš viso surinkta** | **78** | **164** | **252** | **723** | **1.249** | **30%** |

Šaltinis: ARATC

DIDELIŲ GABARITŲ IR KT. ATLIEKŲ SURINKIMAS

Lazdijų r. sav. 2021 m. surinkta 549 t. didelių gabaritų, buityje susidarančių pavojingų, elektros ir elektroninės įrangos, baterijų ir akumuliatorių atliekų. Surinktos visos baterijų ir akumuliatorių bei buityje susidarančios pavojingos atliekos, t. y. šios atliekos nepateko į mišrias komunalines atliekas. Elektros ir elektroninės įrangos atliekų surinkimo procentas siekė 93 proc.

17 lentelė. Atskirai surenkamų didelių gabaritų ir kt. atliekų kiekis pagal surinkimo būdus, tonos

|  | **2014** | **2016** | **2018** | **2020** | **2021** | **Surinkta lyginant su susidarymu 2021 m., proc.** |
| --- | --- | --- | --- | --- | --- | --- |
| Lazdijų r. sav. savivaldybė | | | | | | |
| Didelių gabaritų atliekos | 24 | 109 | 203 | 457 | 449 | 100% |
| Elektros ir elektroninės įrangos atliekos | 21 | 80 | 117 | 121 | 96 | 93% |
| Baterijų ir akumuliatorių atliekos | 0 | 0 | 0 | 0 | 0 | 100% |
| Buities pavojingos atliekos | 1 | 1 | 1 | 4 | 4 | 100% |
| Alytaus regionas | | | | | | |
| Didelių gabaritų atliekos | 559 | 1.322 | 2.348 | 4.622 | 5.284 | 100% |
| Elektros ir elektroninės įrangos atliekos | 210 | 663 | 990 | 938 | 949 | 97% |
| Baterijų ir akumuliatorių atliekos | 0 | 9 | 7 | 6 | 7 | 28% |
| Buities pavojingos atliekos | 10 | 14 | 21 | 41 | 36 | 87% |

Šaltinis: ARATC

BEŠEIMININKIŲ ATLIEKŲ SURINKIMAS

2021 m. Lazdijų r. savivaldybėje susidarė ~4 t. bešeimininkių atliekų (~19 proc. Alytaus regione susidariusių bešeimininkių atliekų kiekio), už kurių surinkimą ir tvarkymą atsakinga savivaldybės administracija.

18 lentelė. Susidariusių bešeimininkių komunalinių atliekų kiekis, tonos[[13]](#footnote-13)

| **Savivaldybė** | **2018** | **2020** | **2021** |
| --- | --- | --- | --- |
| Lazdijų r. | 1 | 25 | 4 |
| **Alytaus regionas** | **32** | **246** | **21** |

Šaltinis: AAA

### Po rūšiavimo likusios mišrios komunalinės atliekos

2014- 2021 m. MKA kiekis Lazdijų r. sav. sumažėjo nuo 4,6 iki 2,8 tūkst. tonų., t. y. 40 proc. arba vidutiniškai 7 proc. per metus. 2021 m. rajone vienam gyventojui susidarė 150 kg/gyv. MKA, t. y. 42 proc. mažiau nei vidutiniškai Lietuvoje (260 kg / gyv.). 2021m. savivaldybėje į MKA pateko ~35 proc. visų susidariusių KA.

19 lentelė. Mišrių komunalinių atliekų kiekis, 2014-2021 m.

|  |  |  |  |  |  |  |  |
| --- | --- | --- | --- | --- | --- | --- | --- |
| **Teritorija** | **Mišrių komunalinių atliekų kiekis, tonos** | | | | | **MKA kiekis tenkantis gyv. 2021 m., kg / gyv.** | **Dalis nuo KA susidarymo 2021 m., proc.** |
| **2014** | **2016** | **2018** | **2020** | **2021** |
| Lazdijų r. sav. | 4.557 | 3.441 | 3.231 | 3.041 | 2.745 | 153 | 35% |
| Gyventojai | 3.694 | 3.376 | 3.053 | 2.908 | 2.603 | 143 | - |
| Ūkio subjektai | 863 | 65 | 178 | 133 | 2.417 | 8 | - |

Šaltinis: ARATC

2021 m. į MKA pateko ~26 proc. visų susidariusių BSA, t. y. 5 proc. mažiau nei 2016 m. Reikšmingiausią jų dalį sudarė MA (93 proc.), likusią - žaliosios (6 proc.) ir medienos (1 proc.) atliekos. Įvertinus KA susidarymą nustatyta, kad į MKA pateko ~76 proc. visų savivaldybėje susidariusių MA ir tik 3 proc. žaliųjų atliekų.

5 paveikslas. MKA esančių BSA sudėtis, 2016, 2021 m.

Šaltinis: ARATC

MKA sudėtyje esančių PA ir AŽ kiekis kiekvienais metais nuosekliai mažėja. 2016 m. į MKA pateko 48 proc. visų susidariusių PA ir AŽ, tuo tarpu 2021 m. jų dalis sudarė ~28 proc. Į MKA patenkančių PA ir AŽ struktūroje vyravo stiklo (34 proc.), plastiko (25%) bei popieriaus ir kartono (20 proc.) atliekos. Lyginant su susidarymu, šių atliekų kiekis patenkantis į MKA nuo 2016 m. sumažėjo atitinkamai: plastiko (nuo 62 iki 25 proc.), popieriaus ir kartono (nuo 63 iki 32 proc.), stiklo (nuo 34 iki 28 proc.). Nepaisant pirminio rūšiavimo sistemos plėtros į MKA vis dar patenka didelė kombinuotų pakuočių (57 proc.) bei metalų (55 proc.) dalis.

6 paveikslas. MKA esančių PA ir AŽ sudėtis, 2016, 2021 m.

Šaltinis: ARATC

Kitų atliekų kiekis patenkantis į mišrias komunalines atliekas 2016-2021 m. sumažėjo nuo 1,6 iki 1,1 tūkst. t., t. y. nuo 78 iki 59 proc. visų susidariusių. Analizuojamu laikotarpiu tekstilės atliekų kiekis patenkantis į MKA sumažėjo nuo 94 iki 67 proc.

7 paveikslas. MKA esančių inertinių ir kt. atliekų sudėtis, 2016, 2021 m.

Šaltinis: ARATC

### 1.2.5 Poskyrio apibendrinimas

1. KA susidarymas Lazdijų r. sav. 2014-2021 m. beveik nepakito, atitinkamai (7.813 iki 7.953 t.). KA kiekis, tenkantis vienam gyventojui atitinkamu laikotarpiu išaugo nuo 368 iki 435 kg/gyv., tačiau liko žemesnis nei šalies (481 kg/gyv.) bei ES šalių-narių (530 kg/gyv.) vidurkis. Augantis KA susidarymas siejamas su bendra ekonomine plėtra bei didėjančiu vartojimu.
2. Savivaldybėje 2021 m. perdirbta ar kt. panaudota 90 proc. KA. Šalinamų atliekų kiekį reikšmingai mažino augančios atliekų kompostavimo ir perdirbimo apimtys.
3. Savivaldybėje sutvarkytos (sukompostuotos) visos susidarančios komunalinės biologiškai skaidžios atliekos. 2021 m. regiono namų ūkiuose sukompostuotų ir atskirai surinktų bei kompostavimo būdu sutvarkytų atliekų dalis sudarė 73 proc. visų susidariusių BSA. Didžioji dalis likusių BSA pateko į MKA, kurios buvo apdorotos MBA įrenginiuose.
4. Perdirbimui perduotų PA ir AŽ dalis 2021 m. sudarė ~73 proc. visų savivaldybėje susidariusių PA ir AŽ.
5. Atskirai surenkamų KA srautų atžvilgiu didžiausius iššūkius kelia didelių gabaritų, tekstilės atliekos, kadangi reikšminga jų dalis yra pašalinama sąvartyne arba panaudojama deginimo įrenginiuose.
6. Šiuo metu ženkli MBA įrenginiuose sukompostuotų KA dalis – panaudojama sąvartyno eksploatacijoje, o toks atliekų panaudojimas 2027 m. bus prilyginamas šalinimui.
7. MKA sudėtyje vis dar didėlę dalį (lyginant su susidarymu) sudaro maisto-virtuvės (76 proc.) ir tekstilės (67 proc.) atliekos, ženklesnė pažanga pastebima PA ir AŽ struktūroje (plastiko - 25 proc.; popieriaus ir kartono 32 proc.), tačiau ateityje vis viena būtina koncentruotis į šių atliekų pirminį rūšiavimą

## Atliekų prevencijos priemonių organizavimas

### 1.3.1 Atliekų prevencijos organizavimas

Atliekų hierarchijoje pagrindinis prioritetas skiriamas atliekų prevencijai, kurios tikslas – vengti atliekų susidarymo, mažinti susidarančių ir nenaudojamų atliekų kiekį, neigiamą poveikį aplinkai ir visuomenės sveikatai, kenksmingų medžiagų kiekį medžiagose ir produktuose.

ES atliekų tvarkymo politikos tikslų, susijusių su atliekų prevencija, atžvilgiu kritinė rolė tenka valstybinėms institucijoms, kurios formuoja atliekų prevencijos skatinimo politiką, kuria taisykles, plėtoja atliekų susidarymo mažinimo strategiją bei nustato jai įgyvendinti būtinus pasiekti tikslus ir uždavinius. Kadangi atliekų prevencija yra glaudžiai susijusi su pirminių produktų gamyba ir platinimu, valstybinės institucijos taip pat atsakingos už šios srities integravimą į kitas politikos sritis.

Lietuvoje formuojant atliekų prevencijos politines kryptis didelis dėmesys, nacionaliniu mastu, skiriamas ES direktyvų įgyvendinimui, pvz. pagal [*Vienkartinio plastiko mažinimo direktyvos*](https://eur-lex.europa.eu/legal-content/LT/TXT/?uri=celex%3A32019L0904) 5 str. Lietuva kaip ir kitos valstybės narės buvo įpareigota iki 2021 m. liepos 3 d. uždrausti pateikti rinkai tam tikrus vienkartinius plastikinius gaminius ir iš aerobiškai skaidaus plastiko pagamintus gaminius, kuriems galima rasti prieinamų ir įperkamų alternatyvų: vienkartinius plastikinius stalo įrankius (šakutes, peilius, šaukštus, lazdeles), lėkštes, šiaudelius, ausų krapštukus, gėrimų maišiklius, prie oro balionėlių tvirtinamas ir jiems laikyti skirtas lazdeles, maisto ir gėrimų tarą, pagamintą iš polistireninio putplasčio, ir gaminius iš aerobiškai skaidaus plastiko.

Valstybiniu mastu taip pat imtasi teisinių priemonių siekiant uždrausti neatlygintinai dalinti prekių ar produktų pardavimo vietose lengvuosius plastikinius pirkinių maišelius, kurių sienelės storis yra nuo 15 iki 50 mikronų. Siekiant sumažinti plastiko atliekų susidarymą šalyje vyksta svarstymai apmokestinti nemokamus itin lengvus plastiko maišelius prekybos vietose.

Atitinkamos atliekų prevencijos politikos formavimas lėmė teigiamus pokyčius verslo aplinkoje. Prekybos centrai reaguodami į draudimus ir svarstymus bei didėjantį gyventojų sąmoningumą pradėjo prekybos vietose siūlyti įvairias plastikinių maišelių alternatyvas: siūloma įsigyti daugkartinius maišelius sveriamiems produktams, vaisiams ir daržovėms, siūlomos popierinės ir medžiaginės apsipirkimo maišelių alternatyvos, o kai kuriuose prekybos centruose iš vis atsisakyta plastikinių apsipirkimo maišelių. Didžiuosiuose prekybos centruose taip pat atsirado galimybė įsigyti pilstomų asmens higienos ir buitinės chemijos priemonių į savo atsineštą tarą. Atitinkami pokyčiai pastebimi ir greitojo maisto restoranuose, degalinėse bei kt. maitinimo / maisto prekybos vietose, kur vienkartinius puodelius, indus keičia daugkartinio naudojimo indai.

Visuomenės sąmoningumo augimas taip pat sudaro palankesnes sąlygas tvaresnių verslo modelių vystymui, pvz. populiarėja naudotų daiktų mainymosi, panaudotų daiktų pardavimo internetinės platformos (Vinted, Dalinuosi ir kt.). Savivaldybėje taip pat veikia įvairių daiktų (elektroninės įrangos, dviračių, drabužių ir kt.) taisyklos, nuomos punktai bei sendaikčių parduotuvės. Atitinkamas verslo modelis leidžia užtikrinti ilgesnį įsigytų daiktų funkcionalumą, grąžinti panaudotus daiktus į vartojimo ciklą bei sudaro galimybę trumpam pasinaudojus daiktais juos gražinti, taip išvengiant naujų daiktų įsigijimo, todėl mažinamas atliekų susidarymas.

20 lentelė. Lazdijų r. sav. veikiančių taisyklų, nuomos punktų ir kt. skaičius 2023 m.

|  | **Elektronikos įrenginių taisyklos** | **Dviračių taisyklos** | **Avalynės taisyklos** | **Drabužių valyklos, siuvyklos ir nuomos punktai** | **Dėvėtų drabužių parduotuvės** | **Sendaikčių parduotuvės** |
| --- | --- | --- | --- | --- | --- | --- |
| Lazdijų r. sav. | 2 | - | - | 1 | 1 | - |

Šaltinis: viešai prieinama informacija

Savivaldybių (kaip atsakingų institucijų) lygmeniu atliekų prevencijos priemonių taikymo galimybės – palyginamai ribotesnės, kadangi jų teisinių priemonių poveikio aprėptis – mažesnės. Nepaisant to, Lazdijų r. sav., atliekų prevencijos prioritetas įgyvendinamas taikant kompleksą organizacinių, administracinių, ekonominių bei kt. priemonių.

*Alytaus regiono atliekų tvarkymo 2014-2020 metų plane* numatyta, kad siekiant skatinti ne tik prevencijos, bet ir paruošimo naudoti pakartotinai tinklus – būtina organizuoti pakarotinam naudojimui tinkamų gaminių priėmimą DGASA. Atsižvelgiant į tai nuo 2018 m kiekviename rūšiavimo centre veikia daiktų mainų punktai „Mainukai“ bei sukurta daiktų paruošimo naudoti pakartotinai infrastruktūra, t. y. įrengtas daiktų paruošimo naudoti pakartotinai centras „TikoTiks“, kuriame sudaryta galimybė žmonėms dalintis nereikalingais, bet dar tinkamais naudoti daiktais.

Lazdijų r. sav. taikoma dvinarė vietinės rinkliavos už komunalinių atliekų surinkimą ir tvarkymą sistema, kuri individualių namų gyventojus skatina mažinti išmetamų atliekų kiekį ir tokiu būdu sumažinti už konteinerio ištuštinimą mokamos vietinės rinkliavos dydį.

Regione ir kartu Lazdijų r. sav. taip pat ypatingas dėmesys skiriamas visuomenės švietimui, kaip tai numatyta Alytaus regiono atliekų tvarkymo 2014-2020 metų plane.

21 lentelė. Taikomos visuomenės švietimo ir informavimo priemonės ir jų sklaidos kanalai

| **Priemonių tipas** | **Taikomos švietimo informavimo priemonės ir jų sklaidos kanalai** |
| --- | --- |
| **Visuomenės informavimas** | Nuolat skelbiama informacija apie atliekų tvarkymą žiniasklaidoje (radijas, televizija, interneto portalai, spauda) bei Alytaus regiono savivaldybių ir ARATC internetiniuose tinklapiuose. |
| Reguliariai parengiama ir publikuojama informacija naujienų portalams. |
| Vykdoma nuolatinė komunikacija ARATC, TikoTiks socialiniuose tinkluose Facebook. |
| **Švietimas** | Kiekvienais metais vykdomi edukaciniai, informaciniai renginiai, akcijos, kurių metu pristatoma atliekų tvarkymo sistema, prevencijos priemonės, tinkamas atliekų rūšiavimas, kompostavimo galimybės, atliekų turėtojų teisės ir pareigos. |
| Dalinamos informacinės priemonės (lankstinukai, edukacinės lentos, spalvinimo knygelės, lipdukai ir kt.) |
| Rengiami mokymai, edukacijos mokyklose ir ikimokyklinio ugdymo įstaigose. Vykdomos edukacijos TikoTiks centre bei įmonėse ir atskirose organizacijose. Nuo 2020 m. rugsėjo mėnesio TikoTiks veikia virtualios realybės aplinkosauginio ugdymo klasė. |
| Vyksta konkursai, viktorinos Žemės dienos proga ir Atliekų mažinimo savaitės metu, kalėdiniu laikotarpiu. |
| **Kitos** | Dalyvaujama atliekų tvarkymo akcijose „Darom“ ir kituose regiono savivaldybių renginiuose. |
| Bendradarbiaujama ir dalinamasi informacija su ne pelno siekiančiomis organizacijomis, viešosiomis ir valstybinėmis įstaigomis, vykdant bendrą aplinkosauginę veiklą ir iniciatyvas |

Šaltinis: AAA

Atliekų prevencijos poveikio atliekų tvarkymo sistemai vertinimo galimybės šiuo metu yra ribotos, kadangi tam nėra nustatytų aiškių metodinių gairių.

### 1.3.2 Poskyrio apibendrinimas

Lazdijų rajono savivaldybėje, komunalinių atliekų susidarymo siekiama vengti visose visuomenės grandyse bei įvairiomis priemonėmis, t. y. pradedant privačių verslo subjektų ekologiškos gamybos / prekybos iniciatyvomis, atsakingu gyventojų vartojimu ir baigiant įgyvendinamomis švietimo / informavimo priemonėmis. Nepaisant taikomų atliekų prevencijos priemonių kiekio ir aprėpties, jų taikymo poveikio bei efektyvumo, įvertinimas šiuo metu yra ribotas, kadangi nėra aiškių metodinių nuostatų, kurios leistų įvertinti šiuos aspektus.

## Atliekų tvarkymo infrastruktūra

Lazdijų r. sav. komunalinių atliekų tvarkymo sistema planuojama, vystoma, eksploatuojama taip, kad būtų įgyvendinti atliekų tvarkymo hierarchijos principai bei nacionaliniuose ir regioniniuose atliekų tvarkymo planuose iškelti uždaviniai.

Alytaus regionas ir kartu Lazdijų r. sav. buvo vieni iš pirmųjų, kuriuose pradėjo veikti daiktų mainymosi, paruošimo pakartotiniam naudojimui infrastruktūra, kuri leidžia išvengti atliekų susidarymo ir vertę kuriančius daiktus grąžinti į naudojimo ciklą. Didelis dėmesys taip pat buvo skiriamas atliekų tvarkymo prieinamumui užtikrinti, t. y. siekiama, kad galimybės rūšiuoti būtų sudarytos kuo didesnei gyventojų daliai. Atitinkamai - išvystytas plačiausias visoje Lietuvoje rūšiavimo centrų ir kompostavimo aikštelių tinklas leidžiantis atskirti reikšmingą komunalinių atliekų dalį nuo mišrių komunalinių atliekų. Nepaisant aiškios valstybinės strategijos maisto-virtuvės atliekų tvarkymo srityje nebuvimo tinkamai suplanuota mechaninio-biologinio atliekų apdorojimo infrastruktūra leido iš anksto pasiruošti ir susikurti tvirtą pagrindą šių atliekų efektyviam tvarkymui.

### 1.4.1 Atliekų paruošimo pakartotiniam naudojimui infrastruktūra

Lazdijų r. sav. įsteigti 3 daiktų keitimosi punktai (Liepų g. 1A; Gėlyno g. 12; Vilties g. 31A), kurie veikia ARATC eksploatuojamuose rūšiavimo centruose, juose gyventojai gali ne tik nemokamai pristatyti naudojimui tinkamus daiktus, bet ir juos pasiimti. Keitimosi punktuose priimami tolimesniam naudojimui tinkami daiktai - baldai, buitinė technika, tekstilės gaminiai, dviračiai, ir kt. Netinkami naudoti, nefunkcionuojantys daiktai, pristatomi į daiktų rengimo pakartotinai naudoti punktą „TikoTiks“, esantį Takniškių atliekų tvarkymo technologijų parke, kur yra suremontuojami ir grąžinami naudojimui arba ardomi dalimis bei paruošiami perdirbti.

### 1.4.2 Pirminio rūšiavimo, paruošimo perdirbti / panaudoti infrastruktūra

Lazdijų r. sav. atliekas, kurių susidarymo neįmanoma išvengti, siekiama išrūšiuoti ir tai padarius paruošti panaudoti arba perdirbti. Savivaldybėje pirminio rūšiavimo būdu konteinerine sistema surenkamos PA ir AŽ, MA bei tekstilės atliekos. Į konteinerius draudžiamos mesti ar šalia jų palikti atliekos surenkamos rūšiavimo centruose, kompostavimo aikštelėse ar papildančiomis sistemomis.

PAKUOČIŲ ATLIEKOS IR ANTRINĖS ŽALIAVOS

PA ir AŽ iš daugiabučių namų gyventojų surenkamos kolektyvinėse konteinerių aikštelėse įrengtais stiklo, popieriaus ir plastiko konteineriais. Savivaldybėje vienai konteinerių aikštelei, kurioje įrengti PA ir AŽ konteineriai, tenka vidutiniškai 134 daugiabučių namų gyv. PA ir AŽ konteineriais miesto savivaldybėje aprūpinta 100 proc. daugiabučiams namams priskiriamų konteinerių aikštelių.

22 lentelė. Kolektyvinės PA ir AŽ rūšiavimo konteinerių aikštelės, 2023 m.

|  |  |  |  |
| --- | --- | --- | --- |
| **Savivaldybė** | **Konteinerinių aikštelių, kuriose įrengti PA ir AŽ kont., kiekis.** | **Konteinerinių aikštelių, skirtų aptarnauti daugiabučius namus ir kuriose įrengti PA ir AŽ kont., kiekis.** | **Preliminarus daugiabučių namų gyv., kuriems tenka viena PA ir AŽ aikštelė, skaičius** |
| Lazdijų r. | 38 | 31 | 134 |
| **Iš viso regione** | **492** | **371** | **241** |

Šaltinis: ARATC

Iš individualių valdų PA ir AŽ atskirai surenkamos stiklo ir PA (popieriaus, plastiko, metalų) konteineriais. Įvertinus individualių valdų, kurioms teikiamos kitos KA tvarkymo paslaugos skaičių, nustatyta, kad PA ir AŽ konteineriais aprūpinta ~100% visų naudojamų individualių NT objektų.

23 lentelė. Atliekų turėtojų aprūpinimas individualiais PA ir AŽ surinkimo konteineriais, 2023 m.

|  |  |  |  |  |  |
| --- | --- | --- | --- | --- | --- |
| **Individualių PA ir AŽ konteinerių skaičius** | | | | **Aptarnaujamų individualių valdų skaičius, vnt.** | **Aptarnaujama individualių valdų dalis, proc.[[14]](#footnote-14)** |
| **Savivaldybė** | **Stiklas, 120 l** | **Pakuotės, 240 l** | **Pakuotės, 1100 l** |
| Lazdijų r. | 7.502 | 7.431 | 229 | 9.228 | 100% |
| **Iš viso regione** | **40.798** | **40.778** | **654** | **48.576** | **100%** |

Šaltinis: ARATC

Lazdijų r. sav. iš daugiabučių ir individualių namų gyventojų bei juridinių asmenų surinktos PA ir AŽ yra transportuojamos į UAB „Ekobazė“ eksploatuojamus rūšiavimo įrenginius, kur yra išrūšiuojamos ir paruošiamos perdirbimui, o sekančiu etapu perdirbamos arba perduodamos perdirbėjams. Dalis PA į Lazdijų r. sav. atliekų tvarkymo sistemą taip pat patenka iš komercinio sektoriaus (pvz. prekybos centrų), kur yra atskirai rūšiuojamos ir perduodamos atliekų tvarkytojams.

Nors antrinių žaliavų, tame tarpe pakuočių, kasmet išrūšiuojama vis daugiau, tačiau MKA, kaip rodo atliekų sudėties tyrimai, jų vis dar lieka – 2021 m. buvo likę apie 28 proc. (apie 576 t.). Taip pat iš gyventojų konteineriais surinktose PA ir AŽ priemaišos (nei perdirbimui, nei deginimui netinkamos atliekos) sudaro apie 15 proc. surinkto kiekio, o individualiais pakuočių konteineriais surinktos popieriaus pakuotės ir AŽ susimaišę su kitomis į konteinerį išmestomis atliekomis didžia dalimi praranda perdirbimo vertę.

MAISTO ATLIEKOS

Vertinant bendrą MA surinkimo paslaugų prieinamumą Lazdijų r. sav. daugiabučių namų atliekų turėtojams pastebima, kad MA surinkimo kolektyviniais konteineriais aprūpintos visos daugiabučiams namams skirtos konteinerinės aikštelės, kai visame regione aprūpinimas šia infrastruktūra siekia – 88 proc.

24 lentelė. Kolektyvinės MA rūšiavimo konteinerių aikštelės, 2023 m.

| **Savivaldybė** | **Konteinerinių aikštelių, skirtų aptarnauti daugiabučius namus, kiekis.** | **Konteinerinių aikštelių, kuriose įrengti MA kont., kiekis.** | **Konteinerių aikštelių dalis aprūpinta MA surinkimo konteineriais, proc.** |
| --- | --- | --- | --- |
| Lazdijų r. | 31 | 31 | 100% |
| **Iš viso regione** | **371** | **326** | **88%** |

Šaltinis: ARATC

Individualiais MA surinkimo konteineriais aprūpinta 97 proc. savivaldybės individualių valdų, t. y. 12 proc. daugiau nei sudaro regiono vidurkis (~18 proc.). Lyginant su kitomis regiono savivaldybėmis – Lazdijų r. sav. aprūpinimo MA surinkimo individualiais konteineriais rodiklis yra aukščiausias.

25 lentelė. Atliekų turėtojų aprūpinimas individualiais MA surinkimo konteineriais, 2023 m.

|  |  |  |  |
| --- | --- | --- | --- |
| **Savivaldybė** | **MA konteinerių kiekis** | **Individualių valdų skaičius vietovėse, kur renkamos MA** | **Konteineriais aprūpintų individualių valdų dalis, proc.** |
| Lazdijų r. | 1.152 | 1.193 | 97% |
| **Iš viso regione** | **10.391** | **13.097** | **79%** |

Šaltinis: ARATC

Lazdijų r. sav. maisto - virtuvės atliekos, maistinis aliejus ir riebalai yra renkami iš biudžetinių įstaigų ar maitinimo paslaugas švietimo įstaigose teikiančių įmonių, mokslo įstaigų, viešojo maitinimo įstaigų, medicinos įstaigų ir kt.

Ateityje siekiant padidinti MA surinkimo apimtis, svarstoma galimybė tose teritorijose, kuriose atskirai renkamos maisto atliekos, MA konteineriais aprūpinti ir visus juridinius asmenis, ne tik tuos, kurie savo patalpose teikia maitinimo paslaugas.

Surinktos MA yra pristatomos į Takniškių atliekų tvarkymo technologijų parką, kuriame yra sumaišomos su struktūrine medžiaga, susmulkinamos ir išsijojamos. Susmulkintos ir išsijotos atliekos apdorojamos biologinio apdorojimo įrenginiuose sausuoju anaerobiniu būdu, brandinamos kompostavimo aikštelėje, kur pagamintas kompostas dar kartą išsijojamas. Smulkinant ir sijojant atliekas iš jų pašalinamos įvairios priemaišos (plastiko, popieriaus pakuočių likučiai) ir taip užtikrinami kompostui keliami reikalavimai. Iš MA pagamintas kokybiškas kompostas realizuojamas jį parduodant. 2021 m. iš visų regione surinktų MA buvo pagaminta 1.882 t. komposto. Komposto kiekis pagamintas iš Lazdijų r. sav. surinktų maisto-virtuvės atliekų sudarė ~150 t.

TEKSTILĖS ATLIEKOS

Tinkama naudoti tekstilė (drabužiai, avalynė, patalynė ir kt. tekstilės gaminiai) regione atskirai surenkama kolektyviniais konteineriais bei rūšiavimo centruose. Netinkama naudoti, nusidėvėjusi tekstilė šalinama į mišrių komunalinių atliekų konteinerius. Lazdijų r. sav. įrengta 20 vnt. tekstilei skirtų konteinerių. Vienas tekstilės atliekų konteineris savivaldybėje vidutiniškai tenka 895 gyventojams.

Tekstilės konteineriais surinkta tekstilė pakartotinio naudojimo centre „TikoTiks“ rūšiuojama, tvarkoma, skalbiama ir tinkamai paruošta atiduodama labdaros organizacijoms arba parduodama. Pakartotinam naudojimui tinkamų tekstilės atliekų dalis šiuo metu sudaro tik apie 10 proc. visos surinktos tekstilės. Kadangi nei Lietuvos mastu, nei kaimyninėse šalyse nėra perdirbimo pajėgumų, visą pakartotiniam naudojimui netinkama tekstilė vežama deginti į atliekų deginimo jėgaines.

ŽALIOSIOS ATLIEKOS

Siekiant sumažinti biologiškai skaidžių atliekų kiekį MKA Alytaus regiono savivaldybių miestų individualių namų gyventojams išdalintos žaliųjų atliekų kompostavimo dėžės. Kompostavimo dėžėmis neatlygintinai aprūpinta ~82 proc. Lazdijų r. sav. miestų individualių valdų, , likusi dalis žaliąsias atliekas kompostuoja įsigytuose arba savadarbiuose kompostavimo įrenginiuose.

26 lentelė. Miestų individualioms valdoms išdalintų kompostavimo dėžių skaičius, 2023 m.

|  |  |  |  |  |  |
| --- | --- | --- | --- | --- | --- |
| **Savivaldybė** | **0,9 m3** | **0,6 m3** | **Iš viso** | **Miestų individualių valdų skaičius** | **Kompostavimo infrastruktūra aprūpintų miestų individualių valdų dalis, proc.** |
| Lazdijų r. | 397 | 553 | 950 | 779 | 82% |
| **Iš viso regione** | **3.000** | **4.000** | **7.000** | **8.750** | **80%** |

Šaltinis: ARATC

Žaliosios ir kitos augalinės kilmės biologiškai skaidžios atliekos regione surenkamos ir tvarkomos kompostavimo aikštelėse, į kurias gyventojai ir įmonės gali pristatyti žolę, lapus, medžių šakas, pjuvenas, miškininkystės ir kt. atliekas. Į aikšteles taip pat pristatomos viešosiose erdvėse surenkamos žaliosios atliekos. Lazdijų r. gyventojai gali pristatyti žaliąsias atliekas į kompostavimo aikštelę, esančią adresu Gėlyno g. 23, kurios pajėgumas sudaro 1.500 t. per metus.

Surinktos žaliosios atliekos kompostavimo aikštelėse yra sukompostuojamos, o pagaminta kompostinė žemė parduodama. Kompostavimo aikštelėse surenkamos medžių šakos smulkinamos ir paverčiamos medienos drožlėmis, kurios perduodamos biologiškai skaidžių atliekų tvarkymo padaliniui, kaip struktūrinė medžiaga, naudojama energijai gauti. 2021 m. iš visų regione surinktų biologiškai skaidžių atliekų buvo pagaminta 3.355 t. komposto. Komposto kiekis pagamintas iš Lazdijų r. sav. surinktų žaliųjų atliekų sudarė ~312 t.

DIDELIŲ GABARITŲ BEI KITOS ATLIEKOS

Savivaldybėje eksploatuojami 3 rūšiavimo centrai (Seirijų, Lazdijų, Veisiejų), kuriuose atskirai surenkamos: a) didelių gabaritų atliekos, b) buityje susidarančios pavojingos atliekos, c) antrinės žaliavos, d) elektros ir elektroninė įranga, e) tekstilės atliekos, f) naudotos padangos, g) statybos ir griovimo atliekos, h) žaliosios atliekos. Bendras Lazdijų r. sav. rūšiavimo centrų infrastruktūros techninis pajėgumas siekia 1,5 tūkst. t. / metus.

Rūšiavimo centruose daugiau nei pusė surinktų atliekų yra išrūšiuojamos ir perdirbamos:

* iš didžiųjų atliekų (baldų) atskiriama mediena, kuri susmulkinama ir parduodama, kita mediena paverčiama drožlėmis ir perduodama perdirbimui. Likusi dalis didžiųjų atliekų panaudojama energijos gamybai arba pašalinama sąvartyne;
* kitos atliekos pagal pasirašytas sutartis tvarkomos šių įmonių: popieriaus, kartono bei stiklo pakuočių atliekas UAB „Ecoservice projektai“, stiklo atliekas – UAB „Stikloporas“, pavojingas atliekas - UAB „Žalvaris“, buitinę techniką ir elektroniką – elektronikos platintojų asociacija EEPA (tvarkytojas UAB „EMP Recycling“), metalą - UAB „Pranmetal“;
* Tekstilės atliekos yra perduodamos panaudojimui deginimo įrenginiuose arba pašalinamos sąvartyne.

Rūšiavimo centruose surinktos ar tiesiogiai į statybinių atliekų apdorojimo aikštelę pristatytos inertinės ar statybinės atliekos yra sutvarkomos jas susmulkinant ir iš jų pagaminant produkciją.

MIŠRIOS KOMUNALINĖS ATLIEKOS

Po pirminio rūšiavimo likusios mišrios komunalinės atliekos surenkamos prie daugiabučių gyvenamųjų namų esančiose kolektyvinėse mišrių komunalinių atliekų surinkimo antžeminėse arba pusiau požeminėse konteinerinėse aikštelėse. MKA iš daugiabučių gyvenamųjų namų, įstaigų ir organizacijų surinkti dažniausiai naudojami 0,12 m3; 0,24 m3; 1,1 m3; 3 m3; 5 m3 talpos konteineriai, kurie aptarnaujami savivaldybių lygmens atliekų tvarkymo taisyklėse nustatytu dažnumu, o iš individualių namų, esančių regiono savivaldybėse, surenkamos individualiais 0,12 m3; 0,14 m3; 0,24 m3 konteineriais. Mišrių komunalinių atliekų tvarkymo paslauga tiek Lazdijų r. sav., tiek visame regione teikiama 100% gyventojų ir juridinių asmenų.

27 lentelė. Mišrių komunalinių atliekų tvarkymo paslaugos prieinamumas

| **Savivaldybė** | **Gyventojų skaičius / dalis, kuriems teikiama paslauga** | | **Juridinių asmenų skaičius / dalis, kuriems teikiama paslauga** | |
| --- | --- | --- | --- | --- |
| **Vnt.** | **Proc.** | **Vnt.** | **Proc.** |
| Lazdijų r. | 18.083 | 100% | 351 | 100% |
| **Viso regione** | **163.573** | **100%** | **3.140** | **100%** |

Šaltinis: AAA, ARATC

### 1.4.3 Antrinio rūšiavimo, paruošimo perdirbti / panaudoti infrastruktūra

MIŠRIOS KOMUNALINĖS ATLIEKOS

Surinktos po rūšiavimo likusios mišrios komunalinės atliekos apdorojamos mechaninio rūšiavimo įrenginiuose, kuriuose mechaniniu būdu išskiriamos biologiškai skaidžios, mineralinės atliekos, antrinės žaliavos (didžioji dalis – spalvotieji ir juodieji metalai, baterijos) deginimui tinkamos ir likusios šalinimui atliekos. Mechaninio atliekų rūšiavimo įrenginių metiniai technologiniai pajėgumai sudaro 65.702 t[[15]](#footnote-15).

Mechaninio rūšiavimo įrenginiuose iš mišrių komunalinių atliekų atskiriamos biologiškai skaidžios atliekos apdorojamos biologinio apdorojimo įrenginiuose su energijos gamyba, mineralinės atliekos apdorojamos biologinio apdorojimo įrenginiuose su energijos gamyba ir/ arba panaudojamos sąvartyne atliekų sluoksnių perdengimams. Atskirtos degios atliekos transportuojamos į atliekų deginimo jėgainę, o atskirtos antrinės žaliavos – perduodamos perdirbėjams. 2015-2021 m. MBA įrenginiuose per metus iš Lazdijų r. sav. pristatytų MKA kiekis sumažėjo nuo 4,6 iki 2,8 tūkst. t. Lazdijų r. sav. apdorojamos mišrios komunalinės atliekos sudarė 2021 m. sudarė ~9 proc. visų MBA apdorotų atliekų.

28 lentelė. MKA apdorojimas MBA įrenginiuose, tonos

|  | **2014** | **2016** | **2018** | **2020** | **2021** |
| --- | --- | --- | --- | --- | --- |
| **Lazdijų r. sav. MKA kiekis** | **4.557** | **3.441** | **3.231** | **3.041** | **2.745** |
| **MBA įrenginiuose apdorotas MKA kiekis (regione)** | **23.788** | **37.718** | **35.390** | **33.279** | **31.155** |
| Antrinės žaliavos | 1.106 | 564 | 574 | 414 | 378 |
| Plastikai ir guma | - | - | - | - | 52 |
| Plastikinė, įskaitant PET, pakuotė | 347 | 127 | 247 |  |  |
| Metalinė pakuotė | 334 | 420 | 320 | 410 | 318 |
| Aliuminio pakuotė | 8 | 13 | 4 | 1 | 5 |
| Kombinuota pakuotė | 40 | - | - | - | - |
| Stiklo pakuotė | 162 | - | - | - | - |
| EEĮ | 6 | - | - | - | - |
| Popierius ir kartonas | 209 | - | - | - | - |
| Baterijos | - | 3 | 2 | 4 | 3 |
| Kitos mechaninio rūšiavimo metu atskirtos atliekos | 14.316 | 19.613 | 22.098 | 16.919 | 15.853 |
| Energetinę vertę turinčios perdirbimui netinkamos atliekos | 3.221 | 7.607 | 6.312 | 12.177 | 8.790 |
| Mechaninio rūšiavimo atliekos | 9.989 | 5.108 | 6.087 | 4.308 | 6.685 |
| Didžiosios atliekos | - | 6.315 | 5.792 | 19 | - |
| Mineralinės medžiagos | - | - | 3.333 | - | - |
| Tepalų filtrai | - | - | 1 | - | - |
| Naudotos padangos | - | 19 | - | - | - |
| Biologinis apdorojimas | 9.541 | 16.486 | 11.573 | 15.907 | 14.399 |
| Biologiškai skaidžios atliekos | 9.541 | 8.199 | 8.133 | 5.440 | 5.297 |
| Mineralinės medžiagos | - | 8.287 | 3.440 | 9.943 | 8.753 |
| Popieriaus ir kartono pakuotė | - | - | - | 131 | 114 |
| Kitas popierius ir kartonas | - | - | - | 394 | 234 |
| Drėgmės nuostoliai | - | 1.577 | 1.672 | 746 | 1.147 |

Šaltinis: ARATC

Mechaninio apdorojimo metu iš MKA srauto išskiriama ~ 6% visų į MKA patekusių pakuočių ir antrinių žaliavų[[16]](#footnote-16), kurios vėlesniu etapu perduodamos perdirbimui. Esamos techninės rūšiavimo galimybės leistų išskirti didesnį PA ir AŽ kiekį (pvz. atskiriant plastiką), tačiau šiuo metu tai nėra ekonomiškai efektyvu dėl atitinkamų atliekų užterštumo, esamų paruošimo perdirbti / perdirbimo technologinių galimybių ribotumo bei finansavimo trūkumo[[17]](#footnote-17).

Mechaninio rūšiavimo metu įrenginiuose iš MKA atskiriama reikšminga degių atliekų dalis (2021 m. – 28%). ARATC atliekami degių atliekų tyrimai rodo, kad šių atliekų apimtyje 25-28 proc. sudaro pakuočių atliekos, iš kurių 16-23 proc. plastiko atliekos.

Iš MKA kiekvienais metais atskiriama nuo 19 iki 30 proc. mineralinių medžiagų, kurios yra panaudojamos sąvartyno perdengimui arba kompostuojamos biologinio apdorojimo įrenginiuose. 2021 m. sukompostuota 100 proc. iš MKA atskirtų mineralinių medžiagų, kurios pagal galiojančią teisinę tvarką – laikytinos perdirbtomis. Remiantis ES direktyvomis ateityje (nuo 2027 m.) toks šių atliekų tvarkymo būdas prie atliekų perdribimo neprisidės, todėl – būtina ieškoti kitų šios atliekų frakcijos sutvarkymo priemonių (pvz. tobulinant MBA įrenginius).

Pastebima, kad į šią frakciją vis dar patenka nemažas stiklo, tekstilės, smulkių maisto-virtuvės, plastiko atliekų kiekis, todėl siekiant mažinti šios atliekų frakcijos susidarymą, reikėtų gerinti pirminio rūšiavimo kokybę. Prie frakcijos susidarymo taip pat prisideda ir technologiškai pasenę mechaninio biologinio apdorojimo įrenginiai.

29 lentelė. Mineralinės medžiagos, tonos

|  | **2014** | **2016** | **2018** | **2020** | **2021** |
| --- | --- | --- | --- | --- | --- |
| **Iš regione surinktų MKA atskirtos mineralinės medžiagos iš viso** | **-** | **8.287** | **6.773** | **9.943** | **8.753** |
| Mineralinių medžiagų dalis nuo apdoroto MKA kiekio | 0% | 22% | 19% | 30% | 28% |
| Mineralinių medžiagų kiekis pagal jų panaudojimą | - | 8.287 | 6.773 | 9.943 | 8.753 |
| Panaudotos perdengimui | - | - | 3.333 | - | - |
| Apdorotos biologinio apdorojimo įrenginiuose | - | 8.287 | 3.440 | 9.943 | 8.753 |

Šaltinis: ARATC

Kiekvienais metais pašalinama nuo 11-21 proc. į MBA patekusių MKA. Po mechaninio rūšiavimo likusias šalintinas atliekas didžiąja dalimi sudaro įvairios higienos priemonių atliekos, avalynė, guma bei kt., t. y. tos atliekos, kurios Lietuvos atliekų tvarkymo sistemoje nėra atskirai surenkamos ir kurių paruošimui perdirbti / perdirbimui nėra sukurti pajėgumai.

MBA įrenginių eksploatavimo laikotarpio pradžioje iš MKA kiekvienais metais buvo atskiriama ~22 proc. biologiškai skaidžių atliekų, tačiau praplėtus pirminio rūšiavimo sistemą šios frakcijos kiekis pradėjo pastebimai mažėti. 2021 m. iš MKA atskirta ~17 proc. biologiškai skaidžių atliekų. Atskirtos biologiškai skaidžios atliekos yra apdorojamos sausuoju anaerobiniu būdu, gaminamos metano dujos, kurios vėliau paverčiamos į elektros energiją (elektrai gaminti įrengtas 450 kW galingumo generatorius) ir panaudojamos visame atliekų tvarkymo technologijų parke, o perteklius perduodamas į elektros tinklus. Eksploatuojamo biologinio apdorojimo įrenginio su energijos gamyba našumas sudaro 20.154 t./m.

Po anaerobinio proceso, atliekos yra perkeliamos į kompostavimo tunelius, kur šilto oro pagalba sumažinamas jų tūris bei drėgmė, ir toliau brandinamos Takniškių kompostavimo aikštelėje iki kol gaunamas galutinis produktas – kompostas, kuris priklausomai nuo kokybės yra naudojamas kaip trąša dirvožemio gerinimui arba perdengimo medžiaga Alytaus regiono nepavojingųjų atliekų sąvartyne.

Apdorojus visas MKA MBA įrenginiuose didžioji dalis (40-50 proc.) išeigos yra sukompostuojama. Likusi atliekų dalis panaudojama atliekų deginimo įrenginiuose (14-28 proc.) bei pašalinama sąvartyne (42-21 proc.).

MAISTO – VIRTUVĖS IR KT. BIOLOGIŠKAI SKAIDŽIOS ATLIEKOS

Biologinio apdorojimo įrenginiuose apdorojamos ne tik po MKA mechaninio rūšiavimo likusios biologiškai skaidžios, mineralinės atliekos, bet ir atskirai surinktos maisto-virtuvės ir kt. biologiškai skaidžios atliekos. 2021 m. BA įrenginyje atskirai apdorota 5,5 tūkst. t. atskirai surinktų biologiškai skaidžių komunalinių atliekų, iš kurių 313 t. Lazdijų r. sav. atskirai surinktos maisto-virtuvės atliekos. Įdiegus atskirą maisto-virtuvės atliekų surinkimą nuo 2019 m. BA įrenginiuose apdorojamų komunalinių atliekų kiekis kiekvienais metais auga.

8 paveikslas. BA įrenginiuose apdorotas kitų komunalinių atliekų kiekis

Šaltinis: ARATC

Maisto-virtuvės apdorojimo proceso metu gaunamas galutinis produktas - kompostas, kuris priešingai nei MKA apdorojimo atveju, gali būti panaudojamas ne tik sąvartyno eksploatacijoje.

### 1.4.4 Atliekų šalinimo infrastruktūra

Alytaus regioniniame nepavojingų atliekų sąvartyne šalinamos po apdorojimo likusios netinkamos perdirbti komunalinės atliekos ir gamybinės atliekos. Į sąvartyną pristatytos atliekos iškraunamos mechaniniu būdu, minimalaus ploto kaupo darbo zonoje. Atvežtos atliekos paskirstomos buldozeriu. Pilamos 0,3 m storio sluoksniais, lyginant ir tankinant jas kompaktoriumi iki 1,2 – 1,3 t/m3. Supiltų ir sutankintų atliekų sluoksniai, ne storesni kaip 2 m., perdengiami grunto ar kitų inertinių medžiagų (pvz. gatvių sąšlavų, kompostavimo proceso metu susidarančios atsijos, netinkamos naudoti kompostas, gruntas ir akmenys) tarpsluoksniais. Maksimalus leistinas pašalinti atliekų kiekis sąvartyne – 760 tūkst. m3 arba 1,05 mln. t. Iki 2022 m. pradžios sąvartyne pašalinta ~522 tūkst. m3 arba 641 tūkst. t atliekų, t. y. 69% sąvartyno talpos.

Alytaus regioninio nepavojingų atliekų sąvartyno teritorijoje taip pat įrengta inertinių atliekų apdorojimo aikštelė su asbesto šalinimo sekcija (aikštelės plotas sudaro 12 tūkst. kv. m.), kurioje priimamos nepavojingos statybinės inertinės atliekos (betonas, plytos ir kt.) bei pavojingos statybinės atliekos (izoliacinės medžiagos ir statybinės medžiagos, kuriose yra asbesto).Tinkamos perdirbti statybinės (inertinės) atliekos (betono, plytų, čerpių atliekos ir kt. ) sandėliuojamos atskirose krūvose ir periodiškai smulkinamos (apdorojamos) mobiliu mechaniniu smulkintuvu. Susmulkinta inertinių nepavojingų statybinių atliekų frakcija (skalda) panaudojama sąvartyne naujų kelių įrengimui, taisymui arba realizuojama kaip antrinė žaliava. Atliekoms su asbestu aikštelėje yra įrengta speciali šalinimo sekcija. Asbesto turinčios atliekos yra šalinamos užpilant atitinkamu storio grunto sluoksniu (5-10 cm). Maksimalus leistinas pašalinti kiekis šioje zonoje- 60 tūkst. m3 arba 120 tūkst. t. Iki 2022 m. pradžios šioje sekcijoje pašalinta apie 14 tūkst. m3 arba 28 tūkst. t., asbesto turinčių atliekų t. y. 23 % sekcijos talpos.

### 1.4.4 Poskyrio apibendrinimas

1. Alytaus regionas, kartu ir Lazdijų rajono savivaldybė, buvo vienos iš pirmųjų Lietuvoje, sukūrusios daiktų dalinimosi ir parengimo pakartotiniam naudojimui infrastruktūrą.
2. Savivaldybės teritorijoje tinkamai išvystyta konteinerinė infrastruktūra rūšiuoti antrines žaliavas, įskaitant pakuočių atliekas, maisto – virtuvės, tekstilės atliekas jų susidarymo vietoje. Visi arba didžioji dalis atliekų turėtojų yra aprūpinti individualiomis arba kolektyvinėmis rūšiavimo priemonėmis šioms atliekoms rūšiuoti.
3. Savivaldybėje viena kolektyvinė konteinerių aikštelė, kurioje įrengti PA ir AŽ konteineriai, tenka vidutiniškai 134 gyv. PA ir AŽ konteineriais savivaldybėje aprūpinta 100 proc. konteinerių aikštelių. PA ir AŽ individualiais konteineriais aprūpinta ~100% visų individualių valdų.
4. MA surinkimo konteineriais aprūpinta 100 proc. daugiabučiams namams skirtų konteinerinių aikštelių. Individualiais MA surinkimo konteineriais savivaldybėje aprūpinta 97 proc. individualių namų valdų.
5. Lazdijų r. sav. įrengta 20 vnt. tekstilei skirtų konteinerių. Vienas tekstilės atliekų konteineris regione vidutiniškai tenka 895 gyventojams.
6. Esama žaliųjų atliekų infrastruktūra ir plačiai taikomas namudinis kompostavimas užtikrina efektyvų žaliųjų atliekų tvarkymą ir minimalius kiekius MKA sraute.
7. Lazdijų r. sav. gyventojai gali pristatyti žaliąsias atliekas į kompostavimo aikštelę, esančią adresu Gėlyno g. 23.
8. Savivaldybėje eksploatuojami 3 rūšiavimo centrai (Seirijų, Lazdijų, Veisiejų).
9. Visos atskirai surinktos komunalinės atliekos yra perduodamos kitiems atliekų tvarkytojams, išskyrus maisto – virtuvės, žaliąsias ir mišrias komunalines atliekas, kurios yra tvarkomos Takniškių atliekų tvarkymo technologijų parke, o iš sutvarkytų maisto – virtuvės ir žaliųjų atliekų gaminamas kokybiškas kompostas.
10. Dėl gamintojų ir importuotojų organizacijų nepakankamo finansavimo, paruošimo perdirbti / perdirbimo infrastruktūros trūkumo bei technologiškai pasenusių įrenginių, mechaninio rūšiavimo įrenginiais išrūšiuojama santykinai maža PA ir AŽ patenkančių į MKA srautą dalis.
11. Nuo 2027 m. iš MKA srautų atskirtų mineralinių atliekų kompostavimas nebebus tinkamas atliekų tvarkymo būdas siekiant įgyvendinti nustatytas atliekų tvarkymo užduotis, todėl būtina ieškoti kitų sprendimų šios frakcijos sutvarkymui.
12. Mechaninio rūšiavimo įrenginiuose iš MKA atskiriama reikšminga degių atliekų dalis, kurių sudėtyje didelė dalis plastiko ir kt. pakuočių atliekų, todėl regione būtina gerinti PA ir AŽ rūšiavimo kokybę.
13. Po mechaninio rūšiavimo likusias šalintinas atliekas didžiąja dalimi sudaro atliekos, kurios Lietuvos atliekų tvarkymo sistemoje nėra atskirai surenkamos ir kurių paruošimui perdirbti / perdirbimui nėra sukurti pajėgumai. Siekiant sumažinti sąvartyne šalinamų atliekų kiekį būtina surasti būdų šių atliekų susidarymui sumažinti arba joms tvarkyti.

9 paveikslas. Lazdijų r. sav. komunalinių atliekų tvarkymo organizavimo schema



Šaltinis: ARATC

## 1.5 Komunalinių atliekų tvarkymo sistemos finansavimas Lazdijų rajono savivaldybės teritorijoje

Atliekų tvarkymas finansuojamas vadovaujantis *Lietuvos Respublikos atliekų tvarkymo* įstatyme nustatytais „teršėjas moka“ ir visų „sąnaudų padengimo“ principais, kurie reiškia, kad visas atliekų tvarkymo išlaidas turi apmokėti pirminis atliekų darytojas arba dabartinis ar ankstesnis atliekų turėtojas, ir (ar) produktų, dėl kurių naudojimo susidaro atliekos, gamintojas ar importuotojas (gamintojo atsakomybės principas). Nustatyti principai įgyvendinami apskaičiuojant įmokas (tarifus) arba vietinę rinkliavą už KA tvarkymą vadovaujantis 2013 m. liepos 24 d. Lietuvos Respublikos Vyriausybės nutarimu Nr. 711[*dėl vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo*](https://e-seimas.lrs.lt/portal/legalAct/lt/TAD/TAIS.454394/asr)*.*

Vietinė rinkliava už komunalines paslaugas Lazdijų r. sav. yra nustatoma ir administruojama vadovaujantis savivaldybės 2017 m. kovo 31 d. Lazdijų rajono savivaldybės tarybos sprendimu Nr. 5TS-801 patvirtintais [*vietinės rinkliavos už komunalinių atliekų surinkimą iš atliekų turėtojų ir atliekų tvarkymą Lazdijų rajono savivaldybėje nuostatais*](https://www.e-tar.lt/portal/lt/legalAct/50f1dea028f011e78397ae072f58c508/asr).

Lazdijų r. sav. taikomas dvinarės vietinės rinkliavos už komunalinių atliekų surinkimą ir tvarkymą modelis, kuriuo vadovaujantis gyventojai gyvenantys butuose ar individualiuose namuose, pastoviąja rinkliavos dalimi apmokestinami nuo nekilnojamojo turto objekto ploto. Jeigu tikslaus nekilnojamojo turto objekto ploto nustatyti neįmanoma – apmokestinama nekilnojamojo turto objektas pagal turto paskirtį ir jų skaičių. Kintamosios rinkliavos dedamoji nustatoma:

* kai galima nustatyti tikslų plotą ir naudojamasi tik individualiam naudojimui priskirtais rūšiuojamojo surinkimo konteineriais – pagal naudojamų komunalinių atliekų konteinerių skaičių, tūrį (dydį) ir ištuštinimo dažnį;
* kai galima nustatyti tikslų plotą ir naudojamasi jiems priskirtais kolektyviniais rūšiuojamojo surinkimo konteineriais – pagal atiduodamų MKA svorio (kiekio) normą
* kai negalima nustatyti tikslaus ploto ir kuriuos valdantys gyventojai naudojasi jiems priskirtais kolektyviniais rūšiuojamojo surinkimo konteineriais – pagal atiduodamų MKA svorio (kiekio) normą

Juridiniai asmenys neturintys jiems priskirto konteinerio[[18]](#footnote-18), vietinės rinkliavos kintamąją ir pastoviąją dalį moka priklausomai nuo jiems priskirto nekilnojamojo turto objekto bendrojo ploto. Juridiniai asmenys turintys priskirtą konteinerį atsiskaito už kintamąją dalį pagal ištuštinto konteinerio tūrį ir ištuštinimo skaičių. Pabrėžtina tai, kad valstybiniame atliekų prevencijos ir tvarkymo 2021-2027 m. plane numatoma pakeisti Lietuvos Respublikos Vyriausybės 2013 m. liepos 24 d. nutarimu Nr. 711 patvirtintų Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių nuostatas ir nustatyti mokesčių už komunalines paslaugas komercinėms patalpoms apskaičiavimą ne pagal patalpų plotą.

30 lentelė. Vidutinės namų ūkių ir gyventojų vietinės rinkliavos išlaidos Alytaus regione, 2021 m.

|  |  |
| --- | --- |
| **Savivaldybė** | **Vidutinės VR išlaidos, Eur/namų ūkis** |
| Alytaus m. | 49,72 |
| Alytaus r. | 42,90 |
| Birštono | 46,14 |
| Druskininkų | 41,12 |
| Lazdijų r. | 41,55 |
| Prienų r. | 58,16 |
| Varėnos r. | 46,31 |

Šaltinis: ARATC

Remiantis Lietuvos regioninių atliekų tvarkymo centrų asociacijos pateikiamais 2021 m. duomenimis Alytaus regione vieno namų ūkio išlaidos komunalinių atliekų tvarkymui siekė 46,3 Eur/m., t. y. ~11 proc. mažiau nei šalies vidurkis.

10 paveikslas. Vidutinės namų ūkių KA tvarkymo išlaidos Lietuvos regionuose, 2021 m.

Šaltinis: LRATCA

Surinkta vietinė rinkliava – naudojama atliekų tvarkymo sistemos finansavimui. Reikšmingiausia lėšų dalis panaudojama komunalinių atliekų surinkimui ir transportavimui (~25 proc.), atliekų rūšiavimui ir apdorojimui (13 proc.). Gamintojų ir importuotojų organizacijoms nevykdant finansinių įsipareigojimų vietinės rinkliavos lėšomis (~14 proc.) taip pat finansuojamos tinkamų rūšiavimo sąlygų sukūrimo išlaidos.

11 paveikslas. Atliekų tvarkymo sistemos finansavimas, 2021 m.

Šaltinis: ARATC

Principas „teršėjas moka“ reikalauja, kad atliekų tvarkymo išlaidas apmokėtų ne tik atliekų turėtojas, bet ir (arba) medžiagų ir gaminių, dėl kurių naudojimo susidaro atliekos, gamintojas arba importuotojas. Lietuvoje gamintojo atsakomybės principas taikomas pakuočių, elektros ir elektroninės įrangos, netinkamų eksploatuoti transporto priemonių, alyvos, ir kitų apmokestinamųjų gaminių (pvz., naudotų padangų) atliekų tvarkymui. Šių atliekų tvarkymo sąnaudos pagal gamintojo atsakomybės principą turi būti dengiamos šių gaminių gamintojų / importuotojų ir neįskaitomos į vietinę rinkliavą už komunalinių atliekų tvarkymą (naudotų padangų – dalinai).

## 1.6 2014-2020 m nustatytų užduočių įgyvendinimas

Siekiant įvertinti Lazdijų r. sav. komunalinių atliekų tvarkymo sistemos vystymąsi, remiantis esamos situacijos analizės rezultatais, analizuojami ES direktyvose, *Valstybiniame atliekų tvarkymo 2014-2020 m. plane*, [*Alytaus regiono atliekų tvarkymo plane* *2014-2020 m.*](https://alytus.lt/uploads/documents/files/LT/savivaldybes-administracija/veiklos-sritys/aplinkos-apsauga/teisine-informacija/atliekos/ALytaus-regiono-komunaliniu-atlieku-tvarkymo-planas-2014-2020-2013-06-12-Nr-516S-148.pdf) *bei* [*Lazdijų rajono savivaldybės atliekų tvarkymo plane* *2014-2020 metams*](https://www.e-tar.lt/portal/lt/legalAct/SAV.510068) nustatytų uždavinių įgyvendinimo rezultatai.

31 lentelė. Atliekų tvarkymo sektoriui 2014-2020 m. nustatyti uždaviniai

| **Direktyva** | **Atliekų kategorija** | **Laikotarpis** | **Sritis** | | | **VATP** |
| --- | --- | --- | --- | --- | --- | --- |
| **Minimalios panaudojimo apimtys** | **Minimalios perdirbimo apimtys** | **Minimalus surinkimo lygis** |
| 2008/98/EB | Komunalinės atliekos | 2015 m. | Atskiras popieriaus, metalo, stiklo, plastiko surinkimas | | | - |
| 2020 m. | 50% | | - | 230.1 p. |
| 1999/31/EB | Biologiškai skaidžios atliekos | 2010 m. | Šalinimą sumažinti iki 75% 2000 m. lygio | | | 230.2-3 p. |
| 2013 m. | Šalinimą sumažinti iki 50% 2000 m. lygio | | |
| 2020 m. | Šalinimą sumažinti iki 35% 2000 m. lygio | | |
| 1994/62/EB | Pakuočių atliekos | 2008 m. | 60% | 55% | - | 230.4 p. |
| Stiklinės | - | 60% | - |
| Popierinės | - | 60% | - |
| Metalinės | - | 50% | - |
| Plastikinės | - | 22.5% | - |
| Medinės | - | 15% | - |

Šaltinis: sudaryta autorių

*VATP 230.1 p.: užtikrinti, kad sąvartynuose šalinamos komunalinės biologiškai skaidžios atliekos iki 2020 m. sudarytų ne daugiau kaip 35 proc. 2000 m. susidariusių komunalinių biologiškai skaidžių atliekų.*

Remiantis AAA pateikiamomis regioniniame nepavojingų atliekų sąvartyne pašalintų arba į MBA, MA įrenginius priimtų komunalinių biologiškai skaidžių atliekų kiekio vertinimo ataskaitomis, Lazdijų r. sav. VATP nustatytos užduotys 2015-2021 m. laikotarpiu buvo įgyvendintos.

32 lentelė. Biologiškai skaidžių atliekų šalinimo užduoties įgyvendinimas

|  | **Matavimo vnt.** | **2014** | **2016** | **2018** | **2020** | **2021** |
| --- | --- | --- | --- | --- | --- | --- |
| Maksimalus leistinas šalinti komunalinių biologiškai skaidžių atliekų kiekis | tonos | 2.200 | | | 1.500 | |
| Preliminarus pašalintas biologiškai skaidžių atliekų kiekis | tonos | N/D | 67 | 143 | 75 | 162 |
| Pašalinta biologiškai skaidžių atliekų dalis (nuo 2000 m.) lygio | Proc. | - | 2% | 3% | 2% | 4% |
| **Užduoties įgyvendinimas** | tonos | **-** | **Taip** | **Taip** | **Taip** | **Taip** |

Šaltinis: sudaryta autorių

*VATP 230.2-230.3 p.: iki 2016 / 2020m. perdirbti, pakartotinai ar kitaip panaudoti (pavyzdžiui energijai gauti) ne mažiau kaip 45 / 65proc. komunalinių atliekų (įvertinant pagal atliekų kiekį).*

Pašalintų Lazdijų r. sav. komunalinių atliekų kiekis nuo 2016 iki 2021 m. preliminariai sumažėjo nuo 1,4 iki 0,8 tūkst. t., o perdirbtų, pakarotinai ar kt. panaudotų atliekų dalis, lyginant su susidarymu, išaugo nuo 80 iki 90 proc. Visu plano taikymo laikotarpiu nustatyta užduotis buvo įgyvendinta.

33 lentelė. KA perdirbimo ir kt. panaudojimo užduoties įgyvendinimas, tonos

|  | **2016** | **2018** | **2020** | **2021** |
| --- | --- | --- | --- | --- |
| Susidaręs KA kiekis | 6.917 | 7.038 | 7.700 | 7.953 |
| Preliminarus pašalintų KA kiekis | 1.353 | 1.455 | 773 | 780 |
| **Užduotis** | **45%** | **45%** | **65%** | **65%** |
| **3.113** | **3.167** | **5.005** | **5.169** |
| **Perdirbta arba kitaip panaudota KA** | 5.564 | 5.583 | 6.927 | 7.173 |
| **80%** | **79%** | **90%** | **90%** |
| **Užduoties įgyvendinimas** | **Taip** | **Taip** | **Taip** | **Taip** |

Šaltinis: sudaryta autorių

*VATP 230.4 p.: užtikrinti, kad iki 2020 m. mažiausiai 50 proc. (įvertinant pagal atliekų kiekį) komunalinių atliekų sraute esančių popieriaus ir kartono, metalų, plastikų ir stiklo atliekų būtų paruošiama naudoti pakartotinai ir perdirbti.*

Lazdijų r. sav. nustatyta užduotis buvo įgyvendinama. 2021 m. naudoti pakartotinai, perdirbti paruošta ~16 tūkst. t. PA ir AŽ, kas sudaro ~70 proc. visų susidariusių PA ir AŽ.

34 lentelė. PA ir AŽ paruošimo naudoti pakartotinai, perdirbimo uždavinio įgyvendinimas, tonos

|  | **2016** | **2018** | **2020** | **2021** |
| --- | --- | --- | --- | --- |
| PA ir AŽ susidarymas | 2.046 | 1.638 | 1.990 | 2.042 |
| Perdirbėjams perduotų PA ir AŽ kiekis | 1.120 | 1.196 | 1.452 | 1.499 |
| Užduoties įgyvendinimas | 55% | 73% | 73% | 73% |
| **Užduoties įgyvendinimas** | **Taip** | **Taip** | **Taip** | **Taip** |

Šaltinis: sudaryta autorių

*Kitų VATP nustatytų užduočių įgyvendinimas.*

35 lentelė. Kitų VATP nustatytų užduočių įgyvendinimas

| **VATP** | **Užduotis** | **Įgyventa (Taip / Ne)** | **Pastaba** |
| --- | --- | --- | --- |
| Sąvartynuose šalinamų biologiškai skaidžių atliekų kiekio mažinimo užduotys | | | |
| 239.1 | Iki 2016 metų gyventojams ir kitiems asmenims (pvz., gėlių parduotuvėms, kapinėms ir kt.), kurių atliekų tvarkymą organizuoja savivaldybės, užtikrinti žaliųjų atliekų surinkimą ir tvarkymą arba tokių atliekų tvarkymą jų susidarymo vietoje. | Taip | - |
| 239.2. | Iki 2016 metų baigti įrengti mechaninio biologinio apdorojimo įrenginius, kuriuose būtų atskiriamos ir apdorojamos biologiškai skaidžios atliekos, arba mechaninio apdorojimo įrenginius, kuriuose biologiškai skaidžios atliekos būtų apdorojamos, prieš jas perduodant naudoti energijai gauti. | Taip | - |
| 239.3. | Iki 2019 metų įdiegti maisto / virtuvės atliekų rūšiuojamąjį surinkimą ir įrengti pakankamus pajėgumus atskirai surinktoms maisto / virtuvės atliekoms apdoroti. | Taip | Maisto-virtuvės atliekų rūšiuojamojo surinkimo sistema Alytaus regione pradėta diegti 2018 m. pabaigoje. |
| 239.4. | Biologiškai skaidžių atliekų tvarkymo infrastruktūros plėtrą pagal galimybes suderinti su komunalinių nuotekų dumblo tvarkymo infrastruktūra. | - | Užduotis neaktuali, kadangi visos komunalinės atliekos tvarkomos regioniniuose atliekų tvarkymo įrenginiuose |
| Rūšiuojamojo atliekų surinkimo plėtros užduotys | | | |
| 246.1. | Iki 2015 m. sausio 1 d. patvirtinti konteinerių aikštelių išdėstymo schemas, o pasikeitus teisės aktuose nustatytiems antrinių žaliavų surinkimo reikalavimams – jas atnaujinti. | Taip | - |
| 246.2.1-246.2.2 | Užtikrinti, kad būtų pastatyti specialūs konteineriai, skirti antrinėms žaliavoms surinkti, pagal šiuos minimalius reikalavimus: Alytaus, Kauno, Klaipėdos, Marijampolės, Panevėžio, Šiaulių, Vilniaus miesto savivaldybės gyvenamuosiuose daugiabučių namų rajonuose ne mažiau kaip po vieną antrinių žaliavų surinkimo konteinerių aikštelę 600 gyventojų, o kitose savivaldybėse – 800 gyventojų, šalia mišrių komunalinių atliekų konteinerių ar kitose gyventojams patogiose, estetiškai įrengtose ir visuomenės sveikatos saugos reikalavimus atitinkančiose vietose; | Taip | Vidutiniškai konteinerių aikštelė tenka ~134 gyv. |
| 246.2.3 | Užtikrinti, kad būtų pastatyti specialūs konteineriai, skirti antrinėms žaliavoms surinkti, pagal šiuos minimalius reikalavimus: vidutiniai atstumai iki antrinių žaliavų surinkimo konteinerių aikštelių nustatomi rengiant (atnaujinant) ir tvirtinant konteinerių aikštelių išdėstymo schemas; | Taip | - |
| 246.2.4 | Užtikrinti, kad būtų pastatyti specialūs konteineriai, skirti antrinėms žaliavoms surinkti, pagal šiuos minimalius reikalavimus: savivaldybių gyvenamuosiuose individualių namų kvartaluose, kai individualių namų savininkai neaprūpinti individualiais pakuočių ir stiklo atliekų surinkimo konteineriais, ir miesteliuose, sodų ir garažų savininkų bendrijų teritorijose įrengti ne mažiau kaip po vieną antrinių žaliavų surinkimo konteinerių aikštelę prie pagrindinio išvažiavimo iš tokio kvartalo ar bendrijos teritorijos arba įvažiavimo į juos, šalia mišrių komunalinių atliekų konteinerių ar kitose gyventojams (bendrijų nariams) patogiose, estetiškai įrengtose ir visuomenės sveikatos saugos reikalavimus atitinkančiose vietose. | Taip | - |
| 246.3 | Pastatyti specialius antrinių žaliavų surinkimo konteinerius viešosiose vietose, kuriose dėl dažno gyventojų lankymosi ir aptarnavimo specifikos susidaro daug antrinių žaliavų, taip pat laikinuosius specialius konteinerius viešųjų renginių metu. | Taip | - |
| 246.4 | Jeigu nėra techninių galimybių pastatyti specialių konteinerių arba juos naudoti ekonomiškai netikslinga, taikyti kitas priemones ir būdus (pavyzdžiui, antrinių žaliavų surinkimas į specialius maišus, antrinių žaliavų turėtojų apvažiavimas ar kita). | Taip | - |
| 246.5 | Atsižvelgdamos į savivaldybių teritorijų ir atliekų tvarkymo specifiką ir faktinį antrinių žaliavų surinkimo konteinerių poreikį, taikyti griežtesnius už nustatytuosius specialių konteinerių, skirtų antrinėms žaliavoms surinkti, pastatymo reikalavimus. | Taip | - |
| 246.6 | Atliekų rūšiavimui skatinti ne rečiau kaip kartą per metus informuoti gyventojus apie antrinių žaliavų ir pakuočių atliekų surinkimą savivaldybės teritorijoje – pateikti informaciją apie surinktą kiekį ir surinkimo kaitą, taip pat informuoti apie numatomas per artimiausius metus įdiegti ir (ar) vykdyti antrinių žaliavų ir pakuočių atliekų rūšiuojamojo surinkimo priemones. Pastaroji prievolė pagal sutartį gali būti pavesta gamintojų ir importuotojų organizacijoms. | Taip | - |

## 1.7 Lazdijų rajono savivaldybės atliekų tvarkymo plane 2014-2020 metams nustatytų priemonių įgyvendinimas

36 lentelė. Lazdijų r. sav. atliekų tvarkymo plane 2014-2020 metams nustatytų priemonių įgyvendinimas

| **Priemonė** | **Vykdytojai** | **Įvykdymo terminas** | **Įgyvendinta (Taip / Ne)** | **Komentaras** |
| --- | --- | --- | --- | --- |
| **1 tikslas. Skatinti atliekų prevenciją, užtikrinant, kad Lazdijų rajono savivaldybės teritorijoje susidarančių komunalinių atliekų kiekis mažėtų arba bent jau išliktų stabilus ekonominio augimo sąlygomis.** | | | | |
| 1.1. uždavinys. Šviesti ir informuoti visuomenę atliekų prevencijos srityje | | | | |
| 1.1.1. Vykdyti visuomenės švietimo ir informavimo priemones atliekų prevencijos ir atsakingo vartojimo srityje (pvz., leidinius, straipsnius, laidas ir pan.) | Savivaldybė, ARATC | 2014-2020 m. | Taip | - |
| 1.1.2. Remti visuomenės švietimo ir informavimo projektus atliekų prevencijos ir atsakingo vartojimo srityje | Savivaldybė | 2014-2020 m. | Taip | - |
| 1.2. uždavinys. Skatinti atliekų turėtojus kompostuoti biologines atliekas namų ūkio sąlygomis | | | | |
| 1.2.1. Parengti ir platinti atliekų turėtojams kompostavimo namų ūkio sąlygomis rekomendacijas | Savivaldybė, ARATC | 2014 m. | Taip | - |
| 1.2.2. Įgyvendinti biologinių atliekų rūšiavimo ir kompostavimo namų ūkio sąlygomis kontrolės sistemą per kontrolės tarnybą | Savivaldybė, ARATC | 2014-2020 m. | Ne | Kompostavimo namų ūkio sąlygomis kontrolės mechanizmas nesukurtas |
| 1.3. uždavinys. Skatinti atliekų prevencijos veiklą ir paruošimo pakartotiniam naudojimui tinklus | | | | |
| 1.3.1. Viešinti informaciją apie savivaldybės teritorijoje veikiančias elektros ir elektroninės įrangos taisyklas, įrankių ir įrangos nuomos punktus, pakartotinio naudojimo centrus | Savivaldybė, ARATC, Gamintojai ir importuotojai | 2014-2020 m. | Ne | Informacija apie teritorijose veikiančias įrangos taisyklas, įrankių nuomos punktus neviešinama |
| 1.3.2. Remti savivaldybės teritorijoje veikiančias elektros ir elektroninės įrangos taisyklas, įrankių ir įrangos nuomos punktus, pakartotinio naudojimo centrus | Savivaldybė, Gamintojai ir importuotojai | 2014-2020 m. | Ne | Įrangos taisyklos ar įrankių nuomos punktai nėra remiami |
| 1.3.3. Organizuoti pakartotiniam naudojimui tinkamų produktų (baldų, tekstilės, elektros ir elektroninės įrangos, t. t.) priėmimą didelių gabaritų atliekų surinkimo aikštelėse | ARATC | 2014-2020 m. | Taip | - |
| 1.3.4. Organizuoti atskirą pakartotiniam naudojimui tinkamų drabužių surinkimą specialiais konteineriais, bendradarbiaujant su labdaros organizacijomis | Savivaldybė, ARATC, labdaros organizacijos | 2014-2020 m. | Taip | - |
| 1.3.5. Pasirengti valstybinio mokesčio už atliekų šalinimą sąvartyne įvedimui | Savivaldybė, ARATC | 2014-2020 m. | Taip | - |
| **2 tikslas. Skatinti efektyvų gamtinių ir kitų išteklių naudojimą, didinant komunalinių atliekų perdirbimo (įskaitant kompostavimo) ir naudojimo apimtis** | | | | |
| 2.1. uždavinys. Plėsti antrinių žaliavų (įskaitant pakuočių atliekas) atskiro surinkimo (pirminio rūšiavimo) ir perdirbimo apimtis | | | | |
| 2.1.1. Aprūpinti individualius namus konteineriais pakuočių atliekoms rūšiuoti, bendradarbiaujant su gamintojais ir importuotojais, organizuojančiais pakuočių atliekų tvarkymą | Savivaldybė, ARATC, Gamintojai ir importuotojai | 2014-2020 m. | Taip | - |
| 2.1.2. Įrengti antrinių žaliavų surinkimo kolektyviniais konteineriais aikšteles, bendradarbiaujant su gamintojais ir importuotojais, organizuojančiais pakuočių atliekų tvarkymą | Savivaldybė, ARATC, Gamintojai ir importuotojai | 2014 m. | Taip | - |
| 2.1.3. Organizuoti atskirą pakuočių atliekų surinkimą kolektyviniais konteineriais iš daugiabučių namų, bendradarbiaujant su gamintojais ir importuotojais, organizuojančiais pakuočių atliekų tvarkymą | Savivaldybė, ARATC, Gamintojai ir importuotojai | 2014-2020 m. | Taip | - |
| 2.1.4. Organizuoti atskirą pakuočių atliekų surinkimą iš individualių namų, bendradarbiaujant su gamintojais ir importuotojais, organizuojančiais pakuočių atliekų tvarkymą | Savivaldybė, ARATC, Gamintojai ir importuotojai | 2014-2020 m. | Taip | - |
| 2.1.5. Organizuoti atskirą pakuočių atliekų surinkimą iš juridinių asmenų | Gamintojai ir importuotojai | 2014-2020 m. | Taip | - |
| 2.2. uždavinys. Plėsti kitų perdirbimui (įskaitant kompostavimą) tinkamų atliekų atskiro surinkimo (pirminio rūšiavimo) ir perdirbimo apimtis | | | | |
| 2.2.1. Organizuoti elektros ir elektroninės įrangos atliekų surinkimą apvažiavimo būdu ir priėmimą didelių gabaritų atliekų priėmimo aikštelėse, bendradarbiaujant su gamintojais ir importuotojais, organizuojančiais elektros ir elektroninės įrangos atliekų tvarkymą | Savivaldybė, ARATC, Gamintojai ir importuotojai | 2014-2020 m. | Ne | EEĮ atliekos apvažiavimo būdu nėra surenkamos |
| 2.2.2. Organizuoti atskirą naudotų padangų ir kitų apmokestinamų gaminių surinkimą didelių gabaritų atliekų surinkimo aikštelėse | Savivaldybė, ARATC, Gamintojai ir importuotojai | 2014-2020 m. | Taip | - |
| 2.2.3. Nustatyti žaliųjų atliekų priėmimo žaliųjų atliekų kompostavimo aikštelėse kainodarą, skatinančią kompostuoti kuo daugiau žaliųjų atliekų | ARATC | 2014-2020 m. | Taip | - |
| 2.2.4. Organizuoti atskirą perdirbimui tinkamų atliekų surinkimą didelių gabaritų atliekų surinkimo aikštelėse | ARATC | 2014-2020 m. | Taip | - |
| 2.2.5. Vykdyti atskirą perdirbimui tinkamų atliekų surinkimą apvažiavimo būdu | ARATC, Atliekų vežėjai | 2014-2020 m. | Ne | Apvažiavimo būdu surenkamos tik didelių gabaritų atliekos |
| 2.2.6. Įrengti demonstracinį uždarą atliekų rūšiavimo centrą prie daugiabučių namų Alytaus mieste ir, priklausomai nuo rezultatų, įrengti tokius centrus visuose Alytaus regiono miestuose (įskaitant Lazdijus ir Veisiejus) | Savivaldybė, ARATC | 2014 m., 2016-2020 m. | Ne | Demonstracinis uždaras atliekų rūšiavimo centras neįrengtas |
| 2.2.7. Parengti kompleksinio atliekų rūšiavimo (daugiasekciniais konteineriais) iš individualių namų valdų galimybių studiją | ARATC | 2014 m. | Ne | Galimybių studija neparengta |
| 2.2.8. Organizuoti žaliųjų atliekų kompostavimą kartu su žemės ūkio atliekomis pas vietos ūkininkus | Savivaldybė, ARATC | 2018-2020 m. | Ne | Veikla neorganizuojama |
| 2.2.9. Organizuoti žaliųjų atliekų surinkimą kapinėse ir kolektyviniuose soduose | Savivaldybė, ARATC | 2014-2020 m. | Taip | - |
| 2.2.10. Remti visuomenės švietimo, informavimo ir kitus projektus atliekų rūšiavimo ir perdirbimo srityje | Savivaldybė | 2014-2020 m. | Taip | - |
| 2.3. uždavinys. Skatinti atliekų turėtojus rūšiuoti komunalines atliekas | | | | |
| 2.3.1. Nustatyti diferencijuotas įmokas už komunalinių atliekų tvarkymą, atsižvelgiant į Vyriausybės nutarimu patvirtintą metodiką | Lazdijų rajono savivaldybės taryba | 2015 m. | Taip | - |
| 2.3.2. Įdiegti ir taikyti įrangą (įskaitant ir programinę) konteinerių ištuštinimo identifikavimui ir atliekų turėtojų apmokestinimui | ARATC, Atliekų vežėjai | 2015-2020 m. | Taip | - |
| 2.3.3. Įgyvendinti antrinių žaliavų rūšiavimo kontrolės sistemą per kontrolės tarnybą | Savivaldybė, ARATC | 2014-2020 m. | Taip | - |
| 2.3.4. Vykdyti visuomenės švietimo ir informavimo priemones atliekų rūšiavimo ir perdirbimo srityje | Savivaldybė, ARATC | 2014-2020 m. | Taip | - |
| 2.4. uždavinys. Naudoti komunalinių atliekų energetinius išteklius | | | | |
| 2.4.1. Organizuoti po pirminio rūšiavimo likusių komunalinių atliekų rūšiavimą laikinuose mechaninio apdorojimo (rūšiavimo) įrenginiuose | ARATC | 2014-2015 m. | Taip | - |
| 2.4.2. Sukurti regioninę mechaninio apdorojimo (rūšiavimo) infrastruktūrą netinkamų perdirbti ir turinčių energetinę vertę komunalinių atliekų atskyrimui | ARATC | 2015 m. | Taip | - |
| 2.4.3. Organizuoti po mechaninio apdorojimo (rūšiavimo) likusių, netinkamų perdirbti ir turinčių energetinę vertę komunalinių atliekų naudojimą energijai gauti | ARATC arba privatus operatorius | 2014-2020 m. | Taip | - |
| 2.4.4. Sukurti regioninę po mechaninio apdorojimo (rūšiavimo) likusių biologinio apdorojimo, išgaunant energiją, infrastruktūrą (anaerobinio apdorojimo įrenginius) | ARATC | 2015 m. | Taip | - |
| **3 tikslas. Užtikrinti aplinkos apsaugos ir visuomenės sveikatos saugos reikalavimus atitinkantį komunalinių atliekų tvarkymą** | | | | |
| 3.1. uždavinys. Užtikrinti, kad į mišrių komunalinių atliekų srautą patektų kuo mažiau pavojingų atliekų | | | | |
| 3.1.1. Organizuoti atskirą buityje susidarančių pavojingų atliekų surinkimą apvažiavimo būdu ir didelių gabaritų atliekų surinkimo aikštelėse | Savivaldybė, ARATC | 2014-2020 m. | Ne | Apvažiavimo būdu buityje susidarančios pavojingos atliekos nesurenkamos |
| 3.1.2. Vykdyti visuomenės švietimo ir informavimo priemones dėl buityje susidarančių pavojingų atliekų žalą aplinkai ir visuomenės sveikatai, tvarkymo galimybes | Savivaldybė, ARATC | 2014-2020 m. | Taip | - |
| 3.1.3. Įgyvendinti pavojingų atliekų rūšiavimo kontrolės sistemą per kontrolės tarnybą | Savivaldybė, ARATC | 2014-2020 m. | Taip | - |
| 3.2. uždavinys. Aplinkai ir visuomenės sveikatai saugiu būdu eksploatuoti regioninę komunalinių atliekų tvarkymo infrastruktūrą | | | | |
| 3.2.1. Organizuoti mišrių komunalinių atliekų surinkimą | Savivaldybė, ARATC | 2014-2020 m. | Taip | - |
| 3.2.2. Eksploatuoti Alytaus regioninį nepavojingų atliekų sąvartyną, kaupti lėšas jo uždarymui | ARATC | 2014-2020 m. | Taip | - |
| 3.2.3. Vykdyti uždarytų sąvartynų priežiūrą po uždarymo | ARATC | 2014-2020 m. | Taip | - |
| 3.2.4. Eksploatuoti regionines didelių gabaritų atliekų surinkimo aikšteles Gėlyno g. 12, Lazdijuose, ir V. Montvilos g. 31A, Veisiejuose | ARATC | 2014-2020 m. | Taip | - |
| 3.2.5. Eksploatuoti žaliųjų atliekų kompostavimo aikštelę Gėlyno g. 23, Lazdijuose | ARATC | 2014-2020 m. | Taip | - |
| 3.2.6. Eksploatuoti regioninius biologinio apdorojimo įrenginius Takniškių k., Alytaus raj. | ARATC arba privatus operatorius | 2014-2020 m. | Taip | - |
| 3.2.7. Eksploatuoti regioninius mechaninio apdorojimo įrenginius Takniškių k., Alytaus raj. | ARATC arba privatus operatorius | 2015-2020 m. | Taip | - |
| 3.3. uždavinys. Stiprinti ARATC ir savivaldybės darbuotojų administracinius gebėjimus | | | | |
| 3.3.1. Dalyvauti konferencijose, seminaruose ar mokymuose komunalinių atliekų tvarkymo tematika, organizuoti pažintines išvykas į kitų regionų ar šalių atliekų tvarkymo įrenginius | Savivaldybė, ARATC | 2014-2020 m. | Taip | - |
| 3.3.2. Dalyvauti tarptautiniuose projektuose komunalinių atliekų tvarkymo tematika | Savivaldybė, ARATC | 2014-2020 m. | Taip | - |

Šaltinis: sudaryta autorių

## 1.8 Stiprybių, silpnybių, galimybių ir grėsmių analizė

37 lentelė. Lazdijų r. sav. atliekų tvarkymo sistemos SSGG analizė

|  |  |
| --- | --- |
| **1.** | **Stiprybės** |
| 1.1 | Lazdijų r. sav. ir regione išplėtotas daiktų keitimosi punktų tinklas, veikia daiktų rengimo pakartotinai naudoti centras, todėl nuosekliai auga daiktų pakartotinio panaudojimo apimtys. |
| 1.2 | Išvystyta žaliųjų atliekų tvarkymo sistema užtikrina, kad į mišrias komunalines atliekas patektų itin maža šių atliekų dalis (~3 proc.). Apdorojus surinktas žaliąsias atliekas iš jų pagaminamas kompostas, kuris yra realizuojamas jį parduodant. |
| 1.3 | Lazdijų r. sav. veikia atskiro maisto-virtuvės atliekų surinkimo ir tvarkymo sistema. Surinktos maisto-virtuvės atliekos panaudojamos komposto gamyboje, kuris vėlesniu etapu – realizuojamos jį parduodant. Apdorojant maisto-virtuvės atliekas gaminamos bio-dujos, iš kurių išgaunama ir ūkyje panaudojama elektros energija. |
| 1.4 | Regione tinkamai išvystyta konteinerinė infrastruktūra skirta rūšiuoti antrines žaliavas, įskaitant pakuočių atliekas, maisto – virtuvės, tekstilės atliekas jų susidarymo vietoje. Visi arba didžioji dalis atliekų turėtojų yra aprūpinti individualiomis arba kolektyvinėmis rūšiavimo priemonėmis šioms atliekoms rūšiuoti. |
| 1.5 | Savivaldybėje įrengtas rūšiavimo centrų ir žaliųjų atliekų kompostavimo aikštelių tinklas |
| 1.6 | Nuo 2022 m. Takniškių technologiniame parke veikia atliekų rūšiavimo aikštelė, kurioje vyksta antrinis didelių gabaritų atliekų, izoliacinių medžiagų ir padangų atliekų rūšiavimas. |
| 1.7 | Įrengta ir eksploatuojama apšildymo medžiagų (putplasčio) paruošimo perdirbimui infrastruktūra. Atitinkama infrastruktūra sudaro sąlygas putplasčio medžiagų perdirbimo apimčių augimui. |
| 1.8 | Depozito sistemos įvedimas plastikinėms, stiklinėms ir metalinėms pakuotėms ženkliai padidino surenkamų pakuočių atliekų kiekį, kuris ir toliau kiekvienais metais auga |
| 1.9 | Nuolatinė pirminio atliekų rūšiavimo infrastruktūros bei priemonių plėtra nuosekliai mažina MKA susidarymą. Mažėjantis mišrių komunalinių atliekų kiekis bei sukurta atliekų tvarkymo infrastruktūra lemia vis mažesnį komunalinių atliekų šalinimą sąvartynuose ir su tuo susijusį neigiamą poveikį aplinkai. Regione kiekvienais metais perdirbama, pakartotinai panaudojama ir sukompostuojama vis didesnė susidarančių komunalinių atliekų dalis. |
| **2.** | **Silpnybės** |
| 2.1 | Nepaisant vykdomų atliekų prevencijos priemonių komunalinių atliekų susidarymas vienam gyventojui Lazdijų r. sav. auga. |
| 2.2 | Neužtikrinama pakankama MA rūšiavimo kokybė, kadangi į MKA vis dar patenka ~76 proc. (2021 m.) visų susidariusių maisto-virtuvės atliekų. Nuo mišraus srauto neatskirtos maisto-virtuvės atliekos užteršia likusį srautą, todėl jį perdirbti tampa sudėtinga. |
| 2.3 | Neužtikrinama pakankama PA ir AŽ rūšiavimo kokybė, kadangi į MKA vis dar patenka ~28 proc. visų susidariusių PA ir AŽ, tame tarpe: popieriaus ir kartono (32 proc.), stiklo (28 proc.). |
| 2.4 | Dėl drėgmės poveikio pakartotiniam panaudojimui tinkama tik ~10 proc. visų atskirai surinkamų tekstilės atliekų, kadangi didelė dalis jų surenkama rūšiavimo centruose esančiais atvirais konteineriais. |
| 2.5 | Gamintojų ir importuotojų atsakomybės tekstilės atliekų tvarkymo srityje nebuvimas lemia prastus šių atliekų tvarkymo rezultatus. Nėra tekstilės perdirbimo įrenginių, todėl dauguma tekstilės atliekų šalinamos sąvartynuose arba panaudojamos deginimo įrenginiuose. |
| 2.6 | Mechaninio apdorojimo įrenginiai – technologiškai pasenę ir nesudaro galimybių tinkamai sutvarkyti iš MKA atskirtos mineralinės frakcijos. |
| 2.7 | Dėl infrastruktūros trūkumo nepakankamai išnaudojamas didelių gabaritų atliekų surinkimo aikštelėse surenkamų atliekų pakartotinio naudojimo, perdirbimo potencialas. Pvz. turima įranga nepritaikyta / trūksta įrangos medžiagų atskyrimui ar smulkinimui, trūksta konteinerių, kad atliekas (pvz. statybines) būtų galima išrūšiuoti į daugiau frakcijų. |
| 2.8 | Inertinės, statybinės atliekos nepakankamai išrūšiuojamos, trūksta infrastruktūros / įrenginių inertinių ir statybos atliekų priėmimo aikštelėje, todėl rūšiavimo veikla yra neefektyvi. Didelė dalis statybos griovimo atliekų nėra perdirbama |
| 2.9 | Nėra atliekami atskirų atliekų srautų (pvz. didelių gabaritų, inertinių atliekų, kitų atliekų, smulkios frakcijos po apdorojimo MA) sudėties tyrimai, todėl jų pakartotinio panaudojimo, perdirbimo potencialą bei paruošimui skirtos infrastruktūros poreikį įvertinti sudėtinga. |
| 2.10 | Į mišrias komunalines atliekas 2021 m. pateko 826 t. kitų atliekų (higienos atliekos, avalynė, guma), kurių didžioji dalis – slaugos, higienos priemonių atliekos. Šių atliekų rūšiavimo, panaudojimo ir perdirbimo pajėgumai nesukurti. |
| 2.11 | Dėl gamintojų ir importuotojų organizacijų nepakankamo finansavimo, paruošimo perdirbti / perdirbimo infrastruktūros trūkumo bei technologiškai pasenusių įrenginių mechaninio rūšiavimo įrenginiais išrūšiuojama santykinai maža PA ir AŽ patenkančių į MKA srautą dalis. |
| **3.** | **Grėsmės** |
| 3.1 | Nuo 2027 m. iš MKA srautų atskirtų mineralinių atliekų kompostavimas nebebus tinkamas atliekų tvarkymo būdas siekiant įgyvendinti nustatytas atliekų tvarkymo užduotis. Augant taršos mokesčiui už sąvartyne šalinamas atliekas, tai lems ženklų išlaidų padidėjimą. |
| 3.2 | Po mechaninio rūšiavimo likusias šalintinas atliekas didžiąja dalimi sudaro atliekos, kurios Lietuvos atliekų tvarkymo sistemoje nėra atskirai surenkamos ir kurių paruošimui perdirbti / perdirbimui nėra sukurti pajėgumai. |
| 3.3 | Išaugus apdorojamų maisto-virtuvės atliekų kiekiui bus išnaudoti visi elektros energijos generacijos pajėgumai. |
| 3.4 | Valstybiniu mastu nėra sukurto prevencijos priemonių vertinimo metodikos, todėl nėra aišku kaip taikomos priemonės mažina atliekų susidarymą. |
| 3.5 | Valstybiniu mastu suplanuotas nepakankamas komunalinių atliekų tvarkymo infrastruktūros poreikio finansavimas taps viena iš nustatytų uždavinių nepasiekiamumo arba ženklaus išlaidų augimo atliekų turėtojams sąlygų. |
| 3.6 | VERT patvirtinta komunalinių atliekų tvarkymo regioninės kainos nustatymo metodika lems atliekų tvarkymo būtinųjų sąnaudų padengimo, veiklos finansavimo problemas. Nusidėvėjus paramos lėšomis sukurtai infrastruktūrai jos atkūrimui nebus užtikrintas pakankamas finansavimas. |
| 3.7 | Valstybiniu mastu nepatvirtinus atliekų nebelaikymo atliekomis kriterijų inertinių bei kt. atliekų srautams atliekų turėtojų išlaidos už atliekų tvarkymą ženkliai išaugs dėl taikomų taršos už sąvartyne šalinamas atliekas mokesčių. |
| 3.8 | Valstybiniu mastu nėra sukurtos iš žaliųjų, maisto-virtuvės atliekų pagaminto komposto sertifikavimo tvarkos, todėl potencialių klientų pasitikėjimas produktais – ribotas, o tai atitinkamai veikia komposto realizavimo apimtis. |
| 3.9 | Nepakankamai gamintojų ir importuotojų organizacijų finansuojama sistema neleidžia užtikrinti tinkamo rūšiavimo infrastruktūros poreikio regiono atliekų turėtojams ir tinkamo MKA sraute esančių PA ir AŽ tvarkymo. |
| 3.10 | Gamintojų ir importuotojų organizacijos nefinansuoja pakuočių atliekų rūšiavimo kontrolės priemonių, o dėl prastos rūšiavimo kokybės (priemaišų) užteršiama dalis išrūšiuotų pakuočių, kas mažina pakuočių perdirbimo potencialą. |
| 3.11 | Gamintojų ir importuotojų organizacijos nefinansuoja elektros ir elektroninės įrangos perduotos pakartotinai panaudoti.. |
| 3.12 | Valstybiniu mastu bus patvirtintas taršos mokestis už atliekų panaudojimą deginimo įrenginiuose, kas lems atitinkamo atliekų panaudojimo kainos augimą. |
| **4.** | **Galimybės** |
| 4.1 | Vykdant viešuosius žaliuosius pirkimus savivaldybių pirmenybė teikiama iš atliekų pagaminto komposto naudojimui, vykdant gėlynų priežiūrą ar kelių statybos darbus. |
| 4.2 | Šakų naudojimas katilinėse šilumos gamybai. |
| 4.3 | Kompostavimo proceso metu susidariusių atliekų ir kt. atliekų naudojimas energijai gauti ir užpildymo atliekomis veiklai vykdyti. |
| 4.4 | Taromatais surenkamų stiklinių pakuočių rūšių išplėtimas. |
| 4.5 | Tolimesnė atskiro maisto-virtuvės atliekų surinkimo sistemos plėtra, mechaninio rūšiavimo įrenginių modernizavimas sudarytų sąlygas PA ir AŽ sraute esančias plastiko pakuočių atliekas rinkti kartu su likutinėmis atliekomis ir jas efektyviai išrūšiuoti mechaninio apdorojimo įrenginiuose. |
| 4. | Gamintojų atsakomybės principų išplėtimas tekstilės atliekoms, baldams, asmens higienos priemonėms. |

Šaltinis: sudaryta autorių

# Atliekų prevencijos ir tvarkymo strategija

Atliekų prevencijos ir tvarkymo strategija Lietuvoje ir kitose ES šalyse planuojama ir plėtojama remiantis ES lygiu nustatytais tikslais bei uždaviniais, kurie nukreipti į atliekų susidarymo mažinimą, maksimalų galimą pakartotinį panaudojimą ir perdirbimą bei minimalų šalinimą. ES lygiu atliekų tvarkymo sektoriuje siekiama skatinti žiedinę ekonomiką, kurioje atliekos būtų laikomos vertingais ištekliais, o jų tvarkymas darytų kuo mažesnį neigiamą poveikį aplinkai.

38 lentelė. ES atliekų prevencijos ir tvarkymo užduotys

|  |  |  |  |  |
| --- | --- | --- | --- | --- |
| **Taikymo sritis** | **Direktyva** | **Užduotis** | | **Terminas** |
| Komunalinės atliekos | [2018/851](https://eur-lex.europa.eu/legal-content/EN/TXT/?uri=celex%3A32018L0851) | Komunalinių atliekų paruošimas pakartotiniam naudojimui ir perdirbimas | ≥55% | 2025 m. |
| ≥60% | 2030 m. |
| ≥65% | 2035 m. |
| [2018/850](https://eur-lex.europa.eu/legal-content/EN/TXT/?uri=CELEX%3A32018L0850) | Komunalinių atliekų šalinimas sąvartyne | ≤10% | 2035 m. |
| Pakuotės ir pakuočių atliekos | [2018/852](https://eur-lex.europa.eu/legal-content/EN/TXT/?uri=CELEX%3A32018L0852&qid=1641821356483) | Pakuočių atliekų perdirbimas | ≥65% | 2025 m. |
| Plastiko pakuočių perdirbimas | ≥50% |
| Medienos pakuočių perdirbimas | ≥25% |
| Juodųjų metalų pakuočių perdirbimas | ≥70% |
| Aliuminio pakuočių perdirbimas | ≥50% |
| Stiklo pakuočių perdirbimas | ≥70% |
| Popieriaus ir kartono pakuočių perdirbimas | ≥75% |
| Pakuočių atliekų perdirbimas | ≥65% | 2030 m. |
| Plastiko pakuočių perdirbimas | ≥55% |
| Medienos pakuočių perdirbimas | ≥30% |
| Juodųjų metalų pakuočių perdirbimas | ≥80% |
| Aliuminio pakuočių perdribimas | ≥60% |
| Stiklo pakuočių perdirbimas | ≥75% |
| Popieriaus ir kartono pakuočių perdirbimas | ≥85% |
| Statybos ir griovimo atliekos | [2008/98/EC](https://eur-lex.europa.eu/legal-content/EN/TXT/?uri=celex%3A32008L0098) | Nepavojingų statybos ir griovimo atliekų paruošimas pakartotiniam naudojimui, perdirbimas ir kitoks medžiagų panaudojimas, įskaitant užpildymo operacijas. | ≥70% | 2020 m. |
| Elektros ir elektroninė įranga | [2012/19/EU](https://eur-lex.europa.eu/legal-content/EN/TXT/?uri=celex%3A32012L0019) | Minimalus surinkimo lygis nuo pateikimo rinkai | 65% | nuo 2019 m. |
| Minimalus surinkimo lygis nuo susidariusio kiekio | 85% |
| Baterijos ir akumuliatoriai | [2006/66/EC](https://eur-lex.europa.eu/legal-content/EN/TXT/?uri=celex%3A32006L0066) | Minimalus surinkimo lygis | 45% | nuo 2016 m. |

Šaltinis: Eurostat[[19]](#footnote-19)

## 2.1 Atliekų prevencijos ir tvarkymo tikslai bei uždaviniai

### 2.1.1 Atliekų tvarkymo sektoriui nacionaliniu mastu nustatyti uždaviniai

ES mastu patvirtintos atliekų prevencijos ir tvarkymo užduotys yra įtrauktos į Valstybinį atliekų prevencijos ir tvarkymo 2021-2027 m. planą, todėl jo pagrindu formuojamos Lazdijų r. sav. savivaldybės atliekų prevencijos ir tvarkymo užduotys.

39 lentelė. VATPT nustatytos KA tvarkymo užduotys ir jų įgyvendinimas Lazdijų r. sav.

|  |  |  |  |  |
| --- | --- | --- | --- | --- |
| **VAPTP punktas** | **Užduotis** | | **Terminas** | **Įgyvendinimo atsakomybės pasiskirstymas** |
| 260. Komunalinių atliekų tvarkymo sistema kiekvienoje Lietuvos savivaldybėje, planuojant įrenginių plėtrą ir pajėgumus, turi būti organizuojama atskirai surenkant atliekas taip, kad būtų įgyvendintos šios valstybinės užduotys. | | | | |
| 260.1 | Padidinti pakartotinai naudoti paruošiamų ir perdirbamų komunalinių atliekų kiekį | ≥55% | 2025 m. | Įgyvendina Lietuvos valstybė |
| 260.2 | Padidinti pakartotinai naudoti paruošiamų ir perdirbamų komunalinių atliekų kiekį | ≥60% | 2030 m. |
| 260.3 | Sumažinti sąvartynuose šalinamų komunalinių atliekų kiekį | ≤5% | 2030 m. | Įgyvendina Lazdijų r. sav. / ARATC |
| 261. Komunalinių atliekų tvarkymas turi būti organizuojamas taip, kad skatintų atliekas tinkamai paruošti pakartotinai naudoti ir perdirbti. Savivaldybės visiems komunalinių atliekų turėtojams turi užtikrinti atliekų surinkimo ir rūšiavimo galimybę, aprūpinti priemonėmis, atsižvelgdamos į Atliekų tvarkymo įstatymo 26 straipsnio 4 dalyje nustatytus kriterijus. | | | | |
| 261.1 | Atliekų susidarymo vietoje sutvarkytų biologinių atliekų ir rūšiuojamuoju būdu surinktų komunalinių atliekų kiekis turi sudaryti ne mažiau kaip: | ≥60% | 2023 m. | Įgyvendina Lazdijų r. sav. / ARATC |
| ≥65% | 2024 m. |
| ≥70% | 2025 m. |
| ≥75% | 2026 m. |
| ≥80% | 2027 m. |
| 261.2 | Aprūpinti namų ūkius biologinių atliekų surinkimo priemonėmis urbanizuotose vietovėse, kuriose daugiau nei 2000 gyventojų, arba užtikrinti kompostavimą šių atliekų susidarymo vietose, taip pat užtikrinti, plėtoti ir skatinti kompostavimo bendruomenių daržuose sistemą. | - | 2024 m. |
| 261.3 | Sudaryti galimybę surinkti buityje susidarančias išrūšiuotas statybines atliekas. | - | 2027 m. |
| 261.4 | Atskirai surinkti baldų, elektros ir elektroninės įrangos, baterijų ir akumuliatorių atliekas. | - | 2027 m. |
| 261.5 | Aprūpinti gyventojus surinkimo priemonėmis buityje susidarančioms tekstilės atliekoms surinkti arba suteikti galimybę atliekų tvarkytojams aprūpinti gyventojus šiomis priemonėmis. | - | 2025 m. |
| 261.6 | Užtikrinti galimybę atiduoti atskirai surinktas buityje susidarančias pavojingąsias atliekas (išskyrus baterijų ir akumuliatorių atliekas). | - | 2025 m. |
| 261.7.1 | Gyvenamuosiuose daugiabučių namų rajonuose, atliekų surinkimo aikštelėse, šalia mišrių komunalinių atliekų konteinerių pastatyti antrinių žaliavų (popieriaus ir kartono, stiklo, plastiko, metalų, įskaitant pakuočių atliekas) konteinerius vadovaujantis aplinkos ministro nustatyta tvarka. | - | 2027 m. |
| 261.7.2 | Kolektyviniuose soduose pastatyti, jei trūksta, kolektyvinius antrinių žaliavų (popieriaus ir kartono, stiklo, plastiko, metalų, įskaitant pakuočių atliekas) konteinerius ir užtikrinti, kad jie būtų ištuštinami laiku. | - | 2027 m. |
| 261.7.3 | Individualių gyvenamųjų namų gyventojams pastatyti individualius antrinių žaliavų (popieriaus ir kartono, stiklo, plastiko, metalų, įskaitant pakuočių atliekas) surinkimo konteinerius arba užtikrinti kitas gyventojams patogias antrinių žaliavų surinkimo priemones, taip pat užtikrinti, kad konteineriai būtų ištuštinami laiku. | - | 2027 m. |
| 261.7.4 | Pastatyti specialius konteinerius tekstilės, pavojingosioms, statybinėms atliekoms surinkti arba užtikrinti gyventojams kitas priemones ir būdus buityje susidarančioms tekstilės, pavojingosioms ir statybinėms atliekoms atskirai surinkti (apvažiuojamasis surinkimas ne rečiau kaip 4 kartus per metus, individuali atliekų išvežimo paslauga pagal gyventojo užsakymą, specialūs maišai ar kitos priemonės). | - | 2027 m. |
| 261.7.5 | Išplėsti DGASA tinklą – kaimo vietovėse įrengti po vieną DGASA ne didesniu kaip 15 km atstumu nuo gyvenamųjų teritorijų, o miestuose – vieną DGASA 10 km atstumu tarp tokių aikštelių arba aprūpinančią bent 40 000 gyventojų; | - | 2027 m. |
| 263 Siekiant, kad atliekos taptų produktais ir kad jie būtų tinkami naudoti be pradinio apdirbimo, planuojama: | | | | |
| 263.3 | Plėsti atliekų, tinkamų paruošti pakartotinai naudoti, priėmimo vietų (stotelių) tinklą; | - | 2027 m. | Įgyvendina Lazdijų r. sav. / ARATC |

Šaltinis: sudaryta autorių

### 2.1.2 Lazdijų r. sav. atliekų prevencijos ir tvarkymo tikslai bei uždaviniai

Ilgalaikė atliekų tvarkymo vizija apima tvarios žiedinės ekonomikos kūrimą, kai susidarančios atliekos naudojamos pakartotinai, perdirbamos arba panaudojamos iki didžiausios įmanomos vertės. Siekiant įgyvendinti šią viziją, atliekų tvarkymo strategija turi būti integruota į visus visuomenę liečiančius aspektus, įskaitant produktų gamybą, vartojimą ir atliekų tvarkymą. Produktų gamybos srityje būtina orientuotis į tvarių medžiagų naudojimo skatinimą, atliekų susidarymo mažinimą geriau projektuojant gaminius bei atliekų prevencijos programų įgyvendinimą. Atliekų tvarkymo srityje didžiausias dėmesys turi būti skiriamas siekiant maksimaliai padidinti pakartotinio naudojimo ir perdirbimo apimtis, kad atliekos nebūtų šalinamos ar naudojamos deginimo įrenginiuose. Atitinkamų rezultatų galima pasiekti tobulinant ir plečiant rūšiuojamojo surinkimo sistemas, investuojant į apdorojimo, paruošimo perdirbti, perdirbimo infrastruktūrą ir kuriant naujas technologijas. Atliekoms paversti energija technologijas galima panaudoti energijai iš atliekų išgauti, tuo pačiu sumažinant šiltnamio efektą sukeliančių dujų išmetimą. Tačiau šios technologijos turėtų būti laikomos paskutine išeitimi po atliekų mažinimo, pakartotinio panaudojimo ir perdirbimo. Apibendrinant galima teigti, kad ilgalaikė atliekų tvarkymo vizija – sukurti uždaro ciklo sistemą, kurioje atliekos būtų tvarkomos kaip ištekliai, o atliekų susidarymas būtų kuo mažesnis, siekiant tausoti aplinką ir skatinti tvarią plėtrą.

**Lazdijų r. sav. pagrindinis atliekų prevencijos ir tvarkymo tikslas** – užtikrinti, kad viešoji komunalinių atliekų tvarkymo paslauga būtų visuotinė, prieinama ir atitiktų ilgalaikę atliekų tvarkymo viziją.

Vadovaujantis atliekų prevencijos ir tvarkymo prioritetais bei siekiant įgyvendinti komunalinių atliekų tvarkymo užduotis, nustatomi Lazdijų r. sav. atliekų prevencijos ir tvarkymo tikslai iki 2027 m.:

1. **Skatinti tvarią komunalinių atliekų susidarymo prevenciją;**
2. **Plėsti komunalinių atliekų tvarkymą susidarymo vietoje bei rūšiuojamąjį surinkimą;**
3. **Padidinti pakartotinai naudoti paruošiamų, perdirbamų komunalinių atliekų kiekį ir mažinti šalinimą.**

*Lazdijų rajono savivaldybės atliekų prevencijos ir tvarkymo 2021-2027 m. plane* nustatyti tikslai prisidės įgyvendinant Lietuvos Respublikos vyriausybės 2020 m. rugsėjo 9 d. nutarimu Nr. 998 patvirtinto [*2021-2030 metų Nacionalinio pažangos plano*](https://e-seimas.lrs.lt/portal/legalAct/lt/TAD/c1259440f7dd11eab72ddb4a109da1b5/asr) 6 tikslo „*Užtikrinti gerą aplinkos kokybę ir gamtos išteklių naudojimo darną, saugoti biologinę įvairovę, švelninti Lietuvos poveikį klimato kaitai ir didinti atsparumą jos poveikiui*“ 6.10 uždavinį „*Mažinti susidarančių atliekų kiekį ir efektyviai jas tvarkyti*“.

Tikslai taip pat prisidės prie 2023 m. balandžio 5 d. Alytaus regiono plėtros tarybos sprendimu Nr. K-19 patvirtinto[*2022-2030 metų Alytaus regiono plėtros plano*](https://www.e-tar.lt/portal/lt/legalAct/9bfaeac0d3b411ed9978886e85107ab2) 2 tikslo „*Gerinti gyvenamosios aplinkos tvarumą*“ 2.2 uždavinio „*Sudaryti sąlygas gerinti aplinkos ir gyvenimo kokybę*“ įgyvendinimo.

40 lentelė. Atliekų tvarkymo tikslai

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Uždaviniai** | **Rodiklis** | **Reikšmė** | **Vertinanti organizacija** | **Vertinimo pagrindas** | **Vertinimo terminas** |
| **1 tikslas. Skatinti tvarią komunalinių atliekų susidarymo prevenciją** | | | | | | |
| 1.1 | Iki 2027 m. sumažinti maisto-virtuvės atliekų susidarymą | Vienam gyventojui susidarantis maisto-virtuvės atliekų kiekis 2027 m. | ≤ 66 kg / gyv. | ARATC | ARATC kaupiami duomenys | 2028 m. |
| 1.2 | Iki 2027 m. sumažinti žaliųjų atliekų susidarymą | Vienam gyventojui susidarantis žaliųjų atliekų kiekis 2027 m. | ≤ 136 kg / gyv. | ARATC | ARATC kaupiami duomenys | 2028 m. |
| 1.3 | Užtikrinti, kad Lazdijų r. sav. vienam gyventojui susidarančių PA ir AŽ kiekis augtų lėčiau nei vidutiniškai Lietuvoje | Lietuvoje ir Lazdijų r. sav. vienam gyventojui susidarančių PA ir AŽ kiekio pokytis lyginant su praėjusiais metais 2023-2027 m. | (A) < (L)[[20]](#footnote-20) | ARATC | ARATC, AAA, valstybės duomenų agentūra kaupiami duomenys | Kiekvienais metais iki 2028 m. |
| 1.4 | Užtikrinti, kad Lazdijų r. sav. vienam gyventojui susidarančių tekstilės atliekų kiekis neviršytų 2021 m. ES vidurkio | Vienam gyventojui susidarantis tekstilės atliekų kiekis 2027 m. | ≤ 28 kg / gyv. | ARATC | ARATC kaupiami duomenys | 2028 m. |
| 1.5 | Užtikrinti, kad Lazdijų r. sav. vienam gyventojui susidarančių higienos priemonių atliekų (pvz. sauskelnių) kiekis būtų mažesnis nei 2021 m. | Vienam gyventojui susidarantis higienos priemonių atliekų (pvz. sauskelnių) atliekų kiekis 2027 m. | < 30 kg / gyv. | ARATC | ARATC kaupiami duomenys | 2028 m. |
| 1.6 | Užtikrinti, kad komunalinių atliekų susidarymas 2023-2027 m. laikotarpiu augtų lėčiau nei 2014-2021 m. | Vidutinis KA susidarymas 2022-2027 m. | < 1,7 % / m. | ARATC | ARATC kaupiami duomenys | 2028 m. |
| 1.7 | Užtikrinti, kad Lazdijų r. sav. iki 2027 m. bešeimininkių atliekų kiekis ir šiukšlinimo atvejų skaičius būtų mažesnis nei vidutiniškai 2020-2022 m. | Bešeimininkių atliekų kiekis 2027 m. 50 % mažesnis nei vidutiniškai 2020-2022 m. | < 50% (2020-2022 m.) kiekio, t.. | Lazdijų r. sav. | Lazdijų r. sav. kaupiami duomenys | 2028 m. |
| **2 tikslas. Plėsti komunalinių atliekų tvarkymą susidarymo vietoje bei rūšiuojamąjį surinkimą** | | | | | | |
| 2.1 | Iki 2027 m. padidinti namų ūkiuose sukompostuotų bei rūšiuojamuoju būdu surinktų maisto-virtuvės, žaliųjų atliekų dalį lyginant su susidarymu | Rūšiuojamuoju būdu surinktų maisto-virtuvės atliekų, žaliųjų atliekų ir susidarančių maisto-virtuvės, žaliųjų atliekų kiekio santykis 2027 m. | ≥ 75 % | ARATC | ARATC kaupiami duomenys | 2028 m. |
| 2.2 | Iki 2027 m. padidinti rūšiuojamuoju būdu surinktų PA ir AŽ dalį lyginant su susidarymu | Rūšiuojamuoju būdu surinktų PA ir AŽ ir susidarančių PA ir AŽ kiekio santykis 2027 m. | ≥ 80 % | ARATC | ARATC kaupiami duomenys | 2028 m. |
| 2.3 | Padidinti rūšiuojamuoju būdu surinktų kitų atliekų dalį lyginant su susidarymu | Rūšiuojamuoju būdu surinktų kitų atliekų ir susidarančių kitų atliekų kiekio santykis 2027 m. | ≥ 80 % | ARATC | ARATC kaupiami duomenys | 2028 m. |
| **3 tikslas. Padidinti pakartotinai naudoti paruošiamų, perdirbamų komunalinių atliekų kiekį ir mažinti šalinimą** | | | | | | |
| 3.1 | Užtikrinti, kad pakartotinai panaudotų daiktų apimtys iki 2027 m. Lazdijų r. sav. išaugtų ne mažiau kaip 5 kartus | Pakartotinai naudoti perduotų daiktų kiekis 2027 m. | ≥ 141 t. | ARATC | ARATC kaupiami duomenys | 2028 m. |
| 3.2 | Iki 2027 m. padidinti perduotų perdirbti / perdirbtų KA kiekį | Perduotų perdirbti / perdirbtų KA kiekis lyginant su susidarančiu KA kiekiu 2027 m. | ≥ 55 % | ARATC | ARATC kaupiami duomenys | 2028 m. |
| 3.3 | Iki 2027 m. sumažinti Alytaus regiono nepavojingų atliekų sąvartyne šalinamų KA kiekį | Pašalintų KA dalis nuo susidarančių KA 2027 m. | < 8 % | ARATC | ARATC kaupiami duomenys | 2028 m. |
| 3.4 | Iki 2027 m. sumažinti komunalinių atliekų tvarkymo veiklos poveikį aplinkai | Komunalinių atliekų tvarkymo veikloje susidarančios CO2 emisijos | t CO2e | ARATC | ARATC kaupiami duomenys | 2028 m. |

## 2.2 Atliekų prevencijos ir tvarkymo priemonės

### 2.2.1 Atliekų prevencijos ir tvarkymo priemonių planas 2021-2027 m.

41 lentelė. Atliekų prevencijos ir tvarkymo priemonės

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Pavadinimas** | **Prioritetas** | **Vykdytojai** | **Terminas** | **Finansavimo šaltinis** | **Preliminarus investicijų poreikis, tūkst. Eur** |
| **1 tikslas. Skatinti tvarią komunalinių atliekų susidarymo prevenciją** | | | | | | |
| 1.1 uždavinys. Iki 2027 m. sumažinti maisto-virtuvės atliekų susidarymą. | | | | | | |
| Maisto atliekų susidarymo prevencijos priemonės | | | | | | |
| 1.1.1 | Bendradarbiauti kuriant ar viešinant maisto tiekimo grandinių trumpinimo priemones, pvz. vietinės maisto produkcijos pardavimo vietas (ekoturgelius). | Vidutinis | ARATC ir (ar) savivaldybė | 2027 m. | Vietinės rinkliavos, savivaldybės, ES fondų ir kitos lėšos | ~ 0,62 |
| 1.1.2 | Tarptautinės informavimo apie maisto švaistymą dienos proga (rugsėjo 29 d.) rengti informacines kompanijas apie maisto-virtuvės atliekų prevenciją, atsakingą apsipirkimą, laikymą, rūšiavimą ir pan. | Aukštas | ARATC ir (ar) savivaldybė | 2024-2027 m. | Vietinės rinkliavos, ES fondų ir kitos lėšos | ~ 0,64 |
| 1.1.3 | Rengti mokymus švietimo įstaigų valgyklų darbuotojams apie maisto ir virtuvės atliekų prevenciją | Aukštas | ARATC ir (ar) savivaldybė | 2024-2027 m. | Vietinės rinkliavos, ES fondų ir kitos lėšos | ~ 1,06 |
| 1.1.4 | Švietimo įstaigų valgyklose taikyti švediško stalo principą | Vidutinis | Savivaldybė | 2026 m. | Savivaldybės, ES fondų ir kitos lėšos | ~ 3,22 |
| 1.1.5 | Rengti sveikos mitybos, maisto tvarumo, maisto švaistymo prevencijos edukacijas švietimo ir kitose įstaigose bei ekskursijas mokiniams pas vietinius maisto gamintojus ir augintojus | Aukštas | ARATC ir (ar) savivaldybė | 2024-2027 m. | Vietinės rinkliavos, ES fondų ir kitos lėšos | ~ 0,64 |
| 1.1.6 | Parengti ir platinti rekomendacijas, praktinius patarimus kaip sumažinti maisto-virtuvės atliekų kiekį namuose, maitinimo įstaigose, renginiuose (maisto planavimas, apgalvotas apsipirkimas namams ir išsinešimui, porcijų nustatymas, protingas laikymas, užšaldymas, likučių panaudojimas, pasidalijimas maisto pertekliumi, produktų ženklinimo „Tinka vartoti iki“ ir „Geriausias iki ...“ skirtumai ir kt.). | Aukštas | ARATC ir (ar) savivaldybė | 2025 m. | Vietinės rinkliavos, ES fondų ir kitos lėšos | ~ 0,32 |
| Virtuvės atliekų susidarymo prevencijos priemonės | | | | | | |
| 1.1.7 | Parengti rekomendacijas ir praktinius patarimus kaip išvengti ar sumažinti virtuvės (pvz. lupenos, žievės, kaulai ir kitos maisto ruošimo atliekos) atliekų susidarymą. | Aukštas | ARATC ir (ar) savivaldybė | 2024-2027 m. | Vietinės rinkliavos, ES fondų ir kitos lėšos | ~ 0,11 |
| 1.2 uždavinys. Iki 2027 m. sumažinti žaliųjų atliekų susidarymą. | | | | | | |
| 1.2.1 | Įgyvendinti vejų pjovimo robotizacijos projektą – savivaldybėse viešųjų erdvių, parkų vejas pjauti naudojantis vejų pjovimo robotais. | Vidutinis | Savivaldybė | 2026 m. | Savivaldybės, ES fondų ir kitos lėšos | ~ 4,98 |
| 1.2.2 | Aptarnaujant viešas teritorijas skatinti taikyti nupjautos žolės ir šakų mulčiavimo praktiką (pvz., ją paskleisti ar naudoti mulčiavimui aplink krūmus ar medžius). | Aukštas | Savivaldybė | 2025-2027 m. | Savivaldybės, ES fondų ir kitos lėšos | ~ 0,74 |
| 1.2.3 | Sėjant vejas viešose teritorijoje skatinti naudoti žemaūgių žolių sėklas, imituojančias natūralius žolynus taip sumažinant pjaunamų vejų plotus ar vejų pjovimo dažnumą. | Aukštas | Savivaldybė | 2025-2027 m. | Savivaldybės, ES fondų ir kitos lėšos | ~ 1,59 |
| 1.3 uždavinys. Užtikrinti, kad Lazdijų rajone vienam gyventojui susidarančių PA ir AŽ kiekis neviršytų Lietuvos vidurkio. | | | | | | |
| 1.3.1 | Savivaldybių traukos centruose, parkuose ir kt. siekti įrengti viešąsias geriamojo vandens stoteles siekiant išvengti plastiko pakuočių atliekų. | Vidutinis | Savivaldybė | 2027 m. | Savivaldybės, ES fondų ir kitos lėšos | ~ 4,36 |
| 1.3.2 | Specialių akcijų metu gyventojams dalinti daugkartinio naudojimo maisto bei daržovių ir vaisių pirkinių krepšelius bei kitas daugkartines talpas, galinčias pakeisti vienkartinio naudojimo plastiko gaminius. | Žemas | GIO, ARATC ir (ar) savivaldybė | 2024-2027 m. | GIO, vietinės rinkliavos, ES fondų ir kitos lėšos | ~ 1,06 |
| 1.3.3 | Rengti pakuočių prevencijos, pakuočių ženklinimo, atsakingo apsipirkimo, aplinkai draugiškų pakuočių pasirinkimo, atsakingo dovanų ir siuntinių pakavimo edukacijas švietimo ir kitose įstaigose, ekskursijas mokiniams į pakuočių gamybos, perdirbimo įmones. | Aukštas | GIO, ARATC ir (ar) savivaldybė | 2024-2027 m. | GIO, vietinės rinkliavos, ES fondų ir kitos lėšos | ~ 0,85 |
| 1.3.4 | Pasitelkiant informacinių technologinių sprendimus, atsisakyti popierinių sąskaitų už Alytaus regiono savivaldybių teikiamas komunalines paslaugas jas pakečiant elektroninėmis. | Aukštas | ARATC ir (ar) savivaldybė | 2024-2027 m. | Vietinės rinkliavos, savivaldybės, ES fondų ir kitos lėšos | ~ 1,06 |
| 1.3.5 | Sukurti informacinę kampaniją, raginančią gyventojus, maisto ir kitų atliekų rūšiavimui, namuose naudoti turimus plastikinius, popierinius maišelius, o ne pirkti naujus. | Aukštas | ARATC ir (ar) savivaldybė | 2024-2027 m. | GIO, vietinės rinkliavos ir kitos lėšos | ~ 0,21 |
| 1.4 uždavinys. Užtikrinti, kad Lazdijų r. sav. vienam gyventojui susidarančių tekstilės atliekų kiekis neviršytų 2021 m. ES vidurkio | | | | | | |
| 1.4.1 | Rengti tekstilės gaminių ženklinimo, atsakingo apsipirkimo, atnaujinimo ir priežiūros, pakartotinio naudojimo (dėvėtų rūbų parduotuvės, mainai, nuoma, taisymo), rūšiavimo edukacijas švietimo ir kitose įstaigose, ekskursijas mokiniams į tekstilės gamybos, dėvėtų drabužių tvarkymo įmones. | Aukštas | GIO, ARATC ir (ar) savivaldybė | 2024-2027 m. | GIO, vietinės rinkliavos, ES fondų ir kitos lėšos | ~ 0,53 |
| 1.5 uždavinys. Užtikrinti, kad Lazdijų r. sav. vienam gyventojui susidarančių higienos priemonių atliekų (sauskelnių) kiekis 2027 m. būtų mažesnis nei 2021 m. | | | | | | |
| 1.5.1 | Lazdijų r. sav. registruotiems naujagimiams dovanoti daugkartinių sauskelnių komplektus. | Aukštas | ARATC ir (ar) savivaldybė | 2024-2027 m. | Vietinės rinkliavos, savivaldybių, ES fondų ir kitos lėšos | ~ 10,51 |
| 1.5.2 | Rengti aplinkai draugiškų vaikų priežiūros, slaugos ir asmeninės higienos priemonių ženklinimo, įsigijimo, naudojimo ir rūšiavimo edukacijas. | Aukštas | ARATC ir (ar) savivaldybė | 2024-2027 m. | Vietinės rinkliavos, ES fondų ir kitos lėšos | ~ 0,21 |
| 1.6 uždavinys. Užtikrinti, kad kitų komunalinių atliekų susidarymas 2023-2027 m. laikotarpiu augtų lėčiau nei 2014-2021 m. | | | | | | |
| 1.6.1 | Rengti elektros ir elektroninės įrangos, baterijų, buityje susidarančių pavojingų atliekų, baldų ir kitų gaminių ženklinimo, atsakingo apsipirkimo, atnaujinimo ir priežiūros, rūšiavimo edukacijas švietimo ir kitose įstaigose. | Aukštas | GIO, ARATC ir (ar) savivaldybė | 2024-2027 m. | GIO, vietinės rinkliavos, ES fondų ir kitos lėšos | ~ 0,64 |
| 1.6.2 | Periodiškai rengti gyventojams nemokamas EEĮ taisymo ir tikrinimo dienas rūšiavimo centruose, daiktų mainų punktuose, įvairių renginių, akcijų metu. | Aukštas | GIO, ARATC ir (ar) savivaldybė | 2024 m. | GIO, vietinės rinkliavos, ES fondų ir kitos lėšos | ~ 0,21 |
| 1.6.3 | Organizuoti aplinkosauginius konkursus (pvz., dalintis savo gerąja praktika, kaip išvengti atliekų susidarymo ir už tai steigti prizus) tarp regiono ugdymo įstaigų, verslo centrų ar bendruomenių, kviesti dalyvauti ekskursijose Takniškių atliekų tvarkymo technologijų parke. | Vidutinis | GIO, ARATC ir (ar) savivaldybė | 2024-2027 m. | GIO, vietinės rinkliavos, ES fondų ir kitos lėšos | ~ 0,74 |
| 1.6.4 | Viešinti kuriamas antrinio daiktų, medžiagų panaudojimo, perdarymo ir perdirbimo platformas, tinklus, bendruomenes, ženklinimo sistemas | Žemas | GIO, ARATC ir (ar) savivaldybė | 2024-2027 m. | GIO, vietinės rinkliavos, ES fondų ir kitos lėšos | ~ 0,32 |
| 1.6.5 | Dalyvauti, siūlyti temas susijusias su atliekų prevencija ir tvarkymu regioninėms ir nacionalinėms internetinėms tinklalaidėms, televizijos ir radijo laidoms ir pan. | Žemas | GIO, ARATC ir (ar) savivaldybė | 2024-2027 m. | GIO, vietinės rinkliavos, ES fondų ir kitos lėšos | ~ 0,32 |
| 1.7 uždavinys Užtikrinti, kad Lazdijų r. sav. iki 2027 m. bešeimininkių atliekų kiekis ir šiukšlinimo atvejų skaičius būtų mažesnis nei vidutiniškai 2020-2022 m. | | | | | | |
| 1.7.1 | Identifikuoti labiausiai šiomis atliekomis teršiamas vietas ir jas nuolatos tikrinti, pastatyti reikiamus ženklus ar kitas priemones. | Aukštas | Savivaldybė | 2024-2027 m. | Savivaldybės, kitos lėšos | ~ 1,27 |
| 1.7.2 | Kiekvienais metais viešų renginių metu, poilsiavietėse ir kitose viešose vietose organizuoti akciją „Kultūra be atliekų“, kurios metu gyvai gyventojams teikti informaciją kaip tvarkyti randamas atliekas, kurių turėtojo nustatyti neįmanoma arba kuris neegzistuoja, ir vengti šiukšlių susidarymo. | Aukštas | ARATC ir (ar) savivaldybė | 2024-2027 m. | Savivaldybės, kitos lėšos | ~ 0,64 |
| 1.7.3 | Bendradarbiaujant su aktyvaus laisvalaikio gamtoje organizacijomis (dviratininkai, žygeiviai, gamtininkai ir t.t.), organizuoti bešeimininkių atliekų rinkimo akcijas. | Vidutinis | ARATC ir (ar) savivaldybė | 2024-2027 m. | Savivaldybės, kitos lėšos | ~ 0,21 |
| 1.7.4 | Skatinti savanoriškas „gamtos patrulių“ platformas, akcijas, iniciatyvas, viešinti jų veiklą, konsultuoti atliekų tvarkymo klausimais. | Vidutinis | ARATC ir (ar) savivaldybė | 2024-2027 m. | Savivaldybės, kitos lėšos | ~ 0,21 |
| 1.7.5 | Atnaujinant ar įrengiant naujas šiukšliadėžės viešose vietose, jos turi būti su skyriumi nuorūkomis ir apsauga nuo paukščių. | Aukštas | Savivaldybė | 2025 m. | Savivaldybės, kitos lėšos | ~ 5,31 |
| **2 tikslas. Plėsti komunalinių atliekų tvarkymą susidarymo vietoje bei rūšiuojamąjį surinkimą** | | | | | | |
| 2.1 uždavinys. Iki 2027 m. padidinti namų ūkiuose sukompostuotų bei rūšiuojamuoju būdu surinktų maisto-virtuvės, žaliųjų atliekų dalį lyginant su susidarymu. | | | | | | |
| Maisto-virtuvės atliekų rūšiuojamojo surinkimo / kompostavimo priemonės | | | | | | |
| 2.1.1 | Įvertinti galimybes taikyti diferencijuotą vietinę rinkliavą už mišrių ir maisto atliekų tvarkymą. | Aukštas | ARATC ir (ar) savivaldybė | 2026 m. | Vietinės rinkliavos, kitos lėšos | ~ 5,44 |
| 2.1.2 | Plėsti maisto-virtuvės atliekų surinkimo apimtis, gyvenvietėse, kuriose yra mažiau nei 2.000 gyventojų, atsižvelgiant į ekonominį efektyvumą. | Aukštas | ARATC ir (ar) savivaldybė | 2025 m. | Vietinės rinkliavos, ES fondų ir kitos lėšos[[21]](#footnote-21) | ~ 80,48 |
| 2.1.3 | Plėsti maisto-virtuvės atliekų surinkimo apimtis, aprūpinant maisto-virtuvės atliekų konteineriais ir kibirėliais visus juridinius asmenis teritorijose, kur vykdomas maisto-virtuvės atliekų surinkimas. | Aukštas | ARATC ir (ar) savivaldybė | 2025 m. | Vietinės rinkliavos, ES fondų ir kitos lėšos21 | ~ 21,23 |
| 2.1.4 | Vykdyti nuolatinę maisto-virtuvės atliekų rūšiavimo stebėseną ir kontrolę. | Aukštas | ARATC ir (ar) savivaldybė | 2025 m. | Vietinės rinkliavos, kitos lėšos | ~ 1,27 |
| Žaliųjų atliekų rūšiuojamojo surinkimo / kompostavimo priemonės | | | | | | |
| 2.1.5 | Skatinti žaliųjų ir maisto-virtuvės atliekų namudinį kompostavimą, kompostuojantiems atliekų turėtojams taikant mažesnę įmoką ar vietinę rinkliavą. | Aukštas | ARATC ir (ar) savivaldybė | 2027 m. | Vietinės rinkliavos lėšos | ~ 6,45 |
| 2.1.6 | Atnaujinti bei papildyti rinkliavos mokėtojų registrus informacija apie kompostuojančius namuose namų ūkius, jiems suteiktas priemones. | Aukštas | ARATC ir (ar) savivaldybė | 2026 m. | Vietinės rinkliavos lėšos | ~ 0,53 |
| 2.1.7 | Aprūpinti namudinio kompostavimo dėžėmis/konteineriais atliekų turėtojus. | Aukštas | ARATC ir (ar) savivaldybė | 2027 m. | Vietinės rinkliavos, ES fondų ir kitos lėšos[[22]](#footnote-22) | ~ 106,16 |
| 2.1.8 | Parengti tinkamų kompostuoti maisto-virtuvės ir žaliųjų atliekų kompostavimo namų ūkio sąlygomis rekomendacijas ir išplatinti atliekų turėtojams. | Aukštas | ARATC ir (ar) savivaldybė | 2025 m. | Vietinės rinkliavos, ES fondų ir kitos lėšos | ~ 0,53 |
| 2.1.9 | Teikti rekomendacijas dėl namudinio kompostavimo gerinimo priemonių naudojimo. | Vidutinis | ARATC ir (ar) savivaldybė | 2026 m. | Vietinės rinkliavos, ES fondų ir kitos lėšos | ~ 0,21 |
| 2.1.10 | Parengti namudinio kompostavimo kiekybinių apimčių vertinimo metodiką ir vykdyti monitoringą. | Aukštas | ARATC ir (ar) savivaldybė | 2025 m. | Vietinės rinkliavos, ES fondų ir kitos lėšos | ~ 2,12 |
| 2.1.11 | Vykdyti nuolatinę namudinio kompostavimo kontrolę. | Aukštas | ARATC ir (ar) savivaldybė | 2026 m. | Vietinės rinkliavos lėšos | ~ 2,65 |
| 2.1.12 | Įvertinti pagaminto namudinio komposto tolesnio naudojimo galimybes, vykdyti jo kokybės tyrimus, stebėseną bei viešinti rekomendacijas atliekų turėtojams. | Vidutinis | ARATC ir (ar) savivaldybė | 2027 m. | Vietinės rinkliavos, ES fondų ir kitos lėšos | ~ 1,88 |
| 2.1.13 | Bendradarbiauti su aukštojo mokslo ir švietimo įstaigomis, siekiant rasti papildomų namudinio komposto realizacijos būdų. | Aukštas | ARATC ir (ar) savivaldybė | 2027 m. | Vietinės rinkliavos, ES fondų ir kitos lėšos | ~ 0,21 |
| 2.2 uždavinys. Iki 2027 m. padidinti rūšiuojamuoju būdu surinktų PA ir AŽ dalį lyginant su susidarymu. | | | | | | |
| 2.2.1 | Minimizavus maisto-virtuvės atliekų kiekį MKA sraute ir modernizavus mechaninio rūšiavimo liniją, siekti pagerinti surenkamų popieriaus PA ir AŽ kokybę, individualiose namų valdose plastiko ir metalo PA ir AŽ mesti į MKA konteinerius, o mėlynąjį pakuočių konteinerį skirti tik popieriaus PA ir AŽ. | Aukštas | GIO, ARATC ir (ar) savivaldybė | 2027 m. | GIO, vietinės rinkliavos, ES fondų ir kitos lėšos | - |
| 2.2.2 | PA ir AŽ konteineriais ir kitomis priemonėmis aprūpinti visus atliekų surinkimo paslaugą, gaunančius, atliekų turėtojus, įskaitant juridinius asmenis. | Aukštas | GIO, ARATC ir (ar) savivaldybė | 2024 m. | GIO, vietinės rinkliavos, ES fondų ir kitos lėšos | ~ 3,18 |
| 2.2.3 | Vykdyti nuolatinį PA ir AŽ konteinerių rūšiavimo monitoringą ir kontrolę. | Aukštas | GIO, ARATC ir (ar) savivaldybė | 2024 m. | GIO, vietinės rinkliavos ir kitos lėšos | ~ 2,12 |
| 2.2.4 | Vadovaujantis patvirtintais aplinkos ministro reikalavimais, įvertinus esamą konteinerių aikštelių tinklą, naujų aikštelių poreikį ir parengti naujas (interaktyvias) jų išdėstymo schemas. | Aukštas | GIO, ARATC ir (ar) savivaldybė | 2024 m. | GIO, vietinės rinkliavos ir kitos lėšos | ~ 5,31 |
| 2.2.5 | Juridiniams asmenims, ypač apgyvendinimo, turizmo paslaugų teikėjams, organizuoti mokymus, dalinimąsi gerąja patirtimi kaip tvarkyti veiklos metu susidarančias atliekas nuo jų susidarymo iki atidavimo tvarkytojui. | Aukštas | GIO, ARATC ir (ar) savivaldybė | 2025 m. | GIO, vietinės rinkliavos ir kitos lėšos | ~ 0,53 |
| 2.2.6 | Parengti reikalavimus viešų renginių organizatoriams kaip organizuoti atliekų, ypač pakuočių, tvarkymą viešų renginių metu (galima/negalima maisto, gėrimų tara, atliekų rūšiavimo surinkimo priemonės ir pan.). | Aukštas | GIO, ARATC ir (ar) savivaldybė | 2025 m. | GIO, vietinės rinkliavos ir kitos lėšos | ~ 0,21 |
| 2.2.7 | Tobulinti bendradarbiavimo modelius su GIO organizuojant PA tvarkymo sistemą Alytaus regione (pvz. atsakomybės, atskaitomybė, vystymo kryptys ir pan.). | Aukštas | GIO, ARATC ir (ar) savivaldybė | 2027 m. | GIO, vietinės rinkliavos ir kitos lėšos | ~ 1,06 |
| 2.3 uždavinys. Padidinti rūšiuojamuoju būdu surinktų kitų atliekų dalį lyginant su susidarymu. | | | | | | |
| 2.3.1 | Įrengti informacines lentas skirtas informuoti bendro naudojimo konteinerių aikštelėmis besinaudojančius atliekų turėtojus apie tinkamą atliekų tvarkymą, atliekų surinkimo grafikus, rūšiavimo klaidas ir pan. | Aukštas | ARATC ir (ar) savivaldybė | 2024 m. | Vietinės rinkliavos, ES fondų ir kitos lėšos | ~ 2,12 |
| 2.3.2 | Naujai gyvenamąją vietą Lazdijų r. savivaldybėje deklaruojantiems asmenims, pateikti savivaldybės atliekų tvarkymo atmintinę, ir, esant poreikiui, ir kitiems gyventojams suteikti galimybę susitikti su konteinerinių aikštelių priežiūros specialistais. | Vidutinis | ARATC ir (ar) savivaldybė | 2025 m. | Vietinės rinkliavos, kitos lėšos | ~ 0,21 |
| 2.3.3 | Statybos ir remonto darbus atliekantiems asmenims pateikti statybos ir griovimo bei kitų atliekų tvarkymo rekomendacijas ir atmintines. | Vidutinis | ARATC ir (ar) savivaldybė | 2025 m. | Vietinės rinkliavos, kitos lėšos | ~ 0,31 |
| 2.3.4 | Įrengti rūšiavimo centrą Krosnoje. | Aukštas | ARATC ir (ar) savivaldybė | 2026 m. | Vietinės rinkliavos, ES fondų ir kitos lėšos[[23]](#footnote-23) | ~ 333,27 |
| 2.3.5 | Įdiegti slaugos ir higienos priemonių (sauskelnių) atskiro surinkimo sistemą. | Aukštas | ARATC ir (ar) savivaldybė | 2027 m. | Vietinės rinkliavos, ES fondų ir kitos lėšos | ~ 10,62 |
| 2.3.6 | Šildymo sezono metu atskirai iš gyventojų rinkti pelenus. | Vidutinis | ARATC ir (ar) savivaldybė | 2025 m. | Vietinės rinkliavos, ES fondų ir kitos lėšos | ~ 7,53 |
| 2.3.7 | Parengti pelenų naudojimo namų ūkiuose rekomendacijas (pelenų rūšys, kokiam dirvožemiui tinka, kaip tręšti ir pan.) ir tirti jų tinkamumą namų ūkių dirvožemiui. | Vidutinis | ARATC ir (ar) savivaldybė | 2025 m. | Vietinės rinkliavos, ES fondų ir kitos lėšos | ~ 0,21 |
| 2.3.8 | Įsigyti spec. transporto priemonę ar anstatą - mobilų konteinerį arba pirkti buityje susidarančių pavojingų atliekų surinkimo paslaugą | Aukštas | GIO, ARATC ir (ar) savivaldybė | 2026 m. | GIO, vietinės rinkliavos, ES fondų ir kitos lėšos[[24]](#footnote-24) | ~ 15,92 |
| 2.3.9 | Pagal poreikį daugiabučiuose namuose įrengti baterijų surinkimo dėžutes, jas surenkat apvažiavimo būdu 2 kartus per metus. | Aukštas | GIO, ARATC ir (ar) savivaldybė | 2025 m. | GIO, kitos lėšos | ~ 5,31 |
| 2.3.10 | Plėsti tekstilės atliekų rūšiavimo konteinerių tinklą. | Aukštas | ARATC ir (ar) savivaldybė | 2025 m. | GIO, vietinės rinkliavos, ES fondų ir kitos lėšos24 | ~ 9,00 |
| 2.3.11 | Papildoma rūšiuojamojo surinkimo infrastruktūros plėtra (pvz. naujų bendro naudojimo konteinerių aikštelių įrengimas). | Aukštas | GIO, ARATC ir (ar) savivaldybė | 2025 m. | GIO, vietinės rinkliavos, ES fondų ir kitos lėšos24 | ~60 |
| 2.3.12 | Vykdyti gyventojų apklausas ir identifikuoti problemas, kurios kyla gyventojams rūšiuojant atliekas. | Aukštas | ARATC ir (ar) savivaldybė | 2024-2027 m. | Vietinės rinkliavos, kitos lėšos | -3 |
| **3 tikslas. Padidinti pakartotinai naudoti paruošiamų, perdirbamų komunalinių atliekų kiekį ir mažinti šalinimą** | | | | | | |
| 3.1 uždavinys. Užtikrinti, kad pakartotinai panaudotų daiktų apimtys iki 2027 m. Lazdijų r. sav. išaugtų ne mažiau kaip 5 kartus. | | | | | | |
| 3.1.1 | Modernizuoti rūšiavimo centruose esančius daiktų mainų punktus – Mainukus | Aukštas | ARATC ir (ar) savivaldybė | 2027 m. | GIO, vietinės rinkliavos, ES fondų ir kitos lėšos24 | ~ 31,76 |
| 3.1.2 | Skatinti ir informuoti gyventojus, kad dar tinkamus naudoti nereikalingus baldus į rūšiavimo centrus pristatytų neišardytus. | Vidutinis | ARATC ir (ar) savivaldybė | 2025 m. | Vietinės rinkliavos, kitos lėšos | ~ 0,25 |
| 3.1.3 | Už papildomą mokestį teikti nereikalingų, tinkamų naudoti, daiktų surinkimo paslaugas pagal individualius užsakymus. | Vidutinis | ARATC ir (ar) savivaldybė | 2025 m. | GIO, kitos lėšos | ~ 0,54 |
| 3.1.4 | Teikti mobilaus konteinerio paslaugą, kuriuo būtų sudarytos sąlygos daugiabučių namų gyventojams nemokamai atiduoti pakartotiniam naudojimui tinkamus daiktus. | Vidutinis | GIO, ARATC ir (ar) savivaldybė | 2025 m. | GIO, vietinės rinkliavos, ES fondų ir kitos lėšos[[25]](#footnote-25) | ~ 0,21 |
| 3.1.5 | Už dar tinkamus naudoti nereikalingus daiktus, nustatant minimalų jų kiekį, neatlygintinai dalinti žaliųjų ar maisto atliekų kompostą, daugkartinio naudojimo ar aplinkai draugiškas priemones | Aukštas | GIO, ARATC ir (ar) savivaldybė | 2024 m. | Vietinės rinkliavos, kitos lėšos | ~ 0,74 |
| 3.1.6 | Bendradarbiaujant su ugdymo įstaigomis, sudaryti sąlygas jų mokiniams atlikti praktiką taisant, atnaujinant nereikalingus daiktus, vertinti jų perdirbamumą, pataisomumą, ilgaamžiškumą, organizuoti eko-dizaino principais paremtų gaminių projektavimo projektus ar konkursus. | Aukštas | GIO, ARATC ir (ar) savivaldybė | 2024 m. | GIO, vietinės rinkliavos, ES fondų ir kitos lėšos | ~ 0,21 |
| 3.1.7 | Sudaryti patrauklias sąlygas naujų ir dėvėtų drabužių bei avalynės bei kitų prekių (namų apyvokos daiktų, baldų, elektros prietaisų ir pan.) pardavėjams, neparduotas prekes perduoti pakartotiniam naudojimui į daiktų mainų punktus. | Aukštas | ARATC ir (ar) savivaldybė | 2024 m. | GIO, vietinės rinkliavos, ES fondų ir kitos lėšos | ~ 0,21 |
| 3.1.8 | Savivaldybėje bent viename daiktų mainų punkte sudaryti sąlygas mainytis tinkamais naudoti remonto ir statybinių medžiagų ir priemonių likučiais. | Aukštas | ARATC ir (ar) savivaldybė | 2026 m. | Vietinės rinkliavos, kitos lėšos | ~ 1,06 |
| 3.1.9 | Bendradarbiaujant su įvairia taisymo, atnaujinimo veikla užsiimančiais asmenimis, restauruoti nereikalingus daiktus (pvz. baldus, dviračius), kurie tinkami naudoti pakartotinai ir atiduoti socialiai remtinoms grupėms ar senelių namams. | Vidutinis | ARATC ir (ar) savivaldybė | 2023-2027 m. | Vietinės rinkliavos, kitos lėšos | ~ 0,21 |
| 3.2 uždavinys. Iki 2027 m. padidinti perduotų perdirbti / perdirbtų KA kiekį. | | | | | | |
| 3.2.1 | Skatinti bendruomenines kompostavimo iniciatyvas. | Žemas | ARATC ir (ar) savivaldybė | 2025 m. | Vietinės rinkliavos, ES fondų ir kitos lėšos | ~ 0,21 |
| 3.2.2 | Atsiradus atitinkamoms GIO, su jomis sudaryti sutartis dėl tekstilės, baldų, sauskelnių atliekų tvarkymo ir perdavimo perdirbimui. | Aukštas | GIO, ARATC ir (ar) savivaldybė | 2026 m. | GIO, vietinės rinkliavos, ES fondų ir kitos lėšos | ~ 0,53 |
| 3.4 uždavinys. Iki 2027 m. sumažinti komunalinių atliekų tvarkymo veiklos poveikį aplinkai. | | | | | | |
| 3.4.1 | Atliekų tvarkymo veiklose naudoti technologinę įrangą ir techniką naudojančią atsinaujinančios energetikos šaltinius. | Aukštas | ARATC ir (ar) savivaldybė | 2027 m. | Vietinės rinkliavos, ES fondų ir kitos lėšos | ~ 53,08 |
| 3.4.2 | Taikyti atliekų vežimo efektyvumą didinančias technologijas surenkant KA ir informuojant gyventojus (skaitmenizavimas, išmanūs sprendimai, maršrutų optimizavimas ir pan.) | Aukštas | ARATC ir (ar) savivaldybė | 2027 m. | Vietinės rinkliavos, ES fondų ir kitos lėšos | ~ 21,23 |
| **1 tikslas** | **Skatinti tvarią komunalinių atliekų susidarymo prevenciją** | | | | **Vietinės rinkliavos, savivaldybių GIO, ES fondų ir kitos lėšos** | **42,58** |
| **2 tikslas** | **Plėsti komunalinių atliekų tvarkymą susidarymo vietoje bei rūšiuojamąjį surinkimą** | | | | **689,07** |
| **3 tikslas** | **Padidinti pakartotinai naudoti paruošiamų, perdirbamų komunalinių atliekų kiekį ir mažinti šalinimą** | | | | **110,24** |
| **Lėšų poreikis iš viso** | | | | | | **841,89** |

Šaltinis: sudaryta autorių

### 2.2.2 Plano įgyvendinimo vertinimo kriterijai

Plano įgyvendinimo vertinimo kriterijai nustatomi atsižvelgiant į plane nustatytus tikslus bei uždavinius ir yra skirti tarpiniam plano įgyvendinimo progresui vertinti. Plano įgyvendinimo vertinimo kriterijai nustatomi laikantis šių principų:

* turi atitikti nustatytus strateginius prioritetus;
* yra konkretūs ir išmatuojami;
* leidžia pateikti prasmingų įžvalgų apie plano įgyvendinimo eigą;
* yra paremti oficialiais duomenų šaltiniais.

Plano įgyvendinimo metu vertinamas pasirinktų kriterijų tinkamumas ir efektyvumas, siekiant, kad jie atitiktų besikeičiančius atliekų tvarkymo sektoriaus poreikius, peržiūrimi reguliariai (ne rečiau kaip kartą per metus).

42 lentelė. Plano įgyvendinimo vertinimo rodikliai

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vertinimo rodiklis** | **Matavimo vnt.** | **Tarpiniai rezultatai** | | | **2027 m. uždavinys** |
| **2024 m.** | **2025 m.** | **2026 m.** |
| **1 tikslas. Skatinti tvarią komunalinių atliekų susidarymo prevenciją** | | | | | | |
| 1.1 | Vienam gyventojui susidarantis maisto-virtuvės atliekų kiekis | kg / gyv. | ≤ 70 | ≤ 69 | ≤ 67 | **≤ 66** |
| 1.2 | Vienam gyventojui susidarantis žaliųjų atliekų kiekis | kg / gyv. | ≤ 145 | ≤ 141 | ≤ 138 | **≤ 136** |
| 1.3 | Lietuvoje ir Lazdijų r. sav. vienam gyventojui susidarančių PA ir AŽ kiekio pokytis lyginant su praėjusiais metais | kg / gyv. | (A) < (L) | (A) < (L) | (A) < (L) | **(A) < (L)[[26]](#footnote-26)** |
| 1.4 | Vienam gyventojui susidarantis tekstilės atliekų kiekis | kg / gyv. | ≤ 22 | ≤ 24 | ≤ 36 | **≤ 28** |
| 1.5 | Vienam gyventojui susidarantis higienos priemonių atliekų (pvz. sauskelnių) atliekų kiekis | kg / gyv. | < 30 | < 30 | < 30 | **< 30** |
| 1.6 | Vidutinis KA susidarymo pokytis 2022-2027 m. | Proc./ metus | < 1,7 | < 1,7 | < 1,7 | **< 1,7** |
| 1.7 | Bešeimininkių atliekų kiekio pokytis lyginant su 2020-2022 m. vidurkiu | Proc. | < 20 | < 30 | < 40 | **< 50** |
| **2 tikslas. Plėsti komunalinių atliekų tvarkymą susidarymo vietoje bei rūšiuojamąjį surinkimą** | | | | | | |
| 2.1 | Rūšiuojamuoju būdu surinktų maisto-virtuvės atliekų, žaliųjų atliekų ir susidarančių maisto-virtuvės, žaliųjų atliekų kiekio santykis | Proc. | ≥ 69 | ≥ 71 | ≥ 73 | **≥ 75** |
| 2.2 | Rūšiuojamuoju būdu surinktų PA ir AŽ ir susidarančių PA ir AŽ kiekio santykis | Proc. | ≥ 70 | ≥ 73 | ≥ 75 | **≥ 80** |
| 2.3 | Rūšiuojamuoju būdu surinktų kitų atliekų ir susidarančių kitų atliekų kiekio santykis | Proc. | ≥ 45 | ≥ 55 | ≥ 75 | **≥ 80** |
| **3 tikslas. Padidinti pakartotinai naudoti paruošiamų, perdirbamų komunalinių atliekų kiekį ir mažinti šalinimą** | | | | | | |
| 3.1 | Pakartotinai naudoti perduotų daiktų kiekis | tonos | - | - | - | **≥ 141** |
| 3.2 | Perduotų perdirbti / perdirbtų KA kiekis lyginant su susidarančiu KA kiekiu | Proc. | ≥ 75 | ≥ 80 | ≥ 50 | **≥ 55** |
| 3.3 | Pašalintų KA dalis nuo susidarančių KA | Proc. | < 11 | < 10 | < 9 | **< 8** |
| 3.4 | Komunalinių atliekų tvarkymo veikloje susidarančių CO2 emisijų pokytis | t CO2e | M < M + 1[[27]](#footnote-27) | M < M + 1 | M < M + 1 | M < M + 1 |

## 2.3 Komunalinių atliekų tvarkymo 2023-2027 m. vertinimas

### 2.3.1 Komunalinių atliekų susidarymo prognozė

Komunalinių atliekų susidarymą veikia įvairūs veiksniai, iš kurių pagrindiniai tiesioginiai:

* **Gyventojų skaičius ir jo pokyčiai.** Vietovėse, kuriose gyvena daugiau gyventojų, susidaro daugiau atliekų.
* **Ekonominis vystymasis ir vartojimo modeliai**. Aukštesnis ekonomikos išsivystymo lygis dažnai koreliuoja su padidėjusiu vartojimu ir vartotojiškumu, dėl kurio susidaro daugiau atliekų.
* **Atliekų tvarkymo infrastruktūra ir praktika.** Atliekų tvarkymo infrastruktūros prieinamumas ir veiksmingumas atlieka lemiamą vaidmenį eliminuojant nelegalų atliekų šalinimą ar kt. tvarkymą bei veikia atliekų susidarymą.
* **Teisės aktų ir reguliavimo sistemos.** Vyriausybės politika, reglamentai ir teisės aktai, susiję su atliekų tvarkymu, gali reikšmingai paveikti atliekų susidarymo rodiklius.

Prognozuojant Lazdijų rajono savivaldybės komunalinių atliekų susidarymo ir tvarkymo pokyčius toliau atsižvelgiama į visus šiuos veiksnius.

Vertinant gyventojų skaičiaus pokytį rajone remiamasi paskutinių 5 m. gyventojų skaičiaus pokyčio vidutiniais duomenimis, kadangi laikomasi nuostatos, kad jie geriausiai atsipinti aktualias populiacijos tendencijas.

43 lentelė. Lazdijų r. sav. ir Alytaus regiono gyventojų skaičiaus pokyčio prognoze

| **Teritorija** | **2021** | **2023** | **2025** | **2027** |
| --- | --- | --- | --- | --- |
| Lazdijų r. sav. | 18.247 | 17.452 | 16.829 | 16.228 |
| **Alytaus regionas iš viso** | **167.155** | **164.401** | **162.821** | **161.296** |

Šaltinis: sudaryta autorių

Komunalinių atliekų susidarymo vienam gyventojui prognozė parengta atsižvelgiant į istorinių atliekų susidarymo ir ekonominio vystymosi duomenų priklausomybę. Rengiant prognozę laikomasi nuostatos, kad Lietuvos BVP iki 2025 m. augs pagal [Europos Komisijos parengtą ekonominio vystymosi scenarijų](https://economy-finance.ec.europa.eu/economic-surveillance-eu-economies/lithuania/economic-forecast-lithuania_en#:~:text=Lithuania's%20real%20GDP%20is%20expected,be%20boosted%20by%20RRF%20funds.), o nuo 2016 iki 2027 m. ekonomikos augimas bus artimas paskutinių 10 m. vidurkiui, t. y. sudarys ~2,2 proc.

44 lentelė. KA susidarymo vienam gyventojui prognozė

| **Teritorija** | **2021** | **2023** | **2025** | **2027** |
| --- | --- | --- | --- | --- |
| Lazdijų r. sav. | 435 | 444 | 460 | 475 |
| **Alytaus regionas iš viso** | **477** | **487** | **505** | **521** |

Šaltinis: sudaryta autorių

Įvertinus Lazdijų rajono savivaldybės gyventojų skaičiaus bei komunalinių atliekų susidarymo vienam gyventojui pokyčius parengtos komunalinių atliekų susidarymo rajone prognozės. Konservatyviu vertinimu, atsižvelgiant į šalies ekonominį augimą KA susidarymas savivaldybėje 2027 m. turėtų sumažėti iki ~7,7 tūkst. t. ir sudarys ~9,1 proc. visų regione susidarančių KA.

45 lentelė. Komunalinių atliekų susidarymo prognozė

| **Teritorija** | **2021** | **2023** | **2025** | **2027** |
| --- | --- | --- | --- | --- |
| Lazdijų r. sav. | 7.943 | 7.745 | 7.748 | 7.713 |
| **Alytaus regionas iš viso** | 79.769 | 80.122 | 82.388 | 84.334 |

Šaltinis: sudaryta autorių

Komunalinių atliekų sudėties prognozė 2023-2027 m. parengta atsižvelgiant į keliamus atliekų susidarymo prevencijos tikslus bei planuojamas taikyti priemones. Vertinant komunalinių atliekų susidarymo laikomasi prielaidų, kad ateityje biologiškai skaidžių atliekų kiekis tenkantis vienam gyventojui nežymiai mažės (nuo 222 iki 218 kg /gyv.) dėl lokaliai taikomų prevencijos priemonių, tačiau ekonominiai pokyčiai ir vartojimo augimas toliau lems pakuočių atliekų kiekio augimą (nuo 112 iki 139 kg/ gyv.). Aukštas vartojimo lygis, infrastruktūros plėtra ir atliekų tvarkymo paslaugos prieinamumo sąlygų gerinimas didins ir kitų atliekų (tekstilės, didžiųjų bei kt.) atliekų susidarymą (nuo 102 iki 119 kg /gyv.).

46 lentelė. Susidarančių komunalinių atliekų sudėties prognozė 2023-2027 m.

| **Atliekų kategorija** | **Susidariusios KA, tonos** | | |
| --- | --- | --- | --- |
| **2023** | **2025** | **2027** |
| **Savivaldybėje susidariusios KA** | **7.745** | **7.748** | **7.713** |
| Biologiškai skaidžios atliekos | 4.101 | 3.816 | 3.530 |
| Žaliosios atliekos | 2.590 | 2.398 | 2.207 |
| Medienos atliekos | 14 | 14 | 13 |
| Maisto ir virtuvės atliekos | 1.258 | 1.164 | 1.071 |
| Kitos biologiškai skaidžios atliekos | 240 | 240 | 239 |
| Pakuočių atliekos ir antrinės žaliavos | 2.083 | 2.167 | 2.255 |
| Popieriaus ir kartono atliekos | 371 | 386 | 401 |
| Plastikų atliekos | 572 | 595 | 619 |
| Kombinuotų pakuočių atliekos | 64 | 67 | 70 |
| Metalų atliekos | 158 | 165 | 171 |
| Stiklo atliekos | 735 | 764 | 795 |
| Mišrios pakuotės | 20 | 20 | 21 |
| Kitos pakuotės | 163 | 170 | 177 |
| Medinės pakuotės | - | - | - |
| Kitos atliekos | 1.562 | 1.764 | 1.928 |
| Inertinės atliekos | 7 | 5 | 4 |
| Tekstilės atliekos | 397 | 426 | 454 |
| Elektros ir elektroninės įrangos atliekos | 87 | 98 | 107 |
| Baterijų ir akumuliatorių atliekos | 0 | 0 | 0 |
| Pavojingosios atliekos | 3 | 4 | 4 |
| Didelių gabaritų atliekos | 498 | 602 | 729 |
| Kitos atliekos (įskaitant higienos atliekas) | 569 | 629 | 629 |

Šaltinis: ARATC

### 2.3.2 Komunalinių atliekų prevencija ir pakartotinis naudojimas

Atliekų prevencija arba atliekų mažinimas yra pagrindinė koncepcija siekiant tvaraus vystymosi. Pasaulyje, kovojančiame su aplinkosaugos iššūkiais, atliekų prevencija yra itin svarbi išteklių išsaugojimo, ekosistemų apsaugos ir neigiamo žmogaus veiklos poveikio aplinkai mažinimo strategijos dalis. Skatindama atsakingą vartojimą, efektyvią gamybą ir novatoriškus sprendimus, atliekų prevencija skatina perėjimą prie žiedinės ekonomikos ir atveria kelią ekologiškesnei ateičiai, kadangi:

* padeda išsaugoti gamtos išteklius, tokius kaip mineralai, vanduo ir energija, mažinant žaliavų poreikį ir gavybos bei gamybos procesų poreikį;
* užkertant kelią atliekų išmetimui, ribojamas kenksmingų medžiagų, įskaitant teršalus ir šiltnamio efektą sukeliančias dujas, išmetimas į aplinką, taip sumažinant klimato kaitą, oro taršą ir vandens taršą;
* sumažindama aplinkos blogėjimą ir skatindama socialinį bei ekonominį stabilumą atitinka darnaus vystymosi principus.

Lazdijų rajono savivaldybė atliekų prevencijos srityje planuojamas kompleksas į visuomenės švietimą, informavimą, atsakingą vartojimą ir pakartotinį naudojimą nukreiptų priemonių, kurios leistų užtikrinti, kad KA susidarymas 2023-2027 m. augtų lėčiau nei 2014-2020 m. Didžiausias dėmesys skiriamas maisto-virtuvės, žaliųjų, pakuočių ir antrinių žaliavų, higienos priemonių prevencijai:

* **Maisto-virtuvės atliekų prevencijos** srityje be gyventojų švietimo ir informavimo taip pat siekiama užtikrinti, kad nenaudojamas maistas būtų paskirstomas tiems, kam jo reikia ir panaudojamas: 1) įvertinama galimybė mažinti vietinę rinkliavą maistą aukojančioms organizacijoms, 2) bendradarbiaujama ir viešinama informacija apie ekoturgelius, 3) platinamos rekomendacijos, praktiniai patarimai kaip sumažinti maisto-virtuvės atliekų susidarymą namų ūkiuose, maitinimo įstaigose ar renginiuose.
* **Žaliųjų atliekų prevencijos** sityje imamasi konkrečių veiksmų, padedančių išvengti žaliųjų atliekų susidarymo, t. y. planuojama: 1) įgyvendinti žolės robotizuoto pjovimo ir mulčiavimo projektus, 2) sėjant vejas, skatinti viešosiose teritorijose, naudoti žemaūgių žolių sėklas.
* **Pakuočių ir antrinių žaliavų** susidarymo vengimo srityje koncentruojamasi į vienkartinių pakuočių ar kt. medžiagų naudojimo atsisakymą: 1) dalinant daugkartinio naudojimo gaminius, 2) įrengiant geriamojo vandens stoteles gyventojų traukos centruose bei 3) pasitelkiant informacinių technologinių sprendimus, atsisakyti popierinių sąskaitų už savivaldybėje teikiamas komunalines paslaugas jas pakeičiant elektroninėmis.
* **Higienos priemonių atliekų** susidarymo vengimo srityje planuojama savivaldybėje registruotiems naujagimiams neatlygintinai dovanoti daugkartinių sauskelnių komplektus, vykdyti visuomenės informavimo programas bei edukacijas apie asmeninės higienos priemonių ženklinimą, įsigijimą, naudojimą ir rūšiavimą.

Atliekų tvarkymą reglamentuojančiuose teisės aktuose bei strateginiuose dokumentuose produktų ar jų sudedamųjų dalių paruošimas naudoti pakartotinai yra išskirtas kaip atskiras atliekų prevencijos ir tvarkymo prioritetas, todėl savivaldybėje numatoma vystyti paruošimo naudoti pakartotinai / pakartotinio naudojimo tinklų infrastruktūrą:

* modernizuoti rūšiavimo centruose esančius daiktų mainų punktus – Mainukus;
* įdiegti mobilaus konteinerio paslaugą, kuri sudarytų sąlygas daugiabučių namų gyventojams nemokamai atiduoti pakartotiniam naudojimui tinkamus daiktus;
* sudaryti sąlygas mainytis tinkamais naudoti remonto ir statybinių medžiagų ir priemonių likučiais.

Visos šios priemonės leis labiau integruoti pakartotinio naudojimo filosofiją ir praktiką į nusistovėjusį gyvenimo ritmą, t .y. sudarys geresnes ir patogesnes infrastruktūros prieinamumo sąlygas regiono gyventojams. Planuojama, kad įgyvendinus visas suplanuotas pakartotinio naudojimo priemones Lazdijų rajone iki 2027 m. pakartotinai panaudotų daiktų apimtys išaugs ne mažiau kaip 5 kartus.

### 2.3.3 Biologinių atliekų tvarkymas

ŽALIOSIOS ATLIEKOS

Lazdijų r. sav. iki 2027 m. siekiama padidinti namų ūkiuose sukompostuotų bei rūšiuojamuoju būdu surinktų žaliųjų atliekų dalį lyginant su susidarymu. Planuojama toliau skatinti atliekų turėtojus kompostuoti biologines atliekas namų ūkio sąlygomis aprūpinant juos kompostavimo dėžėmis / konteineriais bei parengiant tinkamų kompostuoti maisto-virtuvės ir žaliųjų atliekų rekomendacijas.

MAISTO-VIRTUVĖS ATLIEKOS

Valstybiniame atliekų prevencijos ir tvarkymo 2021-2027 metų plane numatyta užduotis – iki 2024 m. aprūpinti namų ūkius biologinių atliekų surinkimo priemonėmis urbanizuotose vietovėse, kuriose daugiau nei 2.000 gyventojų, arba užtikrinti kompostavimą šių atliekų susidarymo vietose.

Lazdijų r. sav. siekiama aprūpinti konteineriais ir kibirėliais visus juridinius asmenis teritorijose, kur vykdomas MA surinkimas. Laikomasi nuostatos, kad kaimiškose bei labiau nutolusiose mažos gyventojų koncentracijos teritorijose, kuriose MA surinkimas iš individualių valdų yra ekonomiškai neefektyvus, MA turėtų būti kompostuojamos.

### 2.3.4 Pakuočių atliekų ir antrinių žaliavų tvarkymo ateityje vertinimas

Vadovaujantis atliekų prevencijos ir tvarkymo prioritetų eiliškumu, ypatingas dėmesys turi būti skiriamas komunalinių atliekų perdirbimui ir antrinių žaliavų gamybai, prieš tai atskyrus netinkamas perdirbti atliekas. Atsižvelgiant į tai ir toliau būtina atskirti kuo daugiau PA ir AŽ rūšiuojamuojo surinkimo būdu, kadangi tokios žaliavos yra geresnės kokybės ir tinkamesnės perdirbimui nei išskirtos iš MKA srauto mechaninio rūšiavimo įrenginiuose, tol kol į MKA patenka reikšminga dalis maisto-virtuvės atliekų.

Siekiant šio tikslo rūšiavimo konteineriais Lazdijų r. sav. planuojama aprūpinti visus atliekų turėtojus, įskaitant juridinius asmenis, ypatingą dėmesį skiriant apgyvendinimo ir turizmo paslaugų sektoriui. Siekiant geresnės rūšiavimo kokybės ir toliau planuojama įgyvendinti PA ir AŽ konteinerių rūšiavimo monitoringo ir kontrolės programas, organizuoti įvarius mokymus bei dalintis gerąja praktika.

Įgyvendinus maisto-virtuvės, žaliųjų atliekų pirminio rūšiavimo priemones ir sugebėjus reikšmingai sumažinti šių atliekų dalį MKA toliau planuojama plastiko, metalų, įskaitant pakuotes, atliekas rinkti kartu su MKA. Toks šių atliekų surinkimo būdas niekaip neigiamai nepaveiktų antrinių žaliavų kokybės bet leistų reikšmingai sumažinti su atliekų surinkimu ir transportavimu susijusį neigiamą poveikį aplinkai bei efektyviai išnaudoti modernizuotus mechaninio rūšiavimo įrenginius.

### 2.3.5 Kitų atliekų tvarkymo ateityje vertinimas

Remiantis Valstybiniu atliekų prevencijos ir tvarkymo 2021-2027 metų planu, savivaldybėms numatytos šios rūšiuojamojo surinkimo plėtros užduotys:

* sudaryti galimybę surinkti buityje susidarančias išrūšiuotas statybines atliekas;
* atskirai surinkti baldų, elektros ir elektroninės įrangos, baterijų ir akumuliatorių atliekas. Savivaldybės privalo užtikrinti, kad jų organizuojamos komunalinių atliekų tvarkymo sistemos neatsisakytų priimti baterijų ir akumuliatorių atliekų iš gyventojų arba suteikti galimybę atliekų tvarkytojams aprūpinti gyventojus šiomis priemonėmis;
* iki 2025 m. aprūpinti gyventojus surinkimo priemonėmis buityje susidarančioms tekstilės atliekoms surinkti arba suteikti galimybę atliekų tvarkytojams aprūpinti gyventojus šiomis priemonėmis;
* iki 2026 m. užtikrinti galimybę atiduoti atskirai surinktas buityje susidarančias pavojingąsias atliekas;
* pastatyti specialius konteinerius tekstilės, pavojingosioms, statybinėms atliekoms surinkti arba užtikrinti gyventojams kitas priemones ir būdus buityje susidarančioms tekstilės, pavojingosioms ir statybinėms atliekoms atskirai surinkti (apvažiuojamasis surinkimas ne rečiau kaip 4 kartus per metus, individuali atliekų išvežimo paslauga pagal gyventojo užsakymą, specialūs maišai ar kitos priemonės).

Siekiant VAPTP nurodytų užduočių įgyvendinimo, atskiras išvardintų atliekų surinkimas numatomas vykdyti per DGASA (bendradarbiaujant su gamintojais ir importuotojais, organizuojančiais elektros ir elektroninės įrangos atliekų tvarkymą bei apmokestinamųjų gaminių tvarkymą). Gyventojams, taip pat bus siūlomi kiti atskiro surinkimo būdai – surinkimas apvažiavimo būdu bei kitomis priemonėmis (papildančios sistemos, esant poreikiui – baterijų dėžučių įrengimas daugiabučiuose namuose ir kt.).

Planuojama, kad buityje naudojamos elektros ir elektroninės įrangos atliekų bei naudotų padangų tvarkymo veikla ir toliau bus organizuojama bendradarbiaujant su licencijuotomis elektros ir elektroninės įrangos bei padangų gamintojų ir importuotojų organizacijomis, kurios ir toliau vykdys įsipareigojimus, numatytus teisės aktų nustatyta tvarka.

RŪŠIAVIMO CENTRŲ TINKLO PLĖTRA

Įgyvendinant Valstybiniame atliekų tvarkymo 2021-2027 metų plane numatytą užduotį iki 2027 m. išplėsti DGASA tinklą ne didesniu kaip 15 km atstumu nuo gyvenamųjų teritorijų, o miestuose – vieną DGASA 10 km atstumu tarp tokių aikštelių arba aprūpinančią bent 40.000 gyventojų, iki 2026 m., planuojama įrengti naują rūšiavimo centrą Krosnoje.

PAVOJINGŲJŲ ATLIEKŲ SURINKIMAS IR TVARKYMAS

Planuojama, kad pavojingųjų atliekų surinkimas bus vykdomas rūšiavimo centruose ir apvažiavimo būdu bei pagal individualius užsakymus, o siekiant sumažinti šių atliekų susidarymą bus rengiamos atsakingo apsipirkimo, atnaujinimo ir priežiūros, rūšiavimo edukacijos švietimo ir kitose įstaigose.

Sudarant su gamintojais ir importuotojais ar jų įsteigtomis organizacijomis sutartis dėl KA tvarkymo sistemą papildančių atliekų tvarkymo sistemų, bus siekiama, kad pavojingųjų atliekų srautai, kuriuos techniškai ir organizaciniu požiūriu galima surinkti, būtų surenkami tiesiogiai iš atliekų turėtojų, įrengiant specialius konteinerius įmonių, įstaigų ar organizacijų patalpose

TEKSTILĖS ATLIEKŲ SURINKIMAS

Vertinama, kad įgyvendinus atliekų prevencijos ir tvarkymo plane numatytas priemones, 2027 m. vienam gyventojui susidarantis tekstilės atliekų kiekis nebus aukštesnis nei 28 kg/gyv. Tekstilės atliekų atskiras surinkimas toliau numatomas per plečiamas rūšiavimo centrų ir konteinerinę sistemas.

Pakartotinam naudojimui tinkamų tekstilės atliekų dalis šiuo metu sudaro tik apie 10 proc. visos surinktos tekstilės, kadangi nei Lietuvos mastu, nei kaimyninėse šalyse nėra perdirbimo pajėgumų. Atsižvelgiant į tai iki 2027 m. planuojama įdiegti tekstilės atliekų perdirbimo įrenginius (I etapas – tekstilės išplaušinimo ir terminio formavimo įrenginiai).

### 2.3.6 Po pirminio rūšiavimo likusių komunalinių atliekų tvarkymas

Mišrios komunalinės atliekos kelia didelių iššūkių atliekų tvarkymo sistemoms tiek Lietuvoje, tiek ES. Šie iššūkiai yra susiję su MKA sudėtimi bei tvariomis atliekų tvarkymo praktikos galimybėmis, t. y. mišrios komunalinės atliekos apima daugybę medžiagų, įskaitant organines atliekas, plastiką, popierių, stiklą, metalus ir kt., todėl dėl įvairios sudėties jas sunku rūšiuoti ir tvarkyti.

Lazdijų r. sav. MKA kiekvienais metais mažėja. 2021 m. MKA sudarė ~35 proc. visų susidariusių komunalinių atliekų. MKA sudėtyje esančios maisto-virtuvės (36%), popieriaus ir kartono (4%), plastiko (5%), stiklo (7%), tekstilės (9%) ir kitos atliekos (30%) sudarė 92 proc. visų susidariusių MKA. Tikėtina, kad ateityje toliau vystant maisto-virtuvės atliekų, pakuočių atliekų ir antrinių žaliavų, tekstilės atliekų pirminio rūšiavimo ir paruošimo perdirbti infrastruktūrą didžiausią iššūkį kels į MKA patenkančios kitos atliekos, kurių sudėtyje dominuoja higienos atliekos, pelenai, smulki inertinė frakcija ir biologinių atliekų likučiai. Siekiant spręsti klausimus susijusius su šių po rūšiavimo likusių atliekų tvarkymu, iki 2027 m. regione planuojama:

* Įdiegti biologinio apdorojimo įrenginiuose sauskelnių biologinio apdorojimo technologinį procesą.
* Įrengti perdirbimui ir energijos gamybai netinkamų atliekų (smulkiosios inertinės frakcijos po mechaninio ir biologinio apdorojimo, rūšiavimo ir kitų atliekų tvarkymo veiklų) stabilizavimo įrenginius su atskiru technologiniu procesu užpildymo atliekomis veiklai vykdyti, kuris apimtų biologinį, mechaninį apdorojimą, saugojimo vietos įrengimą ir kitus reikalingus procesus.
* Ruošti pelenus ir sąšlavas užpildymo atliekomis arba Alytaus regiono nepavojingų atliekų sąvartyno perdengimo veikloms vykdyti.

Po pirminio ir antrinio rūšiavimo likusios energetinę vertę turinčios atliekos planuojama toliau naudoti atliekų deginimo įrenginiuose ir tik likusias, nepanaudojamas atliekas šalinti.

### 2.3.7 Komunalinių atliekų šalinimas

Susidariusios netinkamos perdirbti ir panaudoti atliekos ir toliau bus šalinamos nepavojingų atliekų sąvartyne, tačiau jų apimtis kiekvienais metais mažės. Siekiant dar labiau sumažinti atliekų šalinimo įrenginių ir procesų poveikį aplinkai ketinama parengti naują Alytaus regiono nepavojingų atliekų sąvartyno tvarkymo techninį projektą, kuriame būtų numatytos naujos aplinkosauginės ir eksploatacinės, aplinkos kokybės gerinimo, dujų surinkimo ir utilizavimo sistemos, teritorijos panaudojimo kitoms veikloms vykdyti ir kt. reikalingos priemonės.

### 2.3.8 Komunalinių atliekų tvarkymo prognozė

Siekiant įgyvendinti valstybiniame atliekų tvarkymo plane nustatytus pirminio komunalinių atliekų rūšiuojamuojo surinkimo uždavinius iki 2027 m. ypatinga pažanga turės būti padaryta maisto-virtuvės namudinio kompostavimo, surinkimo bei tekstilės ir kitų atliekų (didelių gabaritų, higienos ir kt.) surinkimo srityje. Įgyvendinant numatytas užduotis atskirai surenkamų ir sukompostuotų atliekų kiekis turėtų išaugti nuo 5,1 iki 6,1 tūkst. t.

47 lentelė. Komunalinių atliekų atskiro surinkimo prognozė 2023-2027 m.

| **Atliekų kategorija** | **Susidariusios KA, tonos** | | | | **Surinkta, sukompostuota KA dalis lyginant su susidarymu** | |
| --- | --- | --- | --- | --- | --- | --- |
| **2021** | **2023** | **2025** | **2027** |
| Atskirai surenkamų, sukompostuotų KA dalis lyginant su susidarymu | 64% | 69% | 74% | 80% |
| **2021 m.** | **2027 m.** |
| **Savivaldybėje susidariusios KA** | **5.109** | **5.315** | **5.727** | **6.140** | **64%** | **80%** |
| Biologiškai skaidžios atliekos | 2.982 | 2.993 | 3.014 | 3.035 | 74% | 86% |
| Žaliosios atliekos | 2.618 | 2.522 | 2.332 | 2.141 | 97% | 97% |
| Medienos atliekos | 3 | 5 | 9 | 13 | 19% | 97% |
| Maisto ir virtuvės atliekos | 313 | 379 | 511 | 643 | 24% | 60% |
| Kitos biologiškai skaidžios atliekos | 48 | 86 | 163 | 239 | 100% | 100% |
| Pakuočių atliekos ir antrinės žaliavos | 1.466 | 1.550 | 1.716 | 1.883 | 72% | 84% |
| Popieriaus ir kartono atliekos | 249 | 271 | 316 | 361 | 68% | 90% |
| Plastikų atliekos | 419 | 428 | 446 | 464 | 75% | 75% |
| Kombinuotų pakuočių atliekos | 27 | 29 | 33 | 36 | 43% | 52% |
| Metalų atliekos | 70 | 82 | 105 | 129 | 45% | 75% |
| Stiklo atliekos | 522 | 561 | 638 | 716 | 72% | 90% |
| Mišrios pakuotės | 19 | 15 | 8 | - | 100% | 0% |
| Kitos pakuotės | 160 | 163 | 170 | 177 | 100% | 100% |
| Medinės pakuotės | - | - | - | - | 0% | 100% |
| Kitos atliekos | 661 | 773 | 997 | 1.222 | 36% | 63% |
| Tekstilės atliekos | 107 | 131 | 179 | 227 | 28% | 50% |
| Elektros ir elektroninės įrangos atliekos | 97 | 99 | 103 | 107 | 93% | 100% |
| Baterijų ir akumuliatorių atliekos | 0 | 0 | 0 | 0 | 100% | 100% |
| Pavojingosios atliekos | 4 | 4 | 4 | 4 | 100% | 100% |
| Didelių gabaritų atliekos | 453 | 498 | 602 | 729 | 100% | 100% |
| Higienos atliekos | - | - | 108 | 154 | - | 57% |
| Kitos atliekos | - | - | - | - | - | - |

Šaltinis: ARATC

Net ir įgyvendinus valstybiniame plane 2027 m. nustatytus atskiro surinkimo užduotis pirminio rūšiavimo metu surinktų ir perdirbamų, pakartotiniam naudojimui paruoštų atliekų kiekis regione sudarys ~533 proc. visų susidariusių atliekų, t. y. nepasieks valstybiniu mastu 2025 m. iškeltos 55 proc. ribos vien pirminio rūšiavimo dėka.

12 paveikslas. Rūšiavimo būdu surinktų ir pakartotiniam naudojimui paruoštų, perdirbtų atliekų kiekis

Šaltinis: sudaryta autorių

Nuo 2027 m. iš MKA atskirtos biologiškai skaidžios atliekos, mineralinės medžiagos nebebus laikomos perdirbamomis, o jų panaudojimas sąvartyno eksploatacijoje bus prilyginamas šalinimui, todėl valstybiniame plane nustatyti komunalinių atliekų perdirbimo ir paruošimo pakartotiniam naudojimui bei komunalinių atliekų šalinimo uždaviniai gali būti pasiekti tik nuosekliai įgyvendinant MBA įrenginių modernizavimo projektus, kurie leis apdoroti higienos atliekas, išgauti santykinai didesnį PA ir AŽ kiekį iš MKA, bei užpildymo operacijoms paruošti energetinės vertės neturinčias atliekas.

13 paveikslas. Pakartotiniam naudojimui paruoštų, perdirbtų atliekų kiekis

Šaltinis: sudaryta autorių

Pasiekus nustatytus pirminio rūšiavimo, perdirbimo ir paruošimo pakartotiniam naudojimui uždavinius sąvartyne šalintinų atliekų kiekis 2027 m. galėtų sumažėti iki 4 proc. visų susidarančių KA, priklausomai nuo atliekų panaudojimo deginimo įrenginiuose apimties.


14 paveikslas. Sąvartyne šalinamų atliekų kiekis

Šaltinis: sudaryta autorių

### 2.3.9 Poveikio vietinės rinkliavos už komunalinių atliekų iš atliekų turėtojų ir atliekų tvarkymą dydžiui vertinimas

Lazdijų rajono savivaldybės atliekų prevencijos ir tvarkymo 2021-2027 m. plane numatytos priemonės turės teigiamą poveikį atliekų turėtojų išlaidoms už komunalinių atliekų surinkimą ir atliekų tvarkymą. Planuojama, kad augančios pirminio rūšiavimo apimtys mažins namų ūkių išlaidas. Atitinkama rūšiavimo apimčių ir namų ūkių išlaidų priklausomybė pastebima atliekų tvarkymo regionų masteliu.

15 paveikslas. Vidutinių namų ūkių išlaidų ir pirminio rūšiavimo apimčių santykis

 Šaltinis: LRATCA

Augant pirminio rūšiavimo apimtims mažės mišrių komunalinių atliekų kiekis, todėl atitinkamai mažės atliekų tvarkymo (pvz. panaudojimo deginimo įrenginiuose, taršos mokesčio ir kt.) sąnaudos, o didžiąją dalį pirminio rūšiavimo metu surinktų atliekų tvarkymo privalės finansuoti gamintojų ir importuotojų organizacijos. 2027 m. pakankama apimtimi atskyrus maisto-virtuvės atliekas ir pradėjus rinkti plastiko atliekas kartu su MKA, mišriame sraute šiuo metu esančių pakuočių atliekų tvarkymo išlaidas privalės padengti gamintojai ir importuotojai, todėl MKA tvarkymo išlaidos mažės. Ilgainiui gamintojų atsakomybė bus pradėta taikyti ir tekstilės, baldų atliekoms, todėl jų tvarkymas bus finansuojamas gamintojų ir importuotojų organizacijų lėšomis.

Namų ūkių išlaidas neigiamai reikšmingiausiai veiks augantys ir nauji mokesčiai (pvz. taršos mokestis už sąvartyne šalinamas atliekas, taršos mokestis už deginimo įrenginiuose panaudojamas atliekas), investicijos į savivaldybės, regioninę infrastruktūrą bei naujos infrastruktūros eksploatacija. Savivaldybėje planuojamos šios didžiausią reikšmę turinčios investicijos:

* Rūšiavimo centro Krosnoje įrengimas (333 tūkst. Eur);

Regioniniu mastu reikšmingos investicijos planuojamos į šią infrastruktūrą:

* Kompostavimo aikštelių Druskininkuose ir Prienuose rekonstravimas bei papildomos technikos įsigijimas (3,35 mln. Eur);
* Mechaninio rūšiavimo įrenginių modernizavimas (1,7 mln. Eur);
* Tekstilės atliekų perdirbimo įrenginių diegimas (1,5 mln. Eur);
* Takniškių atliekų tvarkymo technologijų parke esančios atliekų rūšiavimo aikštelės modernizavimas (0,5 mln, Eur);
* Netinkamų perdirbimui ir energijos gamybai atliekų stabilizavimo įrenginių įdiegimas (2 mln. Eur).

Alytaus regiono savivaldybės KA tvarkymo infrastruktūros vystymo ir eksploatavimo išlaidas dalinasi solidariai, todėl išlaidų pokyčio poveikis nagrinėjamas regioniniu mastu. Vertinama, kad atitinkama infrastruktūra padidins komunalinių atliekų tvarkymo išlaidas ~0,85 mln. Eur per metus. Sutaupymai, susiję su nustatytų uždavinių įgyvendinimu, taršos mokesčių, įrenginių eksploatacijos, atliekų surinkimo sąnaudų bei kt. sutaupymais galėtų siekti ~0,9-1,0 mln. Eur. Atsižvelgiant į tai galima teigti, kad namų ūkių išlaidų sutaupymai būtų neženklūs, o paslaugų įkainiai nepakitę. Kitą vertus labai tikėtina, kad alternatyviu infrastruktūros nevystymo atveju namų ūkių išlaidos ateityje augtų.

48 lentelė. Vidutinės namų ūkių vietinės rinkliavos išlaidos Alytaus regione[[28]](#footnote-28)

| **Savivaldybė** | **Vidutinės VR išlaidos, Eur/namų ūkis, 2021 m.** | **Vidutinės VR išlaidos, Eur/namų ūkis, 2027 m.** |
| --- | --- | --- |
| Alytaus m. | 49,72 | 48,73 |
| Alytaus r. | 42,90 | 42,04 |
| Birštono | 46,14 | 45,22 |
| Druskininkų | 41,12 | 40,3 |
| Lazdijų r. | 41,55 | 40,72 |
| Prienų r. | 58,16 | 57,00 |
| Varėnos r. | 46,31 | 45,38 |

Šaltinis: ARATC

Komunalinių atliekų tvarkymo paslauga iki 2023 m. buvo vienintelė viešoji paslauga, kurios kaina nereguliuojama. Siekiant sukurti efektyvesnę KA tvarkymo paslaugų apmokestinimo sistemą, 2021 m. gruodžio 23 d. priimti Lietuvos Respublikos atliekų tvarkymo įstatymo pakeitimai (įsigaliojo 2023 m. sausio 1 d.) dėl reguliuojamos komunalinių atliekų tvarkymo kainodaros įvedimo, suteikiant papildomas funkcijas nepriklausomai reguliavimo institucijai – Valstybinei energetikos reguliavimo tarybai (VERT).

Nuo 2023 m., įsigaliojus naujam reguliavimui, VERT pagal patvirtintą Komunalinių atliekų tvarkymo regioninės kainos nustatymo metodiką nustatys regionines komunalinių atliekų tvarkymo paslaugų kainas ir prižiūrės, kaip jos taikomos. Regioninė kaina bus nustatoma 3 metų laikotarpiui, kurią sudarys ARATC reguliuojama kaina, pagrįsta būtinosiomis sąnaudomis. Į regioninę kainą nebus įskaičiuojama:

* komunalinių atliekų surinkimo ir vežimo sąnaudos;
* komunalinių atliekų tvarkymo lėšų administravimo sąnaudos;
* komunalinių atliekų tvarkymo sistemos administravimo sąnaudos.

Visos planuojamos vykdyti, vykdomos ar įvykdytos investicijos, susijusios su reguliuojama veikla, privalės būti pagrįstos ir suderintos su VERT. Taip pat, Lietuvos Respublikos atliekų tvarkymo įstatymo pakeitime numatyta, kad ARATC privalės sumokėti VERT 0,95 proc. praėjusių kalendorinių metų reguliuojamos veiklos pajamų.

Lazdijų r. sav. taryba, atsižvelgiant į VERT nustatytą regioninę kainą, taip pat, vadovaujantis 2013 m. liepos 24 d. Lietuvos Respublikos Vyriausybės nutarimu Nr. 711 dėl vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo bei savivaldybių vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo teisės aktais, pridėdamos savivaldybės komunalinių atliekų tvarkymo administravimo, komunalinių atliekų tvarkymo lėšų administravimo sąnaudas ir komunalinių atliekų surinkimo iš atliekų turėtojų ir vežimo paslaugų kainą, privalės pagal naują tvarką nustatyti rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžius.

Nustatant vietinę rinkliavą už komunalinių atliekų surinkimą ir tvarkymą ypatingai svarbu išlaikyti LR atliekų tvarkymo įstatyme nustatytus proporcingumo, nediskriminavimo bei solidarumo principus. Pastarasis principas reiškia, kad palankesnes sąlygas dėl ekonominių, gyvenamosios vietos, atstumo iki atliekų tvarkymo įrenginių ar kitų priežasčių turintys komunalinių atliekų turėtojai prisideda prie komunalinių atliekų tvarkymo finansavimo. Solidarumo principo įgyvendinimas yra svarbus, nes:

* Solidarumas atliekų tvarkymo srityje skatina socialinę sanglaudą, skatindamas kolektyvinę atsakomybę ir įvairių suinteresuotųjų šalių bendradarbiavimą vykdant atliekų mažinimo pastangas, perdirbimo programas ir bendruomenines iniciatyvas. Solidarumas didina bendruomenės įsitraukimą, dalyvavimą ir sąmoningumą, todėl stiprėja bendros atsakomybės ir bendrų tikslų jausmas.
* Padeda siekiant ilgalaikio tvarumo atliekų tvarkymo praktikoje. Principu pripažįstama, kad atliekų tvarkymas yra ne tik individualus ar vietos klausimas, bet ir bendra atsakomybė, kuri peržengia geografines ribas. Skatindamas bendradarbiavimą, dalijimąsi žiniomis ir bendrų sprendimų priėmimą, solidarumas padeda sukurti veiksmingesnes ir tvaresnes atliekų tvarkymo sistemas, kurios gali spręsti didėjančio atliekų susidarymo ir besikeičiančių aplinkosaugos iššūkių problemas.

Bendrai solidarumo principas pripažįsta su atliekomis susijusių iššūkių tarpusavio ryšį ir pabrėžia kolektyvinių veiksmų, sąžiningumo ir tvarumo svarbą. Tai leidžia plėtoti visa apimančią ir atsakingą atliekų tvarkymo praktiką, kuri tausoja aplinką, skatina socialinį teisingumą ir tausoja išteklius ateities kartoms.

# 1 Priedas

Atliekų tvarkymo sutartys

| **Organizacija** | **Sutarties dalykas** | **Sutarties data** | **Sutarties Nr.** |
| --- | --- | --- | --- |
| UAB Žalvaris | Pavojingų atliekų surinkimo iš Alytaus regiono didelių gabaritų atliekų surinkimo aikštelių, jų vežimo ir sutvarkymo paslaugos | 2021-09-20 | Nr. 558 |
| UAB Ecoservice projektai | Pirkimo-pardavimo sutartis | 2020-03-27 | Nr. 81 |
| Pirkimo-pardavimo sutartis | 2019-09-13 | Nr. T.19-61 / Nr. 118 |
| Alytaus regiono didelių gabaritų atliekų surinkimo aikštelėse esančių medžio šakų smulkinimo ir susmulkintų šakų transportavimo paslaugos | 2021-05-03 | Nr. 241 |
| UAB Stikloporas | Pirkimo-pardavimo sutartis | 2020-03-02 | Nr. 71 |
| UAB Ekobazė | Atliekų tvarkymo sutartis | 2020-11-09 | Nr. e/2020-11-05/Alytaus RATC Nr. 494 |
| Padangų atliekų tvarkymo sutartis | 2021-10-12 | Nr. 601 |
| UAB Grasta | Alytaus regiono didelių gabaritų atliekų surinkimo aikštelėse esančių medžio šakų smulkinimo ir susmulkintų šakų transportavimo paslaugos | 2021-03-19 | Nr. 121 |
| UAB Antrinio perdirbimo grupė | Padangų atliekų tvarkymo paslaugų sutartis | 2020-09-02 | Nr. 336 |
| UAB Ecovox | Sutartis dėl naudojimui skirtų atliekų vežimo | 2021-03-26 | Nr. 134 |
| Medienos skiedros pirkimo/pardavimo sutartis | 2021-12-29 | Nr. 703 |
| UAB Terra Recycling | Metalo laužo (juodųjų ir spalvotų metalų) pirkimo pardavimo sutartis | 2016-11-03 | - |

1. Plano rengimo laikotarpiu galiojančio LR atliekų tvarkymo įstatymo nuostatos nenubrėžia aiškių funkcijų pasiskirstymo ribų tarp savivaldybės ir komunalinių atliekų tvarkymo sistemos administratoriaus. [↑](#footnote-ref-1)
2. Įgyvendinant teisės aktų nustatyta tvarka pavestas komunalinių atliekų tvarkymo sistemos organizavimo funkcijas UAB Alytaus regiono atliekų tvarkymo centras regiono savivaldybėse vykdo tekstilės atliekų surinkimo ir transportavimo paslaugas. [↑](#footnote-ref-2)
3. Regione veikia platus rūšiavimo centrų tinklas, kur iš gyventojų nemokamai priimamos EEĮ ir BPA. Šių atliekų kiekis MKA yra nedidelis, todėl laikomasi prielaidos, jog gyventojai jas tinkamai išrūšiuoja, todėl atskiras jų surinkimas apvažiavimo būdu būtų neefektyvus. EEĮ atveju taip pat veikia ir papildančios sistemos. [↑](#footnote-ref-3)
4. dėl Lazdijų rajono savivaldybės tarybos 2007 m. liepos 17 d. sprendimo Nr. 5TS-60 „dėl pavedimo vykdyti atliekų tvarkymo funkcijas ir užduotis“ pakeitimo 2021 m. vasario 12 d. Nr. 5TS-665 [↑](#footnote-ref-4)
5. 2022 m. spalio 5 d. Aplinkos apsaugos agentūra panaikino VšĮ „Pakuočių tvarkymo organizacija“ pakuočių atliekų tvarkymo organizavimo licenciją, todėl lentelėje pateikiama informacija apie sutartis su pakuočių atliekų tvarkymo organizavimo licencijas turinčiomis gamintojų importuotojų organizacijomis. [↑](#footnote-ref-5)
6. Komunalinių atliekų apibrėžimas nustatytas Europos Parlamento ir Tarybos direktyvoje (ES) 2018/851 [↑](#footnote-ref-6)
7. Pradėjus atskirai rinkti MA, prie MA kategorijos pradėtos priskirti biologiškai skaidžios atliekos, kurios ankstesniu laikotarpiu buvo priskiriamos kitoms atliekoms, pavyzdžiui, popieriniai rankšluosčiai, įvairios smulkios biologinės atliekos - lupenos, žievelės ir pan. [↑](#footnote-ref-7)
8. Atliekant mišrių komunalinių atliekų sudėties tyrimus detali šių atliekų sudėtis nėra vertinama, tačiau šioms atliekoms priskiriami pelenai, sąšlavos, smėlis, higienos priemonės ir įvairios sunkiai identifikuojamos smulkios priemaišos. [↑](#footnote-ref-8)
9. Laikomasi prielaidos, kad pradėjus atskirai rinkti maisto atliekas, gyventojai tinkamas kompostuoti maisto atliekas (lupenas, žieves, daržo perteklių) pradėjo mesti į MA konteinerius, o ne kompostuoti namie. [↑](#footnote-ref-9)
10. 2021 metais buvo vykdyti 4 degių atliekų morfologijos tyrimai, siekiant nustatyti jose esančių pakuočių kiekį. Šie tyrimai parodė, kad į degiose atliekose yra 25-38 proc. pakuočių atliekų ir didžiąją dalį sudaro plastikinės pakuotės apie 16-23 proc. Likusią dalį daugiausiai sudaro sausi tekstilės gaminiai ir kitos lengvos degios atliekos. [↑](#footnote-ref-10)
11. Likusi KA dalis pristatoma tiesiogiai į sąvartyno teritorija, t. y. nepatenka nei į MKA, nei yra surenkama pirminio rūšiavimo būdu. [↑](#footnote-ref-11)
12. iki 2018 m. pabaigos, kol nebuvo pradėtas atskiras MA surinkimas, iš Alytaus regiono gyventojų, biologinio apdorojimo įrenginiuose buvo tvarkomos ne Alytaus regione susidariusios MA, kurios pagal gyventojų skaičių priskirtos Alytaus regiono savivaldybėms. Nuo 2019 m. tvarkomos tik Alytaus regione susidariusios ir surinktos MA. [↑](#footnote-ref-12)
13. Duomenys apie regiono savivaldybėse susidariusias komunalines bešeimininkes atliekas prieinami nuo 2018 m. [↑](#footnote-ref-13)
14. Sunkiai privažiuojamose ar labiau nutolusiose kaimiškose teritorijose kelios individualios valdos naudojasi vienu didesnės talpos pakuočių atliekų surinkimo konteineriu. [↑](#footnote-ref-14)
15. Maksimalūs įrenginių technologiniai pajėgumai nustatyti remiantis prielaidomis, kad įrenginiai dirba 2 pamainomis 365 d. per metus. [↑](#footnote-ref-15)
16. Didžioji dalis mechaninio apdorojimo metu iš MKA išskiriamų PA ir AŽ yra metalai. [↑](#footnote-ref-16)
17. Gamintojus ir importuotojus atstovaujančios organizacijos nefinansuoja iš MKA atskirtų PA ir AŽ tvarkymo. [↑](#footnote-ref-17)
18. Sąlyga taip pat galioja, kai keli juridiniai asmenys naudojasi vienu konteineriu. [↑](#footnote-ref-18)
19. ES lygiu atliekų tvarkymo sektoriui nustatyti tikslai ir uždaviniai, URL: <https://ec.europa.eu/eurostat/web/waste/targets> [↑](#footnote-ref-19)
20. Rodiklio reikšmė nustatoma ir palyginama kiekvienais metais. Rodiklio santrumpos: L – PA ir AŽ kiekio susidarančio vienam gyv. pokytis (proc.) Lietuvoje, A – PA ir AŽ kiekio susidarančio vienam gyv. pokytis (proc.) Lazdijų r. sav. [↑](#footnote-ref-20)
21. Priemonė tinkama finansuoti regioninės pažangos priemonės NR. 02-001-06-10-01(RE) „Skatinti rūšiuojamąjį atliekų surinkimą“ lėšomis [↑](#footnote-ref-21)
22. Priemonė tinkama finansuoti pažangos priemonės NR. 02-001-06-10-02 „Skatinti atliekų perdirbimą ir antrinių žaliavų panaudojimą“ lėšomis [↑](#footnote-ref-22)
23. Priemonė tinkama finansuoti regioninės pažangos priemonės NR. 02-001-06-10-01(RE) „Skatinti rūšiuojamąjį atliekų surinkimą“ lėšomis [↑](#footnote-ref-23)
24. Priemonė tinkama finansuoti regioninės pažangos priemonės NR. 02-001-06-10-01(RE) „Skatinti rūšiuojamąjį atliekų surinkimą“ lėšomis [↑](#footnote-ref-24)
25. Priemonė tinkama finansuoti regioninės pažangos priemonės NR. 02-001-06-10-01(RE) „Skatinti rūšiuojamąjį atliekų surinkimą“ lėšomis [↑](#footnote-ref-25)
26. Rodiklio reikšmė nustatoma ir palyginama kiekvienais metais. Rodiklio santrumpos: L – PA ir AŽ kiekio susidarančio vienam gyv. pokytis (proc.) Lietuvoje, A – PA ir AŽ kiekio susidarančio vienam gyv. pokytis (proc.) Lazdijų r. sav. [↑](#footnote-ref-26)
27. CO2 emisijos lyginant su praėjusiais metais. [↑](#footnote-ref-27)
28. Vertiniame neatsižvelgiama į infliacijos poveikį išlaidoms [↑](#footnote-ref-28)